
I 

SÂMBURELE  FAPTEI 

Nu  e  rare  ori  să  auzi,  în  vorba  oamenilor,  că  nu  are 
însemnătate  ce  crezi,  ci  ce  faci.  Pot  să  nu  cred  în  nimic, 
spune  unul,  dacă  săvârşesc  fapte  de  seamă,  cu  iubirea  de 
oameni,  asta  înseamnă  mai  mult  decât  a  crede  şi  a  nu  face. 

A  pune  chestiunea  aşa,  nu  înseamnă  a  o  deslega.  Noi 
ştim  prea  bine  că  a  face  e  mai  mult  decât  a  mărturisi; 
ştim  că  nu  tot  celce  zice  Doamne,  Doamne,  oa  intra  în 
împărăţia  cerurilor,  ci  celce  face  voia  Tatălui  din  ceruri 
(Matei  7,  21);  ştim  că  celce  va  face  şi  va  învăţa,  acela 
mare  se  va  chema  în  împărăţia  cerurilor  (Matei  5  16); 
ştim  că  din  roadele  lor  vom  cunoaşte  pe  oameni  (Matei  7, 16). 
Da,  acestea  sunt  gânduri  intrate  în  mintea  tuturor,  din  pro- 
poveduirea  cea  dintâi  a  creştinismului. 

Dar  întrebarea  pe  care  voim  noi  s’o  descurcăm  nu  e 
aceasta,  ci  dacă  lucrarea  nu  are  nicio  atârnare  de  credinţă, 
dacă  este  întemeiată  vorba  acelora  care  spun  că  nu  are 
însemnătate  ce  cred  ei,  ci  ce  fac;  că  poţi  fi  chinez,  turc, 
indian,  dacă  faci  binele,  tot  una  este. 

Ba  sunt  atâfia  care  spun  că  sunt  ţări  în  care  Biserica 
este  numai  faptă,  fără  dogme.  Luaţi  scrierile  Profesorului 
loan  Botez1  dela  Iaşi  şi  veţi  vedea  asemenea  păreri.  Ase¬ 
menea  alţii,  care  scriu  despre  religiunea  din  America.  Ceeace 
văd  ei  este  lucrarea  vie  a  feluritelor  tabere  religioase,  şi 

1  Aspecte  din  civilizaţia  engleză. 

atunci  vin  şi  ne  povestesc  nouă:  iată,  religiunea  de  acolo 
nu  este  ce  e  la  d- voastră:  tot  tragere  de  clopote,  aprindere 
de  lumânări,  slujbe  peste  slujbe,  discuţiuni  pe  toate  feţele 
despre  credinţă  şi  închinare.  Acolo  religiunea  este  iubirea 
de  oameni,  grijă  de  cei  săraci,  bucurarea  celor  nevoiaşi, 
aşezăminte  de  tot  felul  pentru  aceştia,  pentru  buna  creştere, 
pentru  copii,  pentru  cei  păşiţi  pe  căi  strâmbe  şi  multe  din 
acestea.  Acolo  religiunea  nu  este  vorbă  şi  carte,  slovă  şi 
teorie,  ci  este  ceeace  îi  trebue  mai  mult  acestei  omeniri 
necăjite:  este  îndreptare  şi  ajutor. 

Foarte  frumos  că  religiunea  se  îmbracă  în  atâtea  înalte 
înfăptuiri,  foarte  frumos  că  oamenii  le  văd  şi  le  laudă.  Dar 
este  în  paguba  lor  că  nu  mai  văd  şi  altceva.  Nu  se  întreabă 
de  unde  vor  fi  venind  acestea?  ce-i  va  fi  îndemnând  pe 
oameni  să  le  săvârşească  ?  vor  fi  căzând  ele  din  cer  ? 

Aici  venim  cu  întrebarea  dela  care  am  pornit.  Poate 
să  spue  unul  mult  şi  bine  că  fapta  este  temeiul,  nu  cre¬ 
dinţa  ;  noi  încă  n’am  deslegat  întrebarea,  dacă  nu  răspundem 
de  unde  vine  fapta? 

De  ce  dacă  fapta  e  temeiul,  nu  toate  religiunile  au 
fapte?  De  ce  mai  toate  religiunile  care  şi-au  însemnat  fiinţa 
lor  în  rituri  şi  n’au  pus  temei  pe  o  lucrare  pentru  a  plăcea 
lui  Dumnezeu,  nici  n'au  dus  la  fapte? 

Aceasta  arata  că  faptele  nu  cad  din  cer,  ca  ele  cer  o 
sămânţă  din  care  să  răsară,  o  rădăcină  din  care  să-şi  tragă 
mustul  şi  să  crească. 

De  aceea  nu  e  drept  a  spune  că  fapta  trebue  să  fie  grija 
noastră.  încolo  trebue  să  lăsăm  pe  fiecare  că  creadă  ce  vrea. 

Noi  îi  putem  răspunde :  Dar  oare  faptele  acestea  ies  la 
iveală  fără  nişte  imbolduri  sufleteşti,  care  mână  spre  revăr¬ 
sarea  lor  în  afară? 

Ei  vor  răspunde:  Da,  cum  nul  Câţi  oameni  fără  cre¬ 
dinţă,  care  sunt  mai  de  treabă,  mai  cum  se  cade  decât 
mulţi  din  cei  care  se  duc  la  biserică  şi  aprind  lumânări  şi 
tot  poartă  pe  Dumnezeu  în  gură! 

Se  înţelege,  lucrul  poate  fi  chiar  aşa.  Sunt  oameni  cre¬ 
dincioşi  din  moştenire,  care  nu  leagă  un  fir  între  credinţă 
şi  faptă.  Nu  au  credinţa  ca  ceva  hotărît,  viu,  hrănit  sănătos 
prin  uneltele  ei,  şi  atunci  nici  urmările  acestei  credinţe  nu 
au  să  fie  ceva  simţit.  Dar  ei  nu  ne  spun  dacă  făptuitorii  de 

bine  fără  credinţă  nu  au  ajuns  la  simţirea  pe  care  o  au,  la 
dorul  de  a  făptui  binele,  din  însăşi  atmosfera  pentru  bine 
croită  de  propoveduitorii  credinţei. 

Adevărul  este  că  totdeauna  faptele  izvoresc  dintr'o  anu¬ 
mită  stare  a  sufletului.  Această  stare  e  plămădită  de  picu¬ 
rările  încete,  îndelungi,  ale  credinţei  asupra  omenirii. 

Doar  se  poate  vedea  foarte  bine,  în  sânul  ei,  cum  iu¬ 
birea  de  oameni,  simţirea  pentru  înfăptuiri  alese,  cresc  în 
legătură  cu  credinţa  pe  care  o  dobândesc.  Oameni,  care 
mai  nainte  îşi  trândăveau  zilele  în  trai  lumesc  şi  n’ar  fi  dat 
un  ban  pentru  o  faptă  aleasă,  dar  cheltuiau  din  plin  pentru 
desfătările  lor,  au  fost  în  stare  să  facă  cele  mai  frumoase 
jertfe,  dupăce  credinţa  i-a  cuprins  mai  viu. 

Se  poate  cunoaşte  foarte  uşor  că  alta  este  înfăţişarea 
unei  obşti  mânate  de  credinţa  religioasă  şi  alta  a  celei  mâ¬ 
nate  de  poftele  ei  trupeşti.  De  pildă,  înainte  vreme,  când 
credinţa  religioasă  era  mai  vie,  când  omul  avea  într’ânsa 
un  frâu  simţit,  când  el  nu  trăia  atât  de  mult  de  capul  lui, 
nu  se  băgau-de-seamă  scăderi  ca  unele  de  azi.  Nu  se 
pomenea  de  sinucideri,  cum  se  pomeneşte  acum. 

Cu  o  jumătate  de  veac  în  urmă  ele  erau  la  noi  lucru  rar. 
Cu  un  veac  îndărăt,  aproape  nici  nu  se  pomeneau.  In 
vremea  aceasta  însă,  credinţa  a  tot  fost  lovită.  Urmarea  s’a 
văzut.  Sufletele  sunt  tot  mai  goale,  itau  pe  ce  se  sprijini 
şi  atât  de  uşor  se  prăbuşesc  când  pasul  greu  al  vieţii  se 
lasă  asupra  câte  unui  fiu  din  vremea  noastră.  Ba  încă  şi 
fără  aceasta.  Pentru  nimica  toată,  pentru  supărări  de  azi 
pe  mâne,  chiar  şi  copiii  se  joacă  cu  viaţa  şi  şi-o  desfiinţează. 

Oare  ce  să  însemne  aceasta?. . .  că  credinţa  nu  înseamnă 
nimic  în  viaţa  omului  ?  că  nu  trebue  să  urmărim  în  religiune 
decât  fapta  ?  că  nu  trebue  să  ne  batem  capul  pentru  credinţă  ? 

Dar  Domnul  Hristos  a  spus  că  nimenea  nu  culege 
struguri  din  spini  şi  smochine  din  ciulini  (Matei  7,  16). 
Deci  faptele  trebue  să  iasă  şi  ele  din  ceva.  Ele  izvoresc 
dintr’o  anumită  pornire  a  sufletului  de  a  le  săvârşi. 

Sufletul  insă  nu  se  porneşte  din  senin,  cum  nu  porneşte 
carul  fără  boi  ori  locomotiva  fără  foc.  El  trebue  încălzii 
prin  ceva. 

Credinţa  este  tocmai  acea  căldură.  De  aceea  religiu- 
nile  care  vor  fapte,  nu  se  pot  lipsi  mai  întâi  de  a-şi  semăna 

ogorul,  de  a  propovedui  temeiurile  faptei  bune,  adică  de  a 
propovedui,  a  îmboldi  sufletele  ca  ele  să  se  trezească,  să 
stea  vii,  să-şi  înţeleagă  chemarea  lor.  Prin  aceasta,  ele  şi 
pot  ajunge  în  stare  de  a  rodi  faptele  dorite. 

Fără  metodă  nu  se  pot  avea  roadele  aşteptate.  Oare 
răsărit-au  ele  vreodată  pe  altă  cale?  Oare  ceice  ne  spun 
că  în  Anglia  ori  în  America  Biserica  e  numai  faptă  pot  do¬ 
vedi  că  acolo  lucrurile  stau  altfel?  Oare  privit- au  ei  destul  de 
bine  şi  au  descoperit  că  acolo  nu  mai  este  nimic  pentru 
învăţarea  credinţei,  ci  totul  pentru  săvârşirea  faptei? 

II 

PROPOVEDUIREA  CREDINŢEI  LA  CEI  CU  FAPTELE 

Cum  oameni,  cari  se  apucă  să  înveţe  pe  alţii,  vor  să 
ne  îmbrododească  pe  noi,  a  primi  cu  ochii  închişi  vorba  că 
la  alţii  religiunea  e  numai  faptă,  dar  nu  şi  credinţă!  De 
fapt  ei  sunt  de  vină,  că  n’au  privii  bine,  pentrucă,  dacă 
este  Biserică  creştină,  cum  are  să  facă  ea  altfel  decât  să 
propoveduiască  credinţa?  La  urma  urmei,  fapta  în  numele 
cui  o  ceri?  Din  îndemnul  cui?  Nu  din  al  lui  Hristos?  Nu 
din  porunca  lui  cerem  oamenilor  să  se  ajute  unii  pe  alţii? 

Dar  a  face  aceasta  înseamnă  a  lucra  printr'un  mijloc 
al  credinţei.  A  cunoaşte  pe  Hristos,  a  te  supune  poruncii 
Lui,  înseamnă  a  crede  în  EL 

Oare  nu  se  face  aceasta  în  Anglia  şi  America? 

Dar  unde  se  propoveduieşte  mai  mult  decât  acolo? 
Ba  încă  acolo  propovedania  a  luat  şi  nişte  înfăţişări,  s'a 
resfirat  într’o  bogăţie,  cum  Ia  noi  încă  nu  s’a  pomenit. 

Apoi  ce  este  aceasta  decât  îngrijirea  credinţei  ?  Iar  după 
o  credinţă  atât  de  îngrijită,  faptele  sunt  şi  ele  tot  mai  bogate. 

Ia  să  vedem  acum,  dacă  această  credinţă  este  propo- 
veduită  în  ţările  cu  faptele  lăudate,  să  vedem  dacă  oamenii 
de  acolo  nu  cumva  au  găsit  metode  şi  mai  multe  decât  ale 
noastre,  pentru  a  trâmbiţa  credinţa  în  urechile  oamenilor. 

Unde  se  propoveduieşte  credinţa  ?  In  biserici,  în  şcoale, 
în  aşezăminte  religioase,  la  prilejuri  de  sărbătoare,  în  amin¬ 
tirea  marelor  fapte  ale  credinţei.  Cu  toate  acestea,  în  An¬ 
glia  şi  în  America,  găsim  că  ea  este  propoveduită  ca  ni- 

căieri  aiurea.  Se  propoveduieşie  nu  numai  în  aşezăminte  ca 
cele  pomenite,  ci  şi  prin  grădini,  pe  drumuri. 

Profesorul  de  Omiletică  Edwin  Byington,  al  Colegiului 
de  teologie  şi  misiuni  din  Boston,  scrie  că  ceeace  se  face 
în  Boston  pentru  propovedanie  n’a  mai  văzut  decât  la  Hyde- 
Park  din  Londra.  Povesteşte  că,  pe  o  întindere  de  aproape 
1  /  2  de  kilometru  dintr’o  lăture  a  oraşului,  într’un  loc  de 
plimbare,  mărginit  de  tufişuri  şi  copaci  pe  amândouă  păr¬ 
ţile,  se  ţineau,  din  loc  în  Ioc,  10  adunări,  în  largul  firii.  Ici 
vorbeau  anglicanii,  mai  încolo  catolicii,  dincolo  adventiştii, 
mai  departe  alte  tabere.  In  jurul  fiecărui  vorbitor  se  găseau 
câteva  zeci  sau  câteva  sute  de  ascultători.  Toţi  vorbitorii 
erau  ascultaţi  în  tăcere  şi  cuviincios.  Asta  în  fiecare  Du¬ 
minecă  de  vară  după  amează.  Aşa  în  acea  margine  a  Bo¬ 
stonului,  aşa  în  marea  grădină  Hyde-Park  din  Londra. 

Dar  ce  înseamnă  aceasta  ?  Că  în  acele  ţări  se  lucrează 
penlru  credinţa  creştinească,  pentru  mişcarea  sufletelor  cu 
mijloacele  încă  necunoscute  încă  în  Europa  pe  continent. 1 

Dacă  am  adăoga  încă  înoirile  răsărite  pe  ogorul  pre¬ 
dicii  în  acele  ţări,  ieşite  la  iveală  prin  predicatori  ca  Spur- 
geon,  Torrey  şi  alţii  ca  ei,  care  au  dat  pricină  să  se  vor¬ 
bească  despre  trăsăturile  deosebite  ale  predicii  americane ; 
dacă  am  vorbi  despre  predica  pentru  copii,  răsărită  mai 
întâi  tot  printre  ei,  va  trebui  să  spunem  că,  în  acele  ţări, 
de  mare  lucrare  creştinească,  găsim  că  în  această  lucrare 
o  largă  parte  cuprinde  însăşi  propoveduirea  credinţei.  Tocmai 
aceasta  însă  dovedeşte  că  frumoasele  şiraguri  de  fapte  cre¬ 
ştineşti,  de  care  ne  minunăm  la  ei,  nu  cad  din  cer,  fără  o 
sămânţă  oarecare,  ci  ele  sunt  tot  roadele  credinţei. 

Fapta  este  mai  mare  decât  credinţa,  este  o  treaptă 
mai  sus  decât  credinţa,  dar  te  sui  mai  întâi  pe  treapta  cre¬ 
dinţei,  pentru  a  ajunge  la  a  faptei. 

învăţătura  creştinească  este  că  nu  trebuie  să  te  opreşti 
la  treapta  întâia,  dar  trebuie  să  treci  prin  ea.  Cu  cât  sorbi 
mai  bine  dintr’ânsa,  cu  atât  eşti  mai  spornic  şi  Ia  fapte. 

Iată  un  adevăr  care  iese  deplin  la  iveală  şi  care  tre¬ 
buie  lămurit  în  toate  chichiţele  iui,  faţă  de  ceice  spun  că 


1  Vezi  scrierea  lui  Byinlon:  Pulpit  Mirrors  {Oglindiri  de  pe  amvon).  New- 
York,  1927,  p.  35  şi  următoarele. 


149 


REVISTA  TEOLOGICA 


fapfa  are  însemnătate,  nu  credinţa.  Ori  budist,  ori  moha- 
medan,  ori  mozaic,  ori  creştin  e  tot  una,  numai  fapte 
să  ai !  Totuşi  nu  toate  credinţele  duc  la  fapte  la  fel.  Aceasta 
dovedeşte  rostul  şi  puterea  credinţei  în  săvârşirea  faptei. 

III 

RĂZBATEREA  GÂNDULUI 

Voim  să  încheiem  aceste  desfăşurări.  Dar  cetitorul  va 
folosi  foarte  mult,  dacă  va  asculta  ce  scrie  un  mare  învăţat 
despre  puterea  gândului,  dupăce  a  cercetat  feluritele  re- 
Iigiuni. 

Este  vorba  de  A.  M.  Fairbairn,  nume  cunoscut  de 
ceice  umblă  să  descoasă  amănuntele  religiunilor.  Intr’o 
carte  a  sa,  ajunsă  în  1895  la  a  11-a  tipărire,  el  arată  ce 
mare  prefacere  a  adus  lumii  noutatea  gândirii  din  Vechiul 
Testament.  „Religiunea  lui  Israil  a  fost  o  întocmire  cu  totul 
noua,  în  ce  priveşte  religiunea,  şi  a  fost  astfel  numai  pe 
temeiul  cugetării  ei  despre  Dumnezeu  şi  legea  sa.  Prin  mij¬ 
loace  ca  acestea,  ea  a  pus  temelia  pentru  o  nouă  cuge¬ 
tare  despre  om,  pentru  un  nou  tip  de  viaţă  obştească,  pentru 
o  nouă  alcătuire  seu  rânduiale  în  sânul  omenirii.  Atâta 
vreme  cât  oamenii  trăiesc,  cred  într’o  mulţime  de  zei,  ei  nu 
vor  crede  niciodată  în  unitatea  omului;  atâta  vreme  cât 
cred  într'un  Dumnezeu  fără  trăsătură  morală,  ei  nu  vor 
trăi  niciodată  sub  îmboldirea  unei  legi  morale  obşteşti. 

„Dreptul  va  fi  puterea.  Lumea  lor  va  fi  lumea  celui 
mai  tare.  Cel  slab  e  pus  la  munci,  iar  cel  sărac  nu  trezeşte 
nici  o  milă  şi  trăeşte  sau  moare  pentruca  să  placă  celui 
bogat". 

„Dacă  însă  noi  avem  o  părere  atât  de  deosebită  de  a 
lumii  vechi  despre  om  şi  viaţa  obştească,  schimbarea  izvo- 
reşfe  din  cugetarea  nouă  despre  Dumnezeu  şi  legea  sa, 
care  a  venii  prin  Moisi". 

„Aceasta  este  o  simplă  chestiune  de  faptă  şi  siguranţă 
istorică.  Nici  un  cod  din  lumea  veche  nu  avea  în  aceiaşi 
măsură  o  cugetare  atât  de  înaltă  despre  om  şi  despre  drep¬ 
turile  lui,  despre  vrednicia  muncii  omeneşti,  despre  datoriile 
lui,  despre  însemnătatea  lui  morală  şi  legăturile  iui,  despre 

dreptul  său  de  a  secera  şi  a  stăpâni  din  plin  roadele  câm¬ 
pului  pe  care  omul  l-a  lucrat". 

„Nu  era  legea  preotului  sau  a  regelui;  era  legea  lui 
Dumnezeu.  In  aceasta  zăcea  taina  puterii  ei,  izvorul  marei 
vrednicii  pe  care  o  dădea  omului". 

„Să  fi  fost  legea  făcută  legea  de  rege  sau  de  preot, 
să-şi  fi  făcut  regele  sau  preoţii  poporul  lor,  şi  îndată  ai  fi 
avut,  ca  urmare  de  neînlăturat,  despotismul,  apăsarea,  ne¬ 
dreptatea,  jertfa  celui  slab  în  faţa  celui  puternic.  Pune  însă 
legea  şi  poporul  ca  ai  lui  Dumnezeu  şi  îndată  ai  altă  ur¬ 
mare,  care  nu  se  poate  înlătura:  toţi  oamenii  sunt  deopo¬ 
trivă  înaintea  lui  Dumnezeu.  Apoi,  odată  aceasta  pusă  şi 
înţeleasă  deplin,  cealaltă  urmare  va  fi :  libertate  la  fel  pentru 
toţi  şi  drepturi  deopotrivă  pentru  toţi  oamenii.  Legea  venită 
prin  Moisi  a  fost  pentru  popor,  ca  un  întreg,  cea  mai  :m- 
brăţişăfoare,  cea  mai  dreaptă  lege  din  lumea  veche,  spriji- 
nindu-se  pe  cea  mai  omenească  din  toate  cugetările  vechi 
despre  Dumnezeu". 

„Acum,  eu  vreau  să  pun  în  lumină  şi  să  acceniuiez 
acest  fapt  sau  principiu  central  şi  fundamental  al  istoriei. 
Orice  ar  zice  oamenii,  acesta  e  un  fapt  pe  care  istoria  l-a 
adeverit.  Voi  niciodată  nu  veţi  clădi  o  societate  sau  un  Stat 
de  rânduială,  drept  slobod,  decât  dacă  îl  veţi  întemeia  pe 
o  mare  credinţă  morală.  Cea  mai  mare  însă  dintre  toate 
credinţele  morale  este  aceea  într’o  Dumnezeire  morală. 
Căci  aceasta  dă  pecete  morală  izvorului,  legilor,  metodei, 
mersului  şi  sfârşitului  vieţii".1 

Ar  trebui  să  pomenesc  încă  prea  frumoasele  pagini  ur¬ 
mătoare  ale  acestui  scriitor,  care  dovedesc  şi  mai  mult  ade¬ 
vărul  celor  arătate  aici  de  noi.  Dar  şi  aceasta  ajunge,  pentru 
a  vedea  că  gândul  este  putere  ascunsă,  care  străbate  în 
lucrările  omului. 

Credinţa  este  un  gând,  de  soiul  cel  mai  viu.  Ea  schimbă 
faţa  obştiilor  omeneşti,  dupăcum  atât  de  amănunţit  arată 
Fairbairn.  Deci  degeaba  am  cere  dela  om  faptă  în  afară, 
când  nu  cerem  şi  lucrarea  ascunsă  înăuntru,  care  este  a 
credinţei. 

Gândirea  aceasta  se  poate  urmări  şi  mai  departe,  în 

1  Vezi  Religion  in  history  and  modern  li/e.  Londre,  1895,  pag.  136—137. 

scrieri  care  au  văzut  lumina  zilei  la  noi.  De  pildă,  cine  va 
ceti  scrieri  despre  cooperaţie,  va  putea  vedea  cum  credinţa 
creştinească  a  dus  Ia  înjghebări  de  măsuri  pentru  uşurarea 
vieţii,  care  n’a  fost  altceva  decât  alcătuirea  de  mai  târziu  a 
cooperaţiei. 

Toţi  cooperatiştii  văd  azi  în  cooperaţie  o  fiică  a  gân¬ 
dirii  miloase  a  creştinismului.  Să  se  cetească,  în  această 
privinţă,  frumoasa  carte  Originile  cooperaţiei  (Iaşi  1931), 
de  dl  Eugen  Paulescu,  conferenţiar  la  Universitatea  din 
Iaşi,  şi  se  vor  găsi  acolo  destule  date  în  această  privinţă. 

Noi  credem  a  fi  dovedit  tema  noastră.  Am  arătat  strânsa 
legătură  dintre  credinţă  şi  faptă  şi  deci  putem  încheia  ceeace 
aveam  de  spus  despre  „Credinţă  şi  lucrare  în  religiune*. 

Cu  aceasta  am  văzut  cât  de  şubredă  este  spusa  acelora 
care  sar  uşor  cu  vorba  că  nu  are  însemnătate  ce  crezi, 
ca  şi  cum  ar  putea  fi  roade  fără  pomi. 

Arhim.  SCRIBAN 


<9G) 

ROMANII  DELA  ATHOS 

de  GR.  T.  MARCU 

Al  doilea  şi  ultimul  cuvânt  asupra  configuraţiei  mona¬ 
hismului  atonii  actual,  dupăcum  făgăduiam  în  numărul  trecut, 
priveşte  îndeosebi  elementul  românesc  dela  Athos.  Subliniam 
rândul  trecut,  în  această  chestiune  două  lucruri :  a)  Românii 
n’au  nici  o  mănăstire  cu  depline  drepturi ;  b)  Podromiţii,  pe  che¬ 
stiunea  calendarului,  au  luat  o  atitudine  pe  cât  de  păgubitoare 
păcii  Bisericii,  pe  atât  de  primejdioasă  pentru  viitorul  ele¬ 
mentului  românesc  dela  Sf.  Munte.  Trebuia  să  mai  adaug  un 
lucru:  ei  stăruesc  în  aceasiă  atitudine!  In  jurul  acestor  două 
consideraţii  se  ţes  rândurile  ce  urmează.  Rămâne  aşadară 
pe  dinafara  articolului  meu  care  şi-a  propus  să  discute 
actualităţi  atonite,  tocmai  partea  cea  mai  frumoasă  şi  mai 
mângăitoare:  istoria  elementului  românesc  dela  Athos,  care 
a  însemnat  pe  seama  confraţilor  noştri,  deatâfeaori  şi  cu 
atâta  dreptate,  lucruri  vrednice  de  toată  lauda.  Un  asemenea 
studiu,  e  de  competenţa  unui  specialist,  nu  a  mea.  Cine 
vrea  să  le  cunoască  mai  deaproape,  Ie  găseşte,  printre  alte, 
în  unele  lucrări  al  Dlui  Prof.  N.  lorga.1 

Elementul  grecesc,  omnipotent  la  Athos,  deobiceiu  a 
privit  cu  ochi  răi  prosperitatea  de  care  au  avut  parte,  în 
diferitele  perioade  ale  istoriei  atonite,  noroadele  călugăreşti 
conlocuitoare.  Românii  au  fost  printre  cei  dintâi  cari  au 
simţit  ghiarele  acestei  gelozii.  Se  ştie  că  generozitatea  dom¬ 
nitorilor  români  din  Moldova  şi  Valachia,  faţă  de  Sf.  Munte, 

1  Pentru  diferite  reiaţiuni  asupra  Muntelui  Alhos,  cei  interesaţi,  pot  consulta 
in  afară  de  lucrarea  pomenită  a  prof.  G.  Sotiriu  dela  Atena,  următoarele:  T. 
Spratl:  Remarks  on  ihe  Istmus  of  Motinl  Athos,  1847;  V.  Vannulelli:  La  penisola 
monaslica  del  Mare  Egeo,  Roma,  1838;  N.  Kondakov:  Monumentele  de  artă  cre¬ 
ştină  dela  Afhos,  Petograd,  1392,  în  ruseşte;  Ph.  Meyer:  Die  Haupturkunden  fur 
die  Geschicble  der  Athosklosfer,  Lipsia,  1894;  T.  Smirnakis:  To  "AtcoV  ’Opoj, 
Atena,  1905;  H.  Gelzer:  Vom  heiligen  Berge  und  aus  Makedonien,  Lipsia,  1904; 
Î-.  de  Meester:  Voyage  de  deux  Benedictin»  sus  monasleres  du  mont  Athos, 
Paris,  19u8;  H.  Brockhaus:  Die  Kunst  in  den  Âtnos-Klostern,  ed.  II,  Lipsia, 
1924.  F.  W.  Hasluck:  Athos  and  Its  Monasteries,  Londra,  1924;  W.  Mtller- 
The  Holy  Mourdain,  New-York,  1925 ;  A.  Palmieri :  La  republica  monstica  dell’Athos, 
in  Europa  Orientale,  Iunie,  1925;  G.  MiJIet:  Monumenis  de  I'Athos,  I  Peintures, 
Paris,  1927;  G.  A.  Sotiriu,  Roberto  Almaglia  ş.  a.:  Athos,  Monte  etc.  articol  bine 
studiat  şf  excelent  Ilustrat  in  Enciclopedia  Italiana  di  scienze,  leiiere  ed  arti,  tom. 
V,  pag.  200 — 205;  a  se  vedea  şi  lucrările  Prof.  Ch.  Diehl  precum  şi  E.  Mercier: 
La  spirltualiie  byzantinc.  Paris,  1934. 

n’a  cunoscut  nici  o  limite,  până  la  Alexandru  Ioan  Cuza. 
Mănăstirile  noastre,  ura  după  alta  erau  închinate  aşezămin¬ 
telor  dela  Athos  şi  bogăţiile  lor  imense  luau  drumul  sfân¬ 
tului  pământ  nesupărate  de  restricliuni  ca  cele  ce  le  impune 
actualmente  Banca  Naţională  a  României  privitor  la  exportul  de 
devize.  Şi  se  mai  ştie  că  noi  am  dat  Athosului  contingente  în¬ 
semnate  de  monahi  şi  am  primit  dela  Athos  mulţi  călugări  lumi¬ 
naţi,  cari  numai  lucruri  vrednice  au  făcut  pe  seama  vieţii  mănă¬ 
stireşti  din  ţară.  Numai  câţ  Românii  atoniţi  n’au  prea  cunoscut 
multe  de  pe  urma  bogăţiilor  trimise  acolo  plocon  de  ţara 
lor.  Grecii  au  fost  destul  de  isteţi  să  nu  le  refuze  niciodată 
şi  nicicând  nu  şi-au  făcut  scrupule  când  a  fost  vorba  să  le 
găsească  o  destinaţie.  Unde  şi  unde,  au  lăsat  totuşi  loc» 
drept  recunoştinţă  pentru  binefacerile  de  cari  s’au  împărtăşit 
copios,  să  se  strecoare  câte-un  semn  menii  să  aducă  aminte 
pelerinilor  de  pietatea  de  Dumnezeu  iubitorilor  voevozi  ro¬ 
mâni.  La  Vatopedi  Zirr  bru!  Moldovei  e  tăiat  la  uşa  dela 
intrarea  în  biserică.  La  Zcgrafu  Ştefan  cel  Mare  şi  Sfânt 
al  Moldovei,  în  pompos  vestmânt  voevodal,  figurează  printre 
ctitori,  în  zugrăveala  bisericii.  In  alte  părţi,  alţii.  Şi’n  cele 
mai  multe  alte  aşezăminte,  numeroasele  şi  preţioasele  chri- 
sobuîe  cu  cari-şi  însoţeau  daniile,  se  cam  feresc  indiscreţiei 
tale  remâneşti,  fie  pentrucă  eşti  abia  student,  fie  pentru 
motivul  totdeauna  reuşit,  ca  să  te  scapi  de-un  oaspe  insistent, 
că  unul  sau  mai  mulţi  din  cei  şapte  efori  cari  au  cheile 
mănăstirii  e  plecat  la  pădure,  sau  cu  vre-o  misiune  la  Karies 
sau,  însfârşit,  unde  n’ar  putea  fi  plecat?  Singuri  călugării 
dela  mănăstirea  sârbească  Hiliandarion,  unde  nici  nu  mă 
puteam  gândi  să  dau  de  asemenea  documente  (cari  ar  sta 
aşa  de  bine  la  Academia  Română),  mi  le-au  arătat  cu  drsgă 
inimă.  E  adevărat  că  rapacitatea  vizitatorilor  de  speţa  celor 
cari  au  furat  o  cariatidă  de  pe  Acropole,  au  mâncat  şi 
omenia  celor  cumsecade.  Căci,  pe  unde  au  trecut,  au  pus 
mâna  pe  ce  au  putut.  Mi  s’au  arătat  la  Hiliandarion  câteva 
probe  de  barbarism  modern  :  peceţile  mai  multor  documente, 
imprimate  în  metal  de  preţ,  au  fost  tăiate  cu  şnurul  de  care 
atârnau  împreună  cu  un  petec  bun  din  pergamentul  respectiv 
şi  duse  cine  ştie  unde,  ca  să  justifice  o  glorie  mare  pentru 
vre-un  neam  mic  în  ordinea  aceasta  de  lucruri. 

Nu  mai  vorbesc  de  daniile  mai  mărunte  făcute  aşeză- 

mintelor  dela  Athos  de  românii  de  pretuiindenea.  In  această 
privinţă,  mărginenii  din  latura  ardelenească  a  Carpalilor  au 
excelat  îndeosebi.  Pretuiindenea  pomelnice  bogate  au  imor¬ 
talizat  râvna  pentru  cele  sfinte  ale  multor  nume  sălişteneşti, 
poienăreşti  etc.  E  de  mirat,  după  toate  acestea,  cum  Ro¬ 
mânii  n'au  izbutit  să  dobândească  un  scaun  în  rând  cu  ce¬ 
lelalte  neamuri  deacolo.  Dupăce  la  provizii  au  luat  parte 
ca  nimeni  alţii,  Ia  conducerea  Sf.  Munte  n’au  absolut  nici 
o  părticică.  Şi  dacă  până  acum  n’au  izbutit  s'o  câştige,  de 
viitor  foarte  pufine  speranţe  se  mai  pot  lega.  întrucât  situaţia 
elementului  românesc  deacolo,  azi  mai  mult  ca  oricând 
altădată,  e  din  cele  mai  precare.  Nucleele  româneşti  cele 
mai  populate,  sunt  schitul  Prodromul  (Sf.  Ioan  Botezătorul) 
şi  schitul  Lacu.  Cel  dintâi  zace  pe  teritorul’  şi  sub  povă- 
ţuîrea  mănăstirii  greceşti  Lavra  cea  Mare;  celălalt  atârnă 
de  mănăstirea  Sf.  Paul.  Schiturile  şi  chiliile  de  pe  teritorul 
mănăstirilor  Vatopedi,  Stavronichita  şi  cele  din  Karies  şi  jur, 
sunt  de  mai  mică  importantă.  Mai  indicat  pentru  rolul  de 
înainte  stătător  al  monahismului  românesc  athonit,  atât  prin 
starea  materială  cât  şi  prin  aşezământul  şi  numărul  mona¬ 
hilor  pe  care-1  avea,  era  schiiul  Prodromul.  In  care  Grecii, 
au  şi  văzut  un  pretendent  serios  la  unul  din  scaunele  mă¬ 
năstireşti  conducătoare. 

Azi,  nu  mai  văd.  Căci  schitul  Prodromul  e  în  agonie. 
Averile  lui,  cumpărate  cu  bani  orei  şi  cu  contracte  în  re¬ 
gulă,  au  fost  expropriate.  Ca  şi  multe  din  averile  celorlalte 
mănăstiri,  dealtfel.  Numai  cât  Iui  i  s’a  făcut  de  două  ori 
nedreptate.  Iată  cum!  Celelalte  aşezăminte  atonite,  au  fost 
expropriate  de  averi  ce  le-au  fost  dăruite.  Expropierea  a 
fost  numai  parţială  şi  mănăstirile  au  fosi  despăgubite  bă¬ 
neşte,  de  statul  grecesc.  Apoi,  pe  terenurile  expropiate  au 
fosi  aşezaţi  refugiaţii  greci  din  Asia-mică,  de  pe  urma  ca¬ 
tastrofei  cu  care  s’a  soldat  răsboiul  greco-iurc  din  1922. 
Statul  grecesc,  era  obligat  moraliceşte  sa  se  ocupe  de  refu¬ 
giaţi.  Şi,  putem  spune  că  s’a  achitat  de  această  datorie 
patriotică  înir’un  mod  demn  de  toată  lauda.  Cu  averile 
expropriate  Prodromului,  chestiunea  stă  altfel.  Ele  erau  cum¬ 
părate,  nu  dobândite  din  danii.  Apoi,  terenuri’e  expropriate 
n’au  fost  date  refugiaţilor  şi  ţăranilor  din  vecinătate,  cari 
aveau  mai  mult  sau  mai  puţin  o  situaţie  de  pe  urma  căreia 

puteau  f răi  omeneşte.  Această  expropriere  a  despuiat  schitul 
Prodromui  până  la  os.  Azi  nu  mai  are  decât  o  grădină  în 
jurul  aşezământului.  Cu  ce  trăiesc  în  condiţiile  acestea? 
Cei  mai  în  putere  lucrează  cu  ziua  la  mănăstirile  vecine 
şi  din  câştigul  mizerabil  pe  care-1  capătă,  duc  de  pe-o  zi 
pe  alta  nevoile  aşezământului.  Situaţia  e  cum  nu  se  poate 
mai  jalnică.  De  unde,  în  trecut,  aveau  de  toate,  azi  nu  mai 
au  nici  strictul  necesar. 

Ce-a  făcut  pentru  ei  conducerea  bisericească  româ¬ 
nească?  Atât  cât  se  poate  pentru  o  turmă  mică  ce  nici 
nu  mai  putem  şti  de-i  a  noastră  sau,  a  unui  apropiat 
sfârşit  ce  va  permite  Lavrei  celei  Mari  să-şi  stabilească  acolo 
călugării  ei.  Nu  se  poate  tăgădui  că  Biserica  noastră  s’a 
interesat  de  soartea  Prodromului.  lată  un  document,  care 
grăieşte  ceva.  In  Revista  Teologică  din  1921  (nr.  6 — 7, 
Iunie — Iulie),  la  pagina  215,  cetim:  „Sfântul  Sinod  s’a  în¬ 
trunit  în  sesiune  extraordinară.  Marţi  15/28  Iunie  a.  c.  sub 
prezidiul  I.  P.  S.  Sale  Părintelui  Mitropolit  Primat.  Mesa- 
giul  de  deschidere  l-a  cetit  dl  Ministru  Goga...  Lucrările 
mai  importante  de  cari  s’a  ocupat  Sf.  Sinod  sunt :  Orga¬ 
nizarea  bisericilor  ortodoxe  române  din  America,  Ceho¬ 
slovacia,  Ungaria  şi  Sf.  Munte...  Asemenea  s’a  hotărît  tri¬ 
miterea  unei  comisiuni  Ia  Atena  pentru  organizarea  bise- 
ricei  din  Macedonia  şi  pentru  a  scoate  Mănăstirea  Pro¬ 
dromui  de  sub  jurisdicţia  lavrei  greceşti,  dându-i  indepen¬ 
denţa  şi  stabilind  raportul  ei  cu  Biserica  ortodoxă  română. 

Acest  document  ar  putea  ajunge.  Scurt  timp  după 
aceasia,  s’a  produs  prăbuşirea  materială  de  care  am  vorbit 
şi  apoi  prăbuşirea  morală  a  schitului,  căreia  îi  putem  sta¬ 
bili  un  început  cu  anul  1923,  când  s’a  făcut  reforma  ca¬ 
lendarului.  Reformă  care,  la  Athos,  cum  arătasem  rândul 
trecut,  nici  acum  nu-i  tranşată  definitiv.  Pe  lângă  mănă¬ 
stirea  Vatopedi,  care  a  adoptat  stilul  nou,  pe  lângă  cele¬ 
lalte  mănăstiri  cari  au  rămas  la  stilul  vechiu,  menţinându-se 
totuşi  într’o  poziţie  câtuşi  de  cât  moderată,  o  a  treia  tabără, 
căreia  schitul  Prodromui  —  curăţat  într’un  mod  extrem  de 
urât  de  toate  elementele  predispuse  la  o  cuvenită  plecare 
de  cap  în  faţa  hotărîrii  patriarhale  dela  Constantinopol  — 
îi  este  centrul  de  acţiune  şi  de  vrajbă,  manifestă  o  atitu¬ 
dine  împinsă  la  extrem.  Care  le-a  şi  adus  numirea  de  zi- 

lotes  (zeloşi  pentru  stilul  vechiu).  Au  declarat  eretic  pe 
Patriarhul  ecumenic  şi  pe  toţi  cei  ce-au  aderat  la  reforma 
calendarului.  Pentru  unii  ca  aceştia,  uneori,  porţile  schi¬ 
tului  sunt  închise;  ale  bisericii  dinlăuntrul  zidurilor  mană' 
stireşti,  în  timpul  serviciului  divin  —  totdeauna.  Cu  o  agre¬ 
sivă  îndărătnicie,  refuză  orice  dispoziţie  venită  dela  mai  marii 
lor.  Un  anume  Arsenie  Coteas,  care  e  vecinie  pe  drum, 
mai  mult  la  Atena  decât  la  Sf.  Munte  unde-i  e  locul,  trece 
drept  şeful  acestei  năsdrăvane  resureejii.  Umblă,  agită,  scrie, 
cu  un  cuvânt,  e  în  plină  febră  stilistă,  totdeauna  şi  pre- 
tutindenea.  Biserica  noastră,  a  căutat  de  repeţiteori  să-i 
aducă  la  brazdă.  A  recoltat  vrăşmăşie,  iar  I.  P.  S.  Patriarh, 
personal,  a  fost  insultat  în  mod  ordinar.  Proza  imundă,  cu 
un  pronunţat  caracter  apocaliptic,  a  monahului  Coteas,  e 
probă.  Şi  scrisorile  blasfematorii  cari  au  curs  adeseori  Ia 
Sf.  Sinod  al  Bisericii  României.  Ceva  mai  mult:  anumite 
regiuni  din  mitropolia  Moldovei,  îndeosebi,  datorită  călugă¬ 
rilor  români  dela  Afhos,  au  fost  serios  cuprinse  de  acest 
flagel.  Nu  mai  vorbesc  de  Grecia,  unde  situaţia  e  destul 
de  gravă.  (Şi  totuşi  nu  aşa  de  gravă  cum  o  prezintă  asump- 
ţionistul  1.  Laeombe  în  cronicile  numerelor  apărute  pe  1934 
—  afară  de  Iulie — Septemvrie  —  ale  revistei  Echos  d’Orienf). 

Aşa  stă  situaţia.  Adică  —  destul  de  rău.  Să  încerci  a 
formula  soluţii,  e  deficil.  Totuşi...!  S’a  sugerat  cândva 
ideea  de  a  aduce  acasă  pe  monahii  români  dela  Athos  şi 
a-i  sălăşlui  în  mănăstirile  noastre.  Nu  ştiu  dacă  Sf.  Sinod 
şi-a  însuşit  acest  gând  care ...  nu  merge  1  întâi,  fiindcă  mo¬ 
nahii  contaminaţi  de  beteşugul  stilist,  desigur  ar  mai  face 
şi  alte  victime,  pe  lângă  cele  de  până  acum.  Apoi,  aşeză¬ 
mântul  Prodromul,  mai  ales  el,  nu  poate  fi  dat  plocon  Gre¬ 
cilor.  Pe  de  altă  parte,  situa|ia  de-acum  nu  mai  poate 
dura.  Şi  iată  cum  mai  este  această  situaţie.  Călugării  pri- 
mejdioşi  sunt  opriţi  să  mai  vină  în  ţară.  Măsură  sănătoasă! 
Pentru  complectarea  cadrelor,  cu  elemente  tinere,  se  pun 
tot  felul  de  piedeci  din  partea  Grecilor,  la  intrarea  în  Sf. 
Munte.  Măsură  bună  pentru  prezent,  dată  fiind  starea  de 
spirit  de-acolo.  Dar  atunci,  ar  urma  ca  Prodromul  să  aibă 
soartea  aşezămintelor  similare  ceri,  depopulându-se  cu 
timpul,  au  fost  acaparate  de  Greci.  Există  totuşi  o  moda¬ 
litate.  Biserica  noastră  are  drepturi  asupra  elementului  ro- 

mânesc  dela  Athos.  Ea  e  obligată  apoi,  să  păstreze  ce-i 
al  nostru,  pe  seama  noastră.  Deci,  să  purceadă  degrabă 
să  facă  dorita  curăţenie.  Trebuesc  luate  măsuri  energice 
în  acest  scop.  Şefii  răsmiriţei  să  fie  excluşi  din  schit,  aduşi 
acasă  cu  forţa,  singura  cale  posibilă  în  stadiul  în  care  au 
ajuns  lucrurile  şi  puşi  într’un  loc  sigur,  de  unde  să  nu  mai 
poată  face  tărăboiu  stilist.  Cu  mijloace  persuasive,  eu  unul 
cred  că  nu  mai  merge  nicidecum.  Biserica  Greciei  şi  pa¬ 
triarhia  ecumenică  ar  colabora  bucuros  la  această  epurare, 
după  cele  ce  au  pătimit  din  partea  stiliştilor.  Şi  poate  chiar 
conducerea  Sf.  Munte...  In  schit  ar  putea  fi  aşezate  ele¬ 
mente  bune,  din  cari  avem  destule  acolo:  schitul  Lacu 
aproape  tot,  cei  de  lângă  Vaiopedi  şi  atâtea  chilii  „neutre* 
din  jurul  capitalei  Karies.  S’ar  putea  face  multe  lucruri 
bune  acolo.  Mai  ales  să  se  trimită  cu  vremea  călugări  lu¬ 
minaţi  din  şcoala  I.  P.  S.  Nicodim  dela  Neamţu  sau  dela 
seminarul  monahal  dela  Cernica.  Chestiunea  materială,  în 
condiţiile  acestea,  s’ar  regula  mult  mai  uşor.  Acum  Pro- 
dromul  e  în  proces  cu  statul  grecesc  pentru  averile  expro¬ 
priate.  In  situaţia  neclară  în  care  se  află  el  astăzi,  nu  va 
ajunge  la  nici  un  rezultat.  Măcar  că  dela  Atena  li  s’ar  da 
sprijin,  dacă  Legaţia  română  de  acolo  ar  avea  cu  cine  sa 
se’nţeleagă.  Dl  ministru  al  României,  Constantin  Langa 
Răşcanu,  mi-a  împărtăşit  personal  şi  cu  multă  bunăvoinţă, 
dorinţa  D-sale  de  a  înlesni  o  soluţie  favorabilă  elementului 
românesc  şi  intereselor  noastre,  ii  sunt  recunoscător  pentru 
maniera  lipsită  de  reticenţe  diplomatice  în  care  a  binevoit 
să  mă  lămurească  asupra  a  ceeace  s’ar  putea  face  dacă 
starea  de  spirit  încărcată  de-acolo  s’ar  potoli.  Treaba 
însă  tot  dela  şi  de  Sf.  Sinod  al  României  trebue  pornită. 
Cu  toată  energia  1  Măcar  de-ar  blestema  toţi  călugării 
mai  mult  sau  mai  puţin  plimbăreţi  dela  noi  din  ţară. 
Prodromul  trebue  salvat,  trebue  pus  în  picioare.  Şi  nu-i 
altă  cale,  decât  „salvându-l“  întâi  de  toate  de  câţiva  din 
indezirabilii  lui  pensionari.  Toate  acestea,  au  să  se  facă 
—  de  sine’nţeles!  —  numai  dacă  forurile  superioare  bise¬ 
riceşti  cred  la  fel  cu  noi,  când  am  spus  că  ce-i  al  nostru, 
trebue  să  ne  rămână  nouă. 

Bre  si  au.  Martie,  1935.  GRIGOR1E  T.  MARCU 

CONCEPŢIA  CREŞTINĂ  A  DREPTULUI 

de  I.  N.  LUNGULESCU 
(Fine) 

Şi  dacă  astfel  stau  lucrurile,  dacă  prin  urmare  Dreptul 
îşi  are  fundamental  sursa  în  conştiinţa  noastră,  dacă  smul- 
gându-şi  fiinţa  de  dincolo  de  cadrul  experien{ii  ea  îi  e  de 
natură  transcedentală,  dacă  vizează  ca  scop  binele  comun 
sau  —  cu  un  termen  mai  mult  sau  mai  puţin  teologic  — 
fericirea  tuturor,  dacă  implică  într’ânsul  libertatea  şi  se  ma¬ 
nifestă  cu  caracter  de  imperativitate,  însemnează  că  ei,  funciar 
vorbind,  se  confundă  în  a  lui  ultimă  esenţă  cu  morala,  pentrucă 
şi  morala  îmbracă  în  ea  însăşi  într’un  potenţial  mai  larg, 
mai  intens  şi  mai  desăvârşit,  fireşte  —  aceleaşi  caractere 
şi  însumează  aceleaşi  distincţii. 

Deosebirea  între  ambele  aceste  discipline  este  mai  mult 
de  suprafaţa  decât  de  adâncime :  Dreptul  vizează  în  primul 
rând  raporturile  dinafară  —  deci  sociale  —  ale  omului  şi 
are  dispoziţii  sanctionatorii  concrete,  exterioare  şi  coercitive 
pentru  cei  ce-1  calcă,  pe  când  morala  priveşte  în  prim  rând 
pe  omul  individ  în  raport  cu  obligaţiile  lui  faţă  cu  el  însuşi, 
apoi  faţă  de  semenii  săi,  şi  nu  prevede  decât  sancţiunile  inte¬ 
rioare  ale  propriei  conştiinţe  sau  cele  ale  conştiinţă  colecti¬ 
vităţii  în  care  ne  ducem  existenţa ;  dar  şi  unele  şi  altele  lipsite 
de  vre-un  element  de  constrângere  fizică,  în  această  privinţă. 

Raportul  dintre  morală  şi  drept  ?  El  e  acela  dintre  ideal 
şi  realitate,  dintre  absolut  şt  relativitate,  dintre  principiu  şi 
aplicarea  lui  concretă. 

In  conştiinţa  omului  sau  în  conştiinţa  societăţii,  şi  una 
şi  alta  adăpata,  crescută,  trăită  sub  influenţele  decisive  ale 
celor  mai  curate  izvoare  de  cultură  etico-religioasă  ale  vea¬ 
curilor,  ia  fiinţă  o  anumită  concepţie  morală  şi  apare  Ia 
lumină  un  anumit  ideal  moral  de  viaţă.  Acest  ideal  elic 
evident  reprezintă  summum  de  perfecţiune  şi  summum  de 
desăvârşire  morală  a  omului.  A-l  coborî  de  pe  pie¬ 
destalul  lui  de  lumină  şi  de  pe  culmile  absolutului  unde  se 

află  în  realitate,  e  a-I  adapta  nevoilor  vieţii  terestre  şi  a-l 
acomoda  contingenţelor  presante  şi  fatale  ale  realităţilor 
sociale. 

Ei  bine,  opera  de  legiferare  nu  face  altceva  decât,  sub 
astringenta  acestor  nevoi  şi  sub  presiunea  acestor  contingente 
sociale  pe  care  trebuie  să  le  regulamenteze,  extrage  —  li- 
milându-1  deci  şi  materializându-1  oarecum  —  extrage  din 
idealul  etic  al  societăţii  aceeace  e  posibil  a  se  converti  la 
un  moment  dat  în  normă  de  drept,  adică  în  normă  guver¬ 
nând  cu  sancţiuni  coercitive  raporturile  sociale  ale  omului, 
transformând  astfel  absolutul  moral  de  natură  ideală  în  re¬ 
lativul  juridic  adăpostit  real  în  lege.  Cu  un  cuvânt,  am  putea 
foarte  bine  defini  morala  ca  fiind  dreptul  la  puterea  abso¬ 
lutului,  iar  dreptul  ca  fiind  morala  sub  chingile  relativului^ 
izvorul  permanent  de  inspiraţie  deci  şi  rezervoriul  inepui¬ 
zabil  de  alimentare  pentru  principiile  juridice  nu  e  şi  nu 
poate  fi  decât  morala,  căci  dintr’ânsa  şi  iluminat  de  idealu¬ 
rile  ei  va  să  culeagă  legiuitorul  oricând  ideia  de  justiţie,  spre 
a  o  face  apoi,  —  în  cadrul  de  firească  relativitate  a  vieţii 
noastre,  —  bază  de  susţinere  şi  temeiu  de  justificare  a 
dreptului  adăpostit  în  lege. 

* 

*  * 

Trecând  acum  dela  aceste  consîderaţiuni  principiale,  care 
atestă  identitatea  funciară  a  dreptului  şi  a  moralei,  la  cazu¬ 
rile  concrete  de  legiferare  în  care  norma  de  drept  apare 
ca  o  consecinţă  firească  a  imperativelor  morale  dominând 
o  societate,  vom  indica  mai  jos  două  categorii  de  exemple: 
una  din  domeniul  dreptului  naţional  şi  alta  din  domeniul 
dreptului  internaţional.  In  ce  priveşte  prima  categorie,  iată 
legea  pentru  controlul  averilor  funcţionarilor  publici  în  ser¬ 
viciu  sau  eşiţi  din  serviciu.1 

Ei  bine,  în  această  lege  elementul  moral,  călcat  în  pi¬ 
cioare  de  celce  şi-a  procurat  astfel  averea,  decide  în  cea 
mei  mare  parte  sancţiunea.  Pentrucă  legea  nu  vizează  în 
prim  rând  pe  ceice  înfrângând  un  principiu  de  drept  con¬ 
cretizat  în  textele  diferitelor  legiuiri  şi-au  mărit  în  modul 


1  A  se  vedea  in  specia!  expunerea  de  motive  şi  raportul  cu  care  a  fosi 
depusă  aceasfS  lege  în  Parlament.  Monif.  ofic.  Nr.  33,  partea  III.  1932. 

acesta  patrimoniul  (aceştia  sunt  doar  sancţionaţi  de  legile 
penale  în  vigoare),  ci  legea  aceasta  se  referă  mai  ales  la 
aceia,  care,  tară  să  calce  vreo  dispoziţie  legală,  au  călcat 
însă  un  principiu  de  natură  exclusiv  morală,  în  acumularea 
bunurilor  ce  posedă. 

Iată  codul  civil  care  interzice  orice  convenţie  şi  în  ge¬ 
nere  orice  dispoziţie  juridică  ce  ar  înfrânge  bunele  mora¬ 
vuri  ;  iată  drepturile  de  familie  din  acelaş  cod  regulamentate 
doar  pe  baza  ideilor  morale ;  iată  codul  penai  sancţionând 
pe  ceice  uiiragiază  morala  publică ;  iată  constituţia  care 
prohibeşte  cultele  ce  ating  prin  practicele  lor  sensibilitatea 
morală  a  societăţii ;  iată  legiuirile  contra  îmbogăţiţilor  de 
răsboiu,  contra  cametei,  contra  speculei  ilicite,  contra  alcoo¬ 
lismului,  legiuirile  pentru  asigurările  muncitoreşti,  pentru 
conversiunea  datoriilor,  în  sfârşit  legea,  de  pură  esenţă  mo¬ 
rală,  pentru  azistenţă  socială,  bazată  exclusiv  pe  simţământul 
etic  al  carităţii... 

In  ce  priveşte  cea  de  a  doua  categorie  de  exemple  e 
suficient  să  amintim  demersul  pentru  egala  prolecţiune  a 
minorităţilor  din  toate  Statele,  demers  făcut  de  Polonia  în 
ziua  de  13  Septemvrie  1934  la  Geneva  „în  numele  princi¬ 
piilor  fundamentale  ale  moralei  internaţionale".  Şi  cererea 
reprezentantului  acestei  ţări  de  a  se  întruni  conferinţa  ge¬ 
nerală  a  Societăţii  Naţiunilor  spre  a  transforma  în  lege, 
deci  normă  de  drept  pozitiv,  aceste  principii  de  natură 
exclusiv  morală. 

Din  exemplele  aci  aduse  se  vede  cât  de  strâns  se 
leagă  unele  cu  altele,  chiar  în  elementele  lor  de  concre¬ 
tizare  legală,  principiile  de  drept  şi  principiile  de  morală, 
cât  de  evident  apare  permanenta  influenţă  a  moralei  asupra 
normelor  de  drept  adăpostite  în  lege  şi  câi  de  funda¬ 
mental  se  inspiră,  in  toate  epocele,  opera  de  legiferare  a 
omului  de  Stat  din  idealul  moral  al  Societăţii. 

Şi  atunci  întrebarea  este?  dela  care  concepţie  morală 
va  să-şi  smulgă  inspiraţia  legiuitorul  întru  crearea  legii  şi 
după  care  ideal  etic  va  să  se  conducă  judecătorul  întru 
aplicarea  legii  ?  Răspunsul  nu  poate  fi  decât  unul :  Sursa 
de  inspiraţie  a  celui  dintâiu  ca  şi  făclia  de  lumină  călău¬ 
zitoare  pentru  cel  de-al  doilea  nu  vor  putea  fi  decât  con¬ 
cepţia  şi  idealul  pe  care  le-am  făurit  îu  sufletul  omului  şi  al 

Societăţii  cultura  morală  şi  educaţia  religioasă  ce  de  secole 
au  subjugat  —  în  ţările  de  tradiţie,  de  progres  şi  de  civi¬ 
lizaţie  — -  umanitatea,  şi  care  una  ca  şi  cealaltă  sunt  esen¬ 
ţial  creştine. 

Această  religie  creştină  şi  această  morală  creştină, 
stăpânind  în  cea  mai  mare  parte  popoarele  culte,  este  evi¬ 
dent  că  şi  idealul  moral  al  acestora  va  fi  construit  în  sensul 
şi  al  credinţei  şi  al  eticei  lor  specifice,  iar  dreptul  respectiv 
fruct  precum  am  văzut  în  largă  măsură  al  moralei,  se  va 
resimţi  şi  va  trebui  să  se  resimtă,  într’o  bună  legiferare  şi 
într’o  adevărată  exegeză  juridică,  tocmai  de  concepţia  etico- 
religioasă  a  Societăţii  căreia  i  se  aplică. 

Altfel,  abizul  între  ideia  de  justiţie,  inspirată  şi  cize¬ 
lată  de  morala  creştină  a  colectivităţii  şi  principiul  de  drept 
strein  de  această  morală,  pus  în  lege  va  slăbi  şi  autori¬ 
tatea  normelor  juridice  şi  coeficientul  lor  de  obligativitate 
şi  de  imperialitate  faţă  de  membrii  unei  Societăţi,  stăpâ¬ 
niţi  de  alte  imperative  şi  iluminaţi  de  alte  idealuri  decât 
cele  la  care  legea  îi  supune. 

Aşa  că,  după  cele  expuse,  concluzia  aceasta  este: 
Intr’o  Societate  creştină,  cum  e  în  cea  mai  mare  parte  So¬ 
cietatea  civilizată  de  azi,  legea  nu  poate  să  exprime  decât 
concepţia  creştină  a  dreptului. 

* 

*  • 

Şi  dacă  am  voi  să  arăţăm  acum  ce  a  reprezentat  doc¬ 
trina  creştină  penlru  Drept  în  decursul  timpului,  apoi  credem 
că  nu  greşim  dacă  vom  afirma  că  opoziţia  creştinismului 
a  însemnat  o  revoluţiune  capitală  în  structura  intimă  şi  în 
principiile  fundamentale  ale  Dreptului  pozitiv. 

In  adevăr,  înainte  de  Hristos,  Dreptul  în  genere  şi  cel 
greco-roman  în  special,  era  de  natură  ipotetică  şi  nu  ca¬ 
tegorică,  era  de  natură  pur  socială  şi  nu  trancendentă,  şi 
era  mărginit  Ia  confiniile  cetăţii,  iar  înăuntrul  acesteia  la 
cetăţenii  liberi,  şi  nu  la  întreaga  umanitate. 

Era  ipotetic  dreptul  antic,  pentrucă  el  te  apăra  numai 
întruatât  întrucât  acţiunea  ta  sau  tu  însuţi  nu  eşti  socotit 
indiferent  dacă  ai  sau  nu  vre-o  vină  —  de  conducătorii 
Statului  ca  fiind  inamic  al  lor  sau  al  lui. 

Cer  însă  interesele  acestui  Stat  —  interese  mai  mici 

sau  mai  mari,  mai  rău  sau  bine  judecate  —  să  torturezi, 
sau  să  ucizi  pe  cel  mai  inocent,  pe  cel  mai  bun  sau  pe 
cel  mai  credincios  dintre  fii  Iui,  dreptul  pentru  aceştia  a 
dispărut  iar  lege  nu  mai  este  care  să-i  proteguiască. 

Era  exclusiv  social  dreptul  antic,  fiindcă  obligajia  de  a 
te  supune  dispoziţiilor  lui  nu  provenia  dintr’o  conştiinţă 
iluminată  de  imperativele  ideii  de  justiţie  ci  din  presiunea 
Societăţii  în  mijlocul  căreia  îţi  duci  existenţa. 1 

Şi  era  în  sfârşit,  mărginit  doar  la  oamenii  liberi  ai  ce¬ 
tăţii  dreptul  antic,  fiindcă  sclavii  şi  barbarii  nu  se  puteau 
apropia  de  binefacerile  lui. 

Ei  bine,  a  trebuit  să  vină  Creştinismul  ca  să  insufle 
justiţiei  triplul  caracter  de  care  se  bucură  astăzi:  carac¬ 
terul  imperativ-categoric,  caracterul  transcendental  şi  ca¬ 
racterul  universal,  prin  care  s’a  trecut  dela  justiţia  închisă 
a  cetăţii  la  justiţia  deschisă  a  umanităţii. 2 

El,  Creştinismul,  a  imprimat  justiţiei  noastre  acea  notă 
de  violentă  imperativitate  sanctificând  oarecum  dreptul  tu¬ 
turora  celor  ce  nu-ţi  poartă  nici-o  vină  şi  transformându-1 
astfel  din  ipotetic  în  categoric:  fiat  justiţia  pereat  mundus; 
el,  Creştinismul,  a  pus  sursa  dreptăţii  nu  în  presantele  rea¬ 
lităţi  ale  vieţii  sociale,  ci  în  conştiinţa  omului  iluminată  de 
Duhul  lui  Dumnezeu ;  el.  Creştinismul,  a  înfrânt  limitele  ce¬ 
tăţii,  clamând  pretutindeni  dela  înălţimea  divinelor  sale  pre¬ 
cepte  caracterul  de  universalitate  al  Dreptului  şi  deci  ne¬ 
contestata  egalitate  înaintea  legii  a  tuturor  oamenilor  prin 
de  Dumnezeu  mărturisită  lor  fraternitate. 

Date  aceste  bunuri  morale  prin  Creştinism  şi  numai 
prin  el,  fiindcă  nici  filosofia  greacă,  nici  morala  budistă, 
nici  doctrina  stoică,  nici  legislaţia  romană  n’au  putui  să 
înlăture  —  căci  n’au  înlăturat  in  concreto  — -  barierele 
tranşante  aruncate  în  antichitate  între  omul  liber  şi  sclav,  şi 
între  cetăţean  şi  barbar,  date  deci  aceste  bunuri  i-a  fost 
uşor  evoluţiei  ulterioare  a  Dreptului  să  culmineze,  la  sfâr¬ 
şitul  secolului  al  XVUl-lea,  în  celebra  Declaraţie  revoluţio¬ 
nară  franceză,  denumită  Declaraţia  drepturilor  omului  — 


1  H.  Bergson,  Les  deux  sources  de  la  morale  el  de  la  religion,  193?. 

2  H.  Bergson,  Iaid.  p.  35 — 50. 

suport  general  al  legislajiilor  noastre  europene  şi  sursă 
aproape  exclusiv  inspiratoare  a  acestora,  să  culmineze  deci 
în  quasi-sanclificarea  „eminentei  demnităţi  a  personalităţii 
umane"  şi  să  atirme  în  consecinţă,  că  drepturile  ei  na¬ 
turale  la  libertate  şi  la  egalitate  sunt  sacre  şi  inviolabile, 
odată  ce  ele  se  sprijină  pe  adevărul  dogmatic  al  fraterni¬ 
tăţii  noastre,  de  esenţă  —  cine  se  mai  îndoieşte?  —  ex¬ 
clusiv  creştină? 

De  aceea  astăzi,  în  toate  constituţiile  ca  şi  în  toate  le¬ 
gislaţiile  moderne,  persoana  omenească  nu  mai  e  doar  un 
mijloc  de  promovare  a  intereselor  unora  sau  de  îmbogă¬ 
ţire  a  altora,  ci  ea  e  o  entitate  sacrată,  de  sine  stătătoare, 
liberă  în  mişcări,  egală  în  drepturi  şi  inviolabilă  în  a  ei  na¬ 
tură.  Cu  alte  cuvinte,  toate  aceste  atribute  fundamentale 
cere  constiiue  oarecum  quintesenţa  Dreptului  în  genere  pri¬ 
vind  persoana  omenească  se  dovedesc  a  fi  fost  promovate 
—  mai  curând  sau  mai  târziu  —  în  legislaţiile  noastre  sub 
impulsul  factorului  creştin. 

Dar  morala  creştină  a  avut  asupra  evoluţiei  Dreptului 
în  decursul  timpului  nu  numai  această  influenţă  de  natură 
mai  mult  principială,  ci  ea  şi  în  cazuri  de  reglementare 
specială  şi  concretă  a  anumitor  raporturi  sociale  şi  a  anu¬ 
mitor  situaţiun!  juridice  dintre  oameni  şi-a  spus  cuvântul. 

Astfel,  deşi  Romanii  aveau  despre  justiţie  o  ideie  de¬ 
stui  de  înaltă,  împrumutată  desigur  dela  Greci,  totuşi  „ei 
n’au  cunoscut  nici  forja  obligatorie  a  cuvântului  dat,  nici 
justul  echilibru  al  prestaţiunilor  promise,  nici  protecţiunea 
contractantului  celui  mai  slab,  nici  securitatea  faţă  de  cel 
ce  abuzează  de  dreptul  său,  nici  repareţiunea  prejudiciului 
cauzat  altuia,  nici  datoria  de  asistenţă"  1  etc.  Toate  aceste 
bunuri  juridice  încadrate  în  legea  pozitivă  şi-au  smuls  fiinţa 
din  ambianţa  moral-creştină  a  umanităţii.  Şi  dacă  Dreptul 
evoluând  în  scurgerea  vremurilor  de  tradiţie  creştină  până 
la  gradul  de  prezentare  a!  zilelor  noastre,  a  ajuns  „să  for¬ 
tifice  datoria  de  ajutor  între  soţi,  să  autorizeze  căutarea 
fraternităţii  naturale,  să  organizeze  protecţia  copiilor,  să  in¬ 
terzică  contractul  imoral,  să  înfrâneze  specula,  să  augmen¬ 
teze  responsabilitatea,  să  nu  tolereze  îmbogăţirea  injustă, 

1  G.  RIper!,  La  regie  morale  dans  Ies  obiigaiions  clvfies,  1927  p.  52 
şi  urm. 

să  proteguiască  pe  lucrător  contra  exploataţiunii  patronului, 
să  asigure  repausul  duminecal,  să  lupte  contra  licenţii  mo¬ 
ravurilor,  să  încerce  de  a  asigura  o  justa  repartiţie  a  im¬ 
pozitelor",  etc.,  el  desigur  prin  aceasta  n’a  făcut  decât  să 
realizeze  scopurile  moralei  creştine.  1 

Nu  mai  vorbim  de  problema  jurământului,  a  căsătoriei, 
a  proprietăţii  individuale  soluţionată  mai  ales  în  lumina 
scopurilor  sociale  vizând  binele  comun,  cum  e  de  altminteri 
tendinţa  generală  a  Dreptului  de  azi,  problema  condiţiei 
sociale  a  lucrătorilor,  problema  conservării  independenţii 
personale  şi  demnifăţii  morale  a  omului  faţă  de  presiunile 
exigenţelor  brutale  şi  materialiste  ale  organizaţiunilor  indu¬ 
striale, 2  în  sfârşit  problema  crizelor  economice  şi  finan¬ 
ciare  prin  care  pot  să  treacă  la  un  moment  dat  un  stat 
sau  o  societate,  nu  mai  vorbim  despre  aceste  probleme, 
fiindcă  este  evident  că  ele  n'au  fost  şi  nu  vor  putea  fi  cu 
folos  rezolvate  decât  în  cadrul  etico-reiigios  al  unui  cre¬ 
ştinism  viu,  activ,  constructor  şi  realizator,  vivificând  pentru 
deapururi  forţele  spirituale  ale  omului3  în  lupta  pentru  con¬ 
servarea,  dar  şi  pentru  desăvârşirea  vieţii. 

In  sfârşit,  în  stadiul  de  evoluţie  în  care  se  găseşte  azi 
Dreptul  pozitiv,  nu  trebue  să  uităm  nici  noua  direcţie  pe 
care  a  luat-o  interpretarea  textelor,  interpretare  care  se 
depărtează  cu  tot  dinadinsul  de  sensul  literal  al  legii  aşa 
cum  cerea  exegeza  clasică  a  Dreptului,  spre  a  se  apropia 
tot  mai  mult  de  spiritul  care  animă  textele  de  lege, 4  aceasta 
în  deplinul  acord  al  exegezii  creştine  care  ştie  că:  „litera 
ucide,  numai  Duhul  face  viu".5 

* 

*  • 

încheind  sucinta  expunere  —  ce,  încăodată,  schiţează 
doar  prea  sumar  concepţia  creştină  a  Dreptului  —  credem 
că  putem  acum  spune:  Din  orice  punct  de  vedere  am 


1  G.  Ripert,  ibidem. 

2  Fr.  Geny.  La  laicite  du  droit  naturel,  în  Archives  de  philosophie  du  droit 
etc.  No.  3 — 4,  193"  p.  21 — 25. 

3  I.  M,  Musy,  Problemele  economice,  financiare  şl  monetare.  Confer.  1934. 

4  Henri  de  Page,  De  l’lnterpreiatlon  des  tois  2  Voi.  1925  şi  aiti  autori 
moderni  de  drepi. 

5  loan,  VI,  63,  II  Corint.  HI,  6. 

examina  în  chestie  de  Drept  lucrurile,  ele  tot  în  factorul 
spiritual  şi  în  conştiinţa  morală  a  societăţii  se  rezolvă. 

Identificate  în  natura  lor  originară  şi  tinzând  în  ultimă 
analiză  spre  acelaş  scop,  care  e  binele  tuturor,  este  evi¬ 
dent  că  normele  de  drept  îşi  smulg  din  cadrul  eterizat  al 
principiilor  morale  şi  forţa  şi  inspiraţia  şi  autoritatea.  Sin¬ 
gură  această  nedesminţită  autoritate  a  celor  din  urmă  im¬ 
primă  celor  dintâiu  caracterul  de  obligativitate  nediscutată 
şi  imperativitafe  categorică.  Pentrucă,  iată,  nici  Sociologii 
şi  nici  sociologia,  cu  toată  excesiva  lor  prezumţiositate, 
n’au  fost  în  stare  până  azi  să  impună  Dreptului  pozitiv 
măcar  o  singură  normă  juridică  voluntar  obligatorie  şi  ne¬ 
discutat  autoritară.  * 

Şi  dacă  morala  s'a  dovedit  a  fi  fundamentul  Drep¬ 
tului  şi  dacă,  în  ce  priveşte  Dreptul  popoarelor  de  tradiţie 
cultural  creştină,  morala  acestei  religii  şi-a  imprimat  în  de¬ 
cursul  timpului  efectiv  înfr’ânsul  influenţa,  însemnează  că 
tot  ea  va  să  fie  şi  de  aci  încolo  pentru  societatea  noastră 
şi  sursă  de  inspiraţie  şi  făclia  de  lumină  şi  călăuza  diri¬ 
guitoare  întru  legiferările  ei. 

Şi  astfel,  aflându-se  permanent  sub  influenţele  binecu¬ 
vântate  ale  doctrinei  creştine  şi  inspirându-se  pentru  de-a- 
pururi  din  idealul  moral  al  acesteia,  Dreptul,  guvernat  de 
o  atare  concepţie,  va  putea  oricând  să  strige  că,  în  regle¬ 
mentarea  presantelor  nevoi  şi  complicatelor  raporturi  ale 
vieţii  noasire  sociale,  el  nu  şi-a  uitat  nicicând  menirea  şi 
nu-şi  va  irăda  pentru  nimic  chemarea. 

Căci  rostul  lui  i  l-a  împrumutat  morala  al  cărei  cre¬ 
dincios  discipol  este,  iar  scopul  spre  care  aceasta  va  să 
tindă  i-a  fost  precizat  ei,  cu  glas  de  cerească  poruncă,  de 
către  dumnezeescu-i  autor :  „Fiţi  desăvârşiţi  precum  şi  Tatăl 
vostru  din  ceruri  desăvârşit  este."1 2 

I.  N.  LUNGULESCU 


1  G.  Riperl,  La  regie  morale  ele. 

2  Msleiu,  V!,  43. 

F1LOSOFIA  CREŞTINĂ  A  LUI  VLADIMIR 

SOLOVIEFF' 

de  Preotul  Dr.  NICOLAE  TERCH1LĂ 

Cugetarea  acestui  filosof  profund  creştin  şi  mistic  poartă 
pecetea  unei  rodnice  sinteze  a  intuifiei  şi  a  reflexiunii  critice. 
Vasta  lui  activitate  izvoreşte  dintr’o  puternică  convingere 
personală,  dintr’o  minunată  adâncire  mistică  şi  dintr’o  largă 
înţelegere  şi  împreunare  de  idei  universale.  Stăpâneşte  foarte 
bine  cultura  apuseană,  dar  convingerea  lui  prin  excelenţă 
creştinească  rămâne  neelterată  de  aceasta.  Astfel  putem 
zice  despre  toate  lucrările  lui,  că  apusul  le-a  dat  forma,  dar 
conţinutul  în  aceasta  formă  este  aşezat  în  mod  tainic  de 
sufletul  răsăritean. 

întreaga  lui  filosofie,  concepţia  lui  despre  lume  şi  viaţă, 
despre  Dumnezeu  se  deosebeşte  radical  de  aceea  a  oricărui 
cugetător  modern.  Ceeace  scrie  Solovieff  este  un  creştinism 
adânc  simţit.  In  cărţile  sale  nu  ofere  cetitorilor  cugetarea 
sa  ca  rod  sublim  al  spiritului  său,  ci  îşi  pune  întreaga  sa 
cugetare  în  slujba  Figurii  centrale  a  întregei  existenţe  ome¬ 
neşti,  în  slujba  lui  Hristos. 

Se  foloseşte  de  cugetarea  lui  ca  de  un  mijloc,  pentruca 
în  insuficientul  limbaj  al  filosofilor  apuseni,  să  spună  ce 
trăieşte  în  sufletul  lui  ca  puternică  forţă,  ca  dragoste  sfântă, 
ca  profundă  cunoaştere  despre  Mântuitorul  Hristos. 

1  Filosoful  rus  Vlad.  Solovieff  a  trăil  între  anii  1853 — 1900.  Operiie  lut 
complete  au  fost  publicate  ruseşte  in  ed.  H-a  de  E.  L,  Radlov  in  Petrograd,  în  9 
volume  (1911)  şi  complectate  cu  4  volume  de  epistole  (1908 — 11).  In  limba  germană 
s'au  publicai  5  voi.,  traduse  ide  Harry  Kohler  sub  titlul:  V.  Solovieff s  Aus- 
gewâhlle  Werke.  Verlag  Der  Kommende  Tag.  Stuttgart  1921—  22.  Ed.  II. 

Cele  cinci  volume  traduse  de  H.  Kohler  poarlă  următorul  litiu :  I.  Die  gei- 
stigen  Grundiagen  des  Lebens;  If.  Sontags-  u.  Osterbrlfe;  III.  Das  Gottmen- 
schentum;  IV.  Die  Re chtvertigung  des  Gufen ;  5.  Naţionale  und  Politische  Be- 
trechtungen. 

Cel  mai  temeinic  studiu  asupra  iui  este  ai  Prinţului  Eugen  Ţrubeţkoi :  Filo* 
sofia  lui  V.  Solovieff.  2  voi.  Moscova  1913. 

Noţiunile  de  religie  şi  mora  ă  nu  sun!  pentru  Solovieff 
noţiuni  abstracte,  ci  realităţi  pline  de  viaţă  cari  stau  în 
mijlocul  existenţei  omeneşti.  Cele  spirituale  sunt  pentru  el 
realităţi  de  esenţă  concretă.  Hristos  trăieşte  şi  este  de  faţă 
nu  numai  în  sferele  cereşti,  ci  şi  la  noi,  împreună  cu  noi, 
pe  pământul  nostru  întunecat  şi  plin  de  suferinţe.  Iar  Prea 
Curata  Fecioară,  Maica  Mântuitorului,  ea  este  puterea  per¬ 
sonificată  a  naturii  creatoare ;  Ea  este  „Sofia“  Ia  care  se 
roagă  Solovieff  ca  copil,  ca  adolescent  şi  ca  om  matur  şi 
trăieşte  prezenţa  ei  în  mod  real.1 

Solovieff  îşi  exprimă  ideile  sale  în  terminologia  unui 
filosof  familiarizat  cu  Kant,  Schelling,  Hegel,  cu  pozitiviştii 
moderni,  cu  ştiinţele  naturale.  Dar  el  cugetă  cu  totul  altfel 
şi  despre  altceva  decât  apusenii,  cu  cari  poartă  o  înaltă  şi 
neîntreruptă  discuţie,  ce  se  evidenţiază  aproape  în  toate 
operile  iui. 

Solovieff  crede  că  desvoitarea  spirituala  a  Europei 
apusene  şi-a  ajuns  sfârşitul  ei.  încercarea  unilaterală  de-a 
ajunge  la  adevărul  absolut  numai  cu  ajutorul  raţiunii  ome¬ 
neşti  subiective,  formale,  exclusiviste,  fie  pe  calea  empiris¬ 
mului,  fie  pe  aceea  a  idealismului,  a  dus  la  relativism,  la  scep¬ 
ticism,  la  ateism.  Această  încredere  oarbă  în  puterea  raţiunii 
a  provocat  dintru  început  negarea  unităţii  tuturor  în  Dum¬ 
nezeu,  însireinarea  nebună  a  tuturor  fiinţelor  întreolaltă, 
haotica  îndepărtare  a  omului  de  Făcătorul  a  toate  şi  încă¬ 
păţânata  afirmare  a  voinţei  lui  individuale,  care  vede  duşman 
în  semenul  său.  Cugetarea  aceasta  a  dus  la  dezastrul  care 
şi-a  găsit  expresia  în  pesimismul  lui  Schopenhauer,  în  învă¬ 
ţătura  despre  suprimarea  voinţei  omeneşti. 

Dar  Schopenhauer  —  prin  reflexiune  teoretică  —  numai 
constată  originea  răului  în  voinţa  de-a  trăi  şi  nu  află  eşire 
din  dezastru  decât  prin  omorârea  acestei  voinţe.  Concepţia 
lui  este  astfel  necreştină,  pentrucă  creştinismul  nu  neagă 
viaţa,  ci  o  aproabă,  precum  zice  Hristos:  „Am  venit  ca  viaţă 
să  aveţi".  Solovieff  însă,  prin  convingerea  lui  profund  creşti¬ 
nească,  se  smulge  din  ghiarele  pesimismului  schopenhauerian, 
înălţându-se  pe  culmile  veşnic  însorite  ale  optimismului  cre¬ 
ştinesc. 


1  VSad.  Solovieff :  Âusgewahlle  Verke.  Ed.  11.  1921.  Voi.  111.  pg.  V. 

întreaga  sa  filosofie  porneşte  dintr’o  profundă  credinţă 
religioasă,  obiectul  căreia  doreşte  ei  să-l  cunoască,  să-l  lă¬ 
murească,  să-I  justifice  în  faţa  raţiunii,  folosindu-se  de  apa¬ 
ratul  complicat  al  cugetării  apusene.  Din  acest  motiv  con¬ 
sideră  el  ca  absolut  necesară  o  filosofie  a  religiunii.  „Dacă 
omul  crede  în  lucruri  dumnezeeşti  —  zice  Solovieff  —  şi 
dacă  are  facultatea  şi  privilegiul  cugetării,  este  nevoit  să 
cugete  şi  asupra  obiectului  credinţei  sale.  Apoi  se  mai 
cere  să  cugete  sistematic  şi  corect,  adică  cugetarea  lui 
despre  lucruri  religioase  să  fie  o  filosofie  religioasă".1 

Prin  credinţă  percepe  Solovieff  nemijlocit  existenţa  unei 
realităţi  transcendentale,  iar  prin  raţiune  şi  experienţă  vrea 
să  afle  ce  este  această  realitate.  De  aceea  zăboveşte,  dintre 
cugetătorii  apuseni,  mai  muit  la  Kant.  Dela  el  află  că  cu¬ 
noaşterea  „lucrului  în  sine“  nu  este  altceva  decât  cu¬ 
noaşterea  lui  Dumnezeu  prin  intuiţie  spirituală.  La  această 
cunoaştere  însă  omul  singur,  numai  prin  puterile  proprii,  nu 
poate  ajunge  şi  de  aceea  Solovieff  înlocuieşte  intuiţia  inte- 
telecluală  a  lui  Kant  —  care  rămâne  robul  unui  subiectivism 
neputincios  — •  cu  puterea  creatoare  a  credinţei  în  dumne¬ 
zeirea  ce  se  descopere  neîntrerupt  umanităţii  întregi.  Numai 
în  legătură  directă  cu  aceasta  divinitate  putem  înţelege 
lumea  şi  viaţa,  pentrucă  —  zice  Solovieff  —  „pretulindenea 
se  descopere  şi  este  activ  veşnicul  Logos,  adică  Cuvântul, 
care  a  fost  la  început  şi  care  vine  dela  Dumnezeul  cel  fără 
de  început".2 

In  cugetarea  lui  Solovieff  se  simte  foarte  mult  influinţa 
lui  Origen,  cu  care  împreună  admite  preexistenţa  lumii  spiri¬ 
tuale  şi  apocatastasis-ul,  adică  împreunarea  tuturora  în  Dum¬ 
nezeu,  ce  va  forma  încheierea  procesului  cosmic  şi  istoric. 

Centrul  sistemului  său  filosofic  însă  îl  formează  Hrislos, 
revelaţia  desăvârşită,  întruparea  divinităţii,  prin  care  primeşte 
un  rost  adevărat  procesul  lumii  naturale  şi  sociale.  Despre 
Hristos  Fiul  şi  Cuvântul  Iui  Dumnezeu,  Logosul  celce  este 
mai  înainte  de  veci,  filosofează  Solovieff  într’un  mod  original 
care-1  deosebeşte  radical  de  toţi  filosofii  moderni.  Toi  ce 
are  el  să  spună  şi  să  argumenteze,  se  referă  totdeauna 

1  Vlad,  Solovieff:  o.  c.  voi.  III  pg.  44.' 

2  Vlad.  Solovieff :  o.  c.  voi.  I  pg.  74. 

la  acela  care  este  pentru  el  alfa  şi  omega,  care  împrumută 
existenţei  pământeşti  înţeles  şi  importanţă,  care  este  Hristos.1 

Solovieff  nu-şi  poate  închipui  viaţa  sau  lumea  în  general 
fără  Hristos.  întreaga  realitate  n'ar  avea  nici  un  rost  fără 
Mântuitorul  cel  înviat  din  morţi.  Lumea  aceasta  ar  fi  împă¬ 
răţia  haosului  şi  a  morţii,  în  locul  luminii  şi  al  culturii  ar 
sălăşlui  întunericul  şi  neştiinţa,  în  locul  binelui  şi  al  vieţii 
ar  triumfa  răul  şi  moartea,  dacă  Hristos  cel  înviat  din  morţi 
n’ar  trăi  în  mod  tainic  în  lume.  Trupul  Lui  mistic,  adică 
Biserica,  lucrează  neîncetat  pentru  îndumnezeirea,  spirituali¬ 
zarea  vieţii  în  toate  domeniile  ei  sociale  şi  economice» 
Biserica  Iui  Hristos  sfinţeşte  pe  om,  dar  şi  lumea  naturală,, 
care  împreună  aşteaptă  libertatea  fiilor  lui  Dumnezeu. 

In  concepţia  lui  Solovieff  —  care  în  temelia  sa  rămâne 
ortodoxă,  chiar  împrumutând  câte  ceva  dela  Plato,  Origen 
sau  dela  misticii  evului  mediu  —  totul  aşteaptă  sfinţirea 
dela  omul  cel  mântuit  prin  Hristos.  Duhul  sfinţilor  se  co¬ 
boară  prin  Biserica  Iui  Hristos  şi  în  cele  mai  mărunte  fapte 
ale  vieţii  de  toate  zilele,  la  începutul  şi  la  sfârşitul  oricărei 
lucrări  şi-I  sfinţeşte  pe  credincios  împreună  cu  toate  ale  sale. 

Scopul  final  a  tot  ce  există  este  deci  sfinţirea,  spiritua¬ 
lizarea,  îndumnezeirea,  împreunarea  cu  Dumnezeu,  ce  se 
realizează  printr’un  proces  lent,  dar  neîntrerupt,  provocat  în 
mod  evolutiv  de  acţiunea  Logosului  care  se  descopere  lumii 
ducându  o  spre  ţinta  ei  supremă.  In  procesul  cosmic  şi  social 
Solovieff  vede  o  apropiere  şi  o  întrepătrundere  neîncetată 
a  principiului  ceresc  şi  pământesc.  Procesul  cosmic  se 
continuă  în  cel  istoric  deodată  cu  apariţia  omului.  Prin  om 
trebue  să  se  săvârşească  împreunarea  între  divin  şi  uman. 
Ca  fiinţă  raţională  omul  poate  percepe  divinul,  absolutul.  El 
este  astfel  mijlocitor  între  cer  şi  pământ,  el  izbăveşte  lumea 
din  haos,  el  împreună  lumea  cu  Dumnezeu. 

împreunarea  nemijlocită  a  lui  Dumnezeu  cu  omul  a 
avut  loc  numai  într’o  singură  fiinţă  în  Dumnezeu-omul,  care 
este  întruparea  Logosului. 

Cosmologia  formează  pentru  Solovieff  numai  introdu¬ 
cerea  procesului  istoric,  ce  se  prezintă  ca  o  dramă  reii- 
gioasă-m orală.  Omul  ca  fiinţă  imperfectă  cunoaşte  binele 

1  Vlad.  Solovleîf :  o.  c.  voi.  III  pg.  VII. 

absolut  şi  astfel  se  naşte  în  el  tendinţa  neîncetată  spre  per¬ 
fecţiune. 

Solovieff  acceptă  noţiunea  modernă  a  progresului  pe 
care  însă-1  concepe  ca  pe  un  proces  spiritual  şi  colecţii >, 
pentrucă  zice  el  —  „coroana  existenţei  nu  i  se  cuvine  indi¬ 
vidului,  ci  întregului" /  Această  idee  formează  fundamentul 
concepţiei  lui  de  viaţă,  care  are  un  caracter  universalist  şi 
de  aceea  o  întâlnim  sub  diferite  forme  în  întreaga  lui  gândire, 
Solovieff  încearcă  să  perceapă  realitatea  ca  un  întreg  unitar 
şi  armonic  în  care  omul  are  menirea  înaltă  de  a  realiza 
divinitatea  atotunitarâ. 

Pentru  o  astfel  de  cunoaştere  Solovieff  nu  se  mulţu¬ 
meşte  nici  cu  abstracţiunea  pură  a  spiritului  apusean,  nici 
cu  viziunea  mistică  a  răsăriteanului,  ci  doreşte  să  împreune 
speculaţiunea  logică  cu  trăirea  mistică ,  urmărind  astfel  o 
ţintă  atât  de  mult  căutată  în  filosofia  modernă. 

Aşadar  apusul  singur  nu-1  mulţumeşte.  Solovieff  nu  se 
poate  despărţi  de  misticismul  răsăritean.  Are  dreptate  Ma- 
saryk  când  afirmă,  că  „Solovieff  a  păstrat  principiile  Bisericii 
sale  strămoşeşti,  dogma,  cultul,  misticismul  ei,  mai  mult 
chiar  decât  el  însuş  ar  fi  vrut.  Cei  mai  mulţi  teologi  duşmani 
ai  lui  Solovieff  n’au  observat  acest  fapt,  pentrucă  l-au  judecat 
numai  după  părerile  lui  despre  istoria  şi  politica  bisericească. 
Iar  în  această  privinţă  n’a  fost  greu  să  se  dovedească  greşala 
Iui  Solovieff.  Aşa  a  arătat  de  ex.  Guetfâ  —  marele  istoric 
catolic  devenit  ortodox  în  urma  cercetărilor  sale  —  cât  de 
greşite  sunt  părerile  lui  Solovieff  despre  „FilioqueV  El 
cade  în  mreaja  catolicismului,  fiind  orbit  de  vraja  idealului 
său  utopist  al  „atotunităţii“.  împreunarea  tuturora,  vizată  sub 
scutul  optimismului  său  creştinesc,  o  vede  realizabilă  în 
biserica  Romei.  Dar  atât  părerea  lui  favorabilă  despre 
papism,  cât  şi  concepţia  sa  optimistă  şi-o  schimbă  Solovieff 
cu  desăvârşire,  spre  sfârşitul  vieţii  sale.  Cu  groază  descopere 
în  raţionalismul  formalist  apusean  pe  antihrist,  care  aşează 
pe  scaunul  papal  un  scamator,  ca  acesta  prin  focuri  ben- 
galice  şi  prin  arta  sa  drăcească  să  pună  în  uimire  lumea 


1  Vlad.  Solovieff:  o.  c.  voi.  I.  pg.  73. 

2  Tli.  G.  Masaryk:  Zur  russischen  Geschichts-  und  Religionsphilosophie. 
Jena,  1913.  Voi.  II.  pg.  274. 

împlinind u- se  astfel  cele  scrise  în  Apocalips  13,  13.  „Şi  face 
semne  mari,  ca  şi  foc  să  se  pogoare  din  cer  pe  pământ 
Înaintea  oamenilor". 

Pe  aderenţii  lui  antihrist  îi  înghite  focul  cel  de  veci  şi 
numai  puţini  creştini  adevăraţi  se  învrednicesc  a  fi  părtaşi 
la  împărăţia  Iui  Hristos. 

Astfel  se  întoarce  Solovieff  la  învăţătura  Bisericii  sale 
strămoşeşti,  pe  care  în  esenţa  ei  o  păstrează  aproape  în 
întregime.  Solovieff  pierde  acum  optimismul  care  carac- 
terisează  partea  cea  mare  a  activităţii  sale  literare  şi  admite 
existenţa  răului  ca  realitate  incontestabilă,  justificând  şi  nece¬ 
sitatea  răsboiului.1 

Şpriţul  său  genial  muncit  de  problema  existenţei  trăia 
până  la  violenţă  cele  două  extreme,  între  cari  se  sbate  su¬ 
fletul  rusesc ;  pe  deoparte  atras  de  piscul  îmbrăcat  în  feerica 
lumină  a  sfinţeniei  lui  Isus,  iar  pe  de  altă  parte  târât  în 
diabolica  prăpastie  a  răului. 

Concepţia  spiritualistă  şi  profund  religioasă  a  iui  Solo¬ 
vieff  poate  întinde  o  mână  de  ajutor  apreciabil  cugetării 
contemporane,  care  se  sbate  greu  în  haosul  încercărilor 
mai  muli  sau  mai  puţin  neputincioase  pentru  rezolvirea 
problemei  existenţei.  Studierea  operilor  Iui  ne  va  permite  o 
înţelegere  mai  uşoară  şi  o  privire  mai  clară  asupra  direc¬ 
ţiei  de  cugetare  spiritualistă  religioasa  care  prinde  rădăcini 
din  ce  în  ce  mai  puternice  în  domeniul  gândirii  acluale. 

Preotul  Dr.  NICOLAE  TERCHILĂ 


<9Q) 


1  Vlad.  Solovieff:  o.  e.  Voi.  I — II.  „Die  drei  Gesprache". 

O  CIRCULARĂ  DE  ACUM  O  SUTĂ 

DE  ANI 

de  Proi.  E.  CIOFAN 


Când  din  vechi  protocoale,  icoane  ale  vieţii  biseri¬ 
ceşti  din  alte  vremuri,  transcriu  pentru  Revista  Teologică 
circulara  scaunului  protopopesc  al  Sibiului,  dela  anul  1835, 
adresată  conducătorilor  şi  obştei  din  Răşinari,  nu  mă  cuget 
să  înfăţişez  portul  femeilor  din  acele  vremuri,  căci  despre 
portul  acesta  vorbeşte  vrednicul  protopop,  care  a  fost 
Moise  Fulea.  Paginile  acestei  reviste  au  altă  menire. 
Constat  doar  atât,  că  circulara  şi-a  avut  efectul  dorit,  ve¬ 
chiul  port  şi  pieptănătura  urâtă  s’au  transformat  —  şi 
legenda  spune  că  după  această  poruncă  „în  capul  satului 
erau  grămezi  de  păr  străin".  Portul  s’a  simplificat,  s’a 
aflat  un  alt  fel  de  pieptănătură,  culorile  pistriţe  s’au  înlocuit 
numai  cu  coloarea  albă  şi  neagră. 

Circulara,  cu  felul  şi  forma  ei,  ne  înfăţişează  o  epocă 
din  trecutul  Bisericii,  când  organele  superioare  erau  ne¬ 
voite  să  privească  şi  adâncească  viaţa  şi  manifestarea  po¬ 
porului  din  toate  punctele  de  vedere  şi  totuşi  dintr’un 
unghiu  şi  folos  de  ordin  sufletesc. 

Statul  de  pe  vremuri  şi  organele  lui,  sau  vre-o  alta 
instituţiune,  nu-şi  băteau  capul  cu  viaţa  poporului  nostru. 

Ce  se  făcea,  ce  s’a  făcut  sub  orice  raport,  în  toate 
domeniile  vieţii,  s’a  făcut  din  partea  Bisericii  şi  a  conducăto¬ 
rilor  ei.  Când  scaunul  protopopesc  al  Sibiului  dă  o  circulară 
înainte  cu  o  sută  de  ani,  combătând  un  port  nepotrivit,  o  face 
fiindcă  nu  era  cine  să  ia  iniţiativa  şi  cine  să  păşească 
cu  autoritate  mai  mare  decât  a  Bisericii  prin  organele  ei. 
Aceste  intervenţii  prin  cari  se  sfătuiau  sătenii,  dar  se  şi 
ameninţau  cu  pedepse,  aveau  un  efect  mai  mare  ca  cele 
ale  justiţiei  de  azi. 

Viaţa  credincioşilor  se  desfăşura  aproape  în  întregime 

în  şi  prin  Biserică.  Biserica  învăţa,  mângâia,  mustra  şi  pe¬ 
depsea  în  caz  de  nevoie. 

Mai  de  mult  sudalmele  şi  conflictele  mărunle  de  onoare 
dintre  săteni  se  pedepseau  în  public ;  erau  pedepse  morale, 
cu  nebănuit  efect  şi  rezuliat.  Astăzi  justiţia,  pentru  luarea 
în  deşert  a  numelui  lui  Dumnezeu  nu  mai  pedepseşte  pe 
nimenea,  dar  şi  alte  delicte  sunt  atenuate  —  pentrucă  trăim 
în  era  democraţiei  rău  înţelese,  care  a  nimicit  orice  res¬ 
pect  de  autoritate. 

In  vechime  toţi  factorii  de  cădere  ai  satului  conlucrau 
în  aceiaşi  direcţie ;  astăzi  primează  politica  nestatornică  de 
partid,  cu  interesele  ei  care  destramă  fotul. 

Sub  acest  raport  unele  din  vechile  circulare  ale  trecu¬ 
tului  sunt  grăitoare  şi  astăzi,  căci  ne  arată  ce  s’a  putut 
face  în  alte  împrejurări  prin  Biserică. 

Transcriu  în  cele  ce  urmează  circulara  protopopului 
Moise  Fulea  şi  pentru  a  arăta,  cum  a  ştiut  să  stimuleze  dorul 
şi  datoria  spre  cele  sfinte,  spre  cititul  cărţilor  de  rugăciune, 
din  combaterea  unui  port  nepotrivit,  atrăgând  atenţia  cre¬ 
dincioşilor  dela  cele  trupeşti  la  cele  sufleteşti. 

Circulara  e  introdusă  într’un  protocol  de  pe  vremuri 
cu  circularele  episcopului  V.  Moga  şi  e  de  următorul 
cuprins : 


Nr.  106-1853 

Cinstiţi  preoţi,  cinstite  jude,  juraţi, 
şutaşi  şi  obşte  dela  Răşinarii 

Băgând  de  samă  acest  scaun  protopopesc,  precum  în  satul  Răşi¬ 
nari  fomeile  aşa  îşi  împodobesc  capul  şi  trupul  cât  nu  numai  este 
spre  greutatea  fomeilor  ca  3ă  poarte  în  acelaş  port  până  acuma 
obicinuit,  dară  încă  şi  cu  paguba  familii  şi  a  Erariomului,  adecă  a 
pungii  împărăteşti  se  face  şi,  pe  lângă  aceste  două  pagube  şi  urât 
este  a  purta  păr  străin  în  cap.  Pagubele  zisă  se  fac  aşa  că  fomeile 
ca  să  poată  împlini  deşarta  aceea  fală  nu  bagă  în  samă  cum  chel¬ 
tuiesc  pe  căiţă,  pe  Încreţituri  şi  pe  pârul  cel  străin  puturos,  cu  care 
bani  s’ar  cumpăra  pruncilor  cărţile  cele  de  lipsă  în  şcoală,  din  cari 
s’ar  deprinde  în  temeiurile  credinţii  şi  a  năravurilor  bune,  adecă  s’ar 
face  creştini  buni  şi  oameni  de  omenie  şi  aşa  în  lumea  aceasta  ar 
fi  norocoşi,  iară  după  moarte  fericiţi  văzând  faţa  lui  Dumnezeu. 

Despre  o  parte,  iară  despre  altă  parte  mal  cruţând  banii  ce  să  dau 
pe  iile  cele  scumpe,  pre  altifă,  pre  brăţări  şi  pre  alte  chindisituri, 

Mulţi  dintre  bărbaji  şi-ar  putea  plăti  darea  de  nu  ar  fi  siliţi  a 
plăti  şi  cătanci  (?)  care  umblă  de  o  scoate.  Deci  de  vreme  ce  mie 
carelui  mai  aproape  priveghetoriu  mi  se  cade  în  cât  este  cu  putinţă 
a  strica  acel  deşert  port  şi  a  depărta  sărăcia  dintre  oameni,  am 
aflat  cu  dreptate  pe  St.  Voastre,  pre  cinst.  jude,  c.  juraji  şi  şutaşi  şi 
pre  toată  obştea  prin  aceasta  scrisoare,  a  Vă  dojeni,  ca  dela  târgul 
Sibiului  celui  viitoriu,  adecă  din  2  Septemvrie  1835  încolo,  pre  nici 
o  fomeie  să  nu  mai  îngăduiţi  a  se  purta  impropodită  cu  căite  şi  cu 
învălitura  de  până  acum,  şi  păr  străin  în  cap  să  nu  mai  poarte  şi 
dela  târgul  Sibiului  încolo  fieşte  care  fomeie  Dumineca  şi  în  zi  de 
sărbătoare  numai  cu  2  cârpe  albe  să  se  împropoade,  ca  pe  la  Sălişte. 
Iară  în  zile  proaste,  preste  săptămână,  poate  fieşle  care  fomeie  a-şi 
lega  capul  ori  cu  ce  cârpă,  ne  mai  adăugând  păr  străin  lângă 
părul  său ;  şi  pre  ii  de  aici  încolo  nici  o  fomeie  să  nu  îndrăznească 
mai  mult  a  pune  altijă  sau  chindisituri  cu  mătasă,  sau  cu  arnici,  ci 
numai  albe  să  le  poarte. 

Carele  dintre  bărbaţi  nu  va  purta  de  grije  ca  fomeia  sa  să  la- 
pede  acest  port  aducătoriu  de  pagubă  şl  de  sărăcie,  se  va  globi 
dintâiu  cu  10  zloţi  de  argint  care  se  vor  băga  în  iada  bisericii,  iară 
fomeia  lui  să  va  bate  cu  25  de  lovituri  de  toiege  înaintea  bisericii; 
încă  a  douaoară  cu  20  de  zloţi  în  argint  şi  iarăşi  cu  25  de  lovituri 
de  toiege  la  locul  numit  şi,  de  eâteori  nu  va  împlini  această  orân- 
duiaiă  tuturor  de  folos,  de  atâtea  ori  se  va  globi  şi  pedepsi  în  chipul 
arătat,  până  când  va  împlini,  ca  fieştecarele  să  cunoască  cu  sila  dacă 
nu  vrea  de  voie  bună  aşi  face  eişi  bine  şi  câştig. 

Ştiu  că  dacă  se  va  băga  în  rânduială  acest  port  uşor,  cinstit 
şi  cu  pre{  mai  mic  cumpărat,  cu  foţi  vă  veji  bucura  adecă ;  bărbaji 
cu  muierile  împreună,  văzând  în  loc  de  atâtea  feluri  de  vopseli : 
roşu,  vânăt,  verde  şi  altele  pre  capul  şi  trupul  fomeilor  numai  singur 
văpsealacea  albă,  carea  este  văpseala  nevinovăţii,  dea  purta  haine  albe. 

Pufeti  lua  pildă  din  Sf.  Scriptură,  că  îngerul  ce  s’a  arătat  ca 
un  tinăr  la  mormântul  Domnului  Hristos,  a  fost  cu  haine  albe  îm¬ 
brăcat  ;  la  Schimbarea  la  fată,  hainele  Domnului  Hristos  încă  se  zice 
că  au  fost  albe  ca  lumina  şi  aceasta  cu  atât  mai  vârios  să  urmaţi 
cu  cât  haine  cea  albă  care  o  purtaţi  ca  haine  nevinovăţii,  să  vă  fie 
aducătoare  aminte  a  vă  feri  şi  de  păcate,  ca  totdeauna  să  vîeţiuiti 
in  curăţenie  şi  în  fapte  bune. 

Uitati-vă  la  vecinii  noştri  cei  cuminte,  la  saşii  şi  la  soţiile  lor. 

că  ele  nici  nu  înălbesc  pânza,  numai  ca  să  ţie  mult,  aşa  o  fac  cămăşi 
din  ea,  şi  ferească  Dumnezeu  sa  vezi  pre  iile  fomeilor  sau  pe  cămă¬ 
şile  bărbaţilor  vr’o  chindisitură  cu  vânăt  sau  cu  roşu  şi  numai  o 
propoadă  au  în  cap.  Dară  în  locul  acelor  chindisituri  cruţând  banii, 
cumpără  Evanghelii  şi  Biblii,  de  mai  în  toată  casa  sînt  câie  3  sau 
4  cărţi  din  care  vorovesc  cu  mic  cu  mare  cu  Dumnezeu  şi  ştiu  cere 
dela  Dumnezeu  dar  şi  milă,  precum  îi  vedem  mai  blagosloviţi  şi 
miluiţi  decum  suntem  noi,  dacă  noi  cu  atâtea  ţifrăşaguri  de  fe- 
Uuri  de  văpseli  iot  inotăm  în  noroi  şi  sărăcie. 

Dară  daca  mă  veţi  asculta  pre  mine  şi  veţi  părăsi  cu  iotul 
portul  acest  deşert  şi  fără  nici  o  rânduială  şi  vă  veţi  puria  ca  pe  la 
Sălişte,  veţi  vedea  că  vă  vor  mai  rămânea  şi  bani  în  pungă  şi  apoi 
cu  aceia  bani  veţi  putea  cumpăra  copiilor  voştri  cărţi  de  învăţătură 
şi  de  rugăciune,  din  cari  rugându-vă  lui  Dumnezeu,  vor  trage  darul 
lui.  Dumnezeu  de  sus  presfe  ei,  presfe  voi  şi  preste  tot  ce  v’au  dai 
Dumnezeu  şi  aşa  că  vor  vedea  şi  în  casele  românilor  noştri  mai 
multe  cărţi  din  cari  vor  învăţa  copii  a  vorovi  cu  Dumnezeu  şi  vor 
şti  cere  mai  cu  mare  râvnă  şi  cum  se  cade  dela  Dumnezeu  cele  de 
folos  sufletului  şi  trupului. 

Si  întru  adevăr  cele  ce  veţi  cere  întru  bună  nădejde  veţi  şt 
dobândi. 

Această  orânduială  să  va  scrie  în  protocolul  comisiilor  şi  de  3 
ori  după  olaltă  înfr’amândouă  bisericile  să  să  cetească  oamenilor  în 
sărbătorile  şi  Duminecile  viitoare  şl  cu  toţii  să  o  ţineţi  şi  să  o  împliniţi. 

Sibiu,  13  August  1835. 

al  D-Voastră  bun  voitor 


MOISE  FULEA 
protopop 


PROBLEMA  PĂCII  EVANGHELICE  IN 
RAPORT  CU  PUTEREA  DREPTĂŢII 

De  Prol.  Dr.  IOS1F  BLAGA 


O  problemă  importantă  din  punctul  de  vedere  al  rea¬ 
lizării  scopului  creştinismului,  al  bunei  înţelegeri  dintre  oameni 
şi  dintre  popoare  şi  al  progresului  omenirii,  este  fără  în¬ 
doială  problema  păcii. 

Această  problemă  mare  l-a  preocupat  şi  pe  înnoitorul 
vieţii  omeneşti,  pe  Isus  Hristos,  ridicându-o,  chiar  dela  în¬ 
ceputul  activităţii  Sale,  Ia  înălţimea  idealurilor  vieţii  cre¬ 
ştineşti. 

E  adevărat  că  mai  întâiu  şi  Isus  Hristos  a  păşit  cu 
problema  pocăinţei,  prima  treaptă  a  îndreptării  sufleteşti, 
propoveduită  de  marele  proroc  Ioan,  în  spiritul  prorocilor 
vechi.  Inscur!  timp  însă  s’a  despărţit  de  înaintemergătorul  său, 
apucând  o  cale  de  tot  nouă,  originală,  desvoltând  ideile 
milei,  iubirii,  păcii  ş.  a.,  principiile  şi  rosturile  vieţii  supe¬ 
rioare  omeneşti. 

In  Predica  sa  de  pe  Munte,  din  care  ne-au  rămas  în 
Evanghelie  numai  frânturi,  şi-a  schiţat  Hristos  măreţul  pro¬ 
gram  al  învăţăturilor  sale  nouă,  cu  cari  se  înalţă  sus,  peste 
marele  proroc,  asprul  şi  necruţătorul  biciuitor  al  păcatelor 
oamenilor. 

încă  în  „fericiri"  se  subliniază  principiile  de  înfrânare, 
de  smerenie,  de  milă,  de  blândeţe,  de  milostivire,  de  mul¬ 
ţumire  sufletească,  de  pace,  ca  şi  de  urmările  ei,  dar  şi 
condiţiile  fundamentale  ale  acestora,  iubirea  şi  buna  înţe¬ 
legere  dintre  oameni. 

In  fericirea  a  7-a  se  spune:  „Fericiţi  făcătorii  de  pace, 
că  aceia  fiii  lui  Dumnezeu  se  vor  chema",  ceeace  însem¬ 
nează,  că  din  făcătorii  de  pace  se  alcătueşte  şi  împărăţia 
cerurilor,  ca  şi  împărăţia  cea  ideală  omenească  de  pe 
pământ. 

In  continuarea  Predicii  de  pe  Munte,  Mântuitorul  ilustrează 
şi  exemplifică  importanţa  păcii,  enunţând:  „oricine,  se 

manie  pe  fratele  său,  vrednic  va  fi  de  osândă ;  cine  va  zice 
fratelui  său  raca,  vrednic  va  fi  de  judecata  sinedrionului ; 
iar  cine-i  va  zice  nebunule,  vrednic  va  fi  de  gheena  fo¬ 
cului"  {Mat.  V.  22).  In  ce  priveşte  rigoarea  practicării 
vieţii  pacinice  ne  dă  următoarele  porunci :  „Când  va  fi  să*{i 
aduci  darul  la  altar  şi  acolo  îţi  vei  aduce  aminte  că  fratele 
tău  are  ceva  împotriva  ta,  lasă  darul  tău  acolo,  înaintea 
altarului,  şi  mergi  îndărăt;  întâia  împacă-te  cu  fratele  tău, 
şi  apoi  venind  adu  darul  tău"  (Mat.  V.  23 — 24). 

Apostolii,  propoveduitori  ai  ideilor  lui  Hristos,  accentuiază 
şi  ei,  în  atâtea  locuri,  şi  în  multe  feluri,  importanţa  păcii 
pentru  desvoltarea  vieţii  creştineşti.  Apostolul  Pavel  în 
I-a  scrisoare  către  Corinteni  afirmă:  „Dumnezeu  nu  este  al 
turburării,  ci  al  păcii"  (XII,  53).  Iar  în  a  Il-a  scrisoare  îi 
îndeamnă  aşa:  „Fiţi  desăvârşiţi,  mângăiaţi-vă,  aceeaş  cu¬ 
getaţi  ;  pace  să  aveţi  şi  Dumnezeul  dragostei  şi  al  păcii  va 
fi  cu  voi"  (XIII,  11).  Tot  aşa  stăruie  apostolul  Petru  şi 
anume:  „Omul  să  caute  pacea  şi  să  o  urmeze  pe  ea"  (I 
Petru,  IV,  11). 

Sub  impresiunea  acestei  atât  de  importante  idei  a  păcii 
vedem,  că  şi  Biserica,  prin  ecteniile  de  rugăciune  dela  toate 
ocaziile,  ne  pune  să  apelăm  adeseori  la  Dumnezeu,  pentru : 
„pacea  de  sus",  „pentru  pacea  a  toată  lumea" ;  ca  „să  să¬ 
vârşim  viaţa  în  pace" ;  chiar  „sfârşitul  vieţii  noastre  să  fie 
în  pace"  şi  „toată  ziua  cu  pace  să  o  petrecem",  ş.  a.  Iar 
preotul  în  decursul  slujbelor  se  adresează  de  atâteaori  cre¬ 
ştinilor  cu  apelul:  „pace  vouă"  şi:  „pace  tuturor". 

Toate  acestea  dovedesc  importanţa  deosebită,  pe  care 
Hristos  şi  Biserica  o  atribuiesc  păcii  şi  a  necesităţii  ei 
pentru  desăvârşirea  vieţii. 

Cu  toatecă  pacea  e  în  adevăr  indispensabilă  pentru 
viaţa  superioară,  totuşi  o  găsim  în  realitate  foarte  slab  re¬ 
prezentată  pe  pământ,  până  în  ziua  de  azi.  Ori,  o  găsim 
azi  domnind  ea  în  familii?  O  găsim  oare  între  oameni,  ori 
în  organizaţiile  lor,  ori  chiar  în  stat,  sau  în  raporturile 
dintre  state? 

Lipsa  păcii  este  doar  piedeca  cea  mai  hotărîtoare  în 
desvoltarea  vieţii  adevărat  creştineşti. 

Dar  fără  dreptate  pacea  nu  se  poate  realiza.  Din  cauza 
aceasta  nici  creştinismul  n’a  putut  progresa  amăsurat  puterii 

sale  dumnezeeşti  ce  o  a  reprezentat  şi  pe  care  o  reprezintă 
kt  viaţă. 

Isus  Hristos  a  simţit  realitatea  acestui  adevăr.  In  Pre¬ 
dica  sa  de  pe  Munte,  la  începutul  căreia  expune  condiţiile 
şi  felurile  de  fericire,  aminteşte  şi  de  dreptate.  Nici  nu 
putea  să  nu  amintească  de  ea.  Dar  nu  vorbeşte  de  ea  atât 
de  categoric,  cum  vorbeşte  de  celelalte  condiţii.  La  Mateiu, 
unde  sunt  însemnate  mai  complect  „fericirile14,  se  vorbeşte 
despre  dreptate  în  fericirea  a  IV-a,  dar  numai  în  asociaţie 
cu  altă  condiţie;  şi  anume  se  zice  aci:  „Fericiţi  ceice  flă¬ 
mânzesc  şi  însetoşează  de  dreptate,  că  aceia  se  vor  sătura*. 
Din  textul  acesta  se  desprinde  numai  înţelesul,  că  cei  cari 
simţesc  în  lumea  aceasta  lipsa  dreptăţii,  o  vor  avea  în  ceriuri. 

Dar  examinând  această  formulare  a  fericirii  a  IV-a  vom 
găsi  că  ea  e  compusă,  ce  e  drept,  din  cuvinte  afirmative 
după  forma  lor,  însă  noţiunea  tor  e  totuşi  negativă,  ceeace 
nu  e  cazul  la  nici  una  din  formulările  celorlalte  fericiri, 
toate  fiind  exprimate  şi  cu  cuvinte  şi  şi  cu  noţiuni  afirmative. 
Aceasta  pentruca  să  se  exprime  înţelesul  în  mod  deplin 
hotărât. 

Evanghelistul  Marcu  nu  scrie  nimic  despre  fericiri. 
Nici  loan.  Luca  aminteşte  pe  scurt  de  „fericiri",  dar  despre 
„dreptate"  nu  spune  nici  un  cuvânt.  El  arată,  ca  a  doua 
fericire,  numai  adevărul:  „Fericiţi  veţi  fi  cari  flămânziţi  acum, 
că  vă  veţi  sătura". 

Mateiu  mai  redă  o  poruncă  în  folosul  dreptăţii,  tot  în 
Predica  de  pe  Munte,  când  spune:  „De  nu  va  prisosi  drep¬ 
tatea  voastră  mai  mult  decât  a  cărturarilor  şi  fariseilor,  nu 
veţi  intra  în  împărăţia  cerurilor". 

Foarte  puţin  se  scrie  deci  în  Evanghelie  despre  „drep¬ 
tate".  Despre  pace  însă,  da,  se  scrie  foarte  mult. 

Adevărat,  se  mai  spune  foarte  apăsat  următoarele,  tot 
în  Predica  de  pe  Munte:  „Cuvântul  vostru  să  fie,  da,  ce 
este  da,  şi  nu,  ce  este  nu!  Iar  ce  e  mai  mult  decât 
acestea,  dela  cel  rău  este".  Această  lege  exprimă  în  mod 
categoric  iubirea  de  adevăr,  dar  cuprinde  în  sine  şi  noţiunea 
de  dreptate  şi  arată  semnele  caracterului  demn  şi  nobil 
omenesc. 

Răsbirea  dreptăţii  în  viaţă  e  însă  şi  cea  mai  caracteri¬ 
stică  notă  şi  a  stării  sociale  superioare  şi  este  condiţia 

şi  pârghia  şi  pentru  validitarea  ideilor  fundamentale  ale 
creştinismului,  iubire  şi  pace  —  ca  şi  pentru  marea  problemă 
a  creării  împărăţiei  lui  Dumnezeu  pe  pământ,  unde  dreptatea 
trebuie  să  fie  deplin  şi  desăvârşit  dominantă. 

Isus  Hristos  consideră  dreptatea  ca  rezultând  din  prac¬ 
ticarea  iubirii,  principiul  fundamental  al  vieţii  creştineşti.  In 
înţelesul  acesta  se  dă  şi  sfatul:  „Invoieşfe-te  cu  pârâşul  tău 
de  grabă,  câtă  vreme  eşti  cu  el  pe  drum,  până  a  nu  ajunge 
să  te  dea  judecătorului"  (Mateiu  V,  28),  realizarea  având 
să  se  întâmple  tot  prin  conlucrarea  iubirii. 

Dar  Hristos  ştia  că  dreptatea  e  o  putere  purtată  în 
partea  ei  covârşitoare  şi  de  alte  mâni,  cari  şi  ele  se  mişcă 
potrivit  cu  organizaţia  statelor,  de  cari  depinde  ea,  cum  a 
şi  experimentat-o  aceasta,  durere,  el  însuşi,  în  viaţa  sa  pă¬ 
mântească,  şi  cum  o  tot  experimentăm  şi  noi  astăzi,  la  toi 
pasul. 

Hristos  însă  n’a  vrut  să  atace  organizaţiile  statelor,  deşi 
în  acesta  nu  domina  dreptatea,  fiindcă  nu  voia  să  provoace 
revoluţiuni  prin  violenţe.  Pentru  aşa  ceva  nu  se  găseşte  nici 
un  îndemn  în  învăţăturile  evanghelice.  Pentru  refacerea  şi 
înoirea  vieţii  omeneşti  se  cerea  însă  totuşi  o  revoluţie. 
Aceasta  avea  să  pornească  din  sufletele  mişcate  de  puterea 
învăţăturilor  evanghelice,  şi  de  pildele  vieţii  Lui  pămân¬ 
tene  :  „Aşa  să  lumineze  lumina  voastră  înaintea  oamenilor, 
ca  ei  văzând  faptele  voastre  cele  bune  să  preamărească 
pe  Dumnezeu-Tatăl".  Aceasta  este  metoda  sublimă  a  lui 
îsus  Hristos  pentru  realizarea  marei  revoluţii  în  vederea 
ajungerii  scopului  refacerii  şi  înoirii  vieţii  omeneşti.  Şi  ne 
mai  dă  multe  îndrumări  ca  acestea  spre  pornirea  revoluţiei 
interne,  pe  cari  le  găsim  în  Evanghelie: 

„Iubiţi  pe  vrăşmaşii  voştri;  binecuvântaţi  pe  ceice  vă 
blastămă ;  faceţi  bine  celor  ce  vă  urăsc  şi  rugaţi*vă  pentru 
ceice  vă  vatămă  şi  vă  prigonesc"  (Mat.  V.  44). 


Ştim  şi  noi,  că  din  cauza  nepracticărei  dreptăţii  slă¬ 
beşte  şi  puterea  iubirii,  chiar  până  a  ajunge  să  se  prefacă 
în  ură.  E  deci  lucru  firesc,  că  iubirea  are  să  acţioneze 
împreună  cu  dreptatea,  pentruca  să  se  poată  cultiva  pacea, 
cununa  vieţii  creştineşti.  Dar  mai  ştim  din  experienţele  vieţii 

reale,  că  tocmai  dreptatea  se  răsboieşte  mai  vehement  cu 
imboldul  inferior  din  om,  insolit  şi  sprijinit  de  toate  porni¬ 
rile  egoiste.  De  aci  au  şi  emanat  brutalitatea  şi  sălbătăcia 
vieţii  păgâneşti. 

Durere,  dreptatea  în  mare  parte  depinde  şi  azi  de  de¬ 
ţinătorii  diferitelor  puteri  lumeşti,  conduşi  adeseori  de  interese 
străine  de  interesele  creştineşti.  Cu  deosebire  politicianismul, 
de  toate  nuanţele,  acţionează  pentru  interesele  particulare 
egoiste,  dând  exemplele  cele  mai  rele  oamenilor. 

Ştim  însă  că  există  şi  o  mare  organizaţie  mondială,  con¬ 
dusă  azi  din  Anglia,  pentru  înfrăţirea  popoarelor,  tot  cu 
ajutorul  propagandei  principiilor  religiunii  creştine,  în  ve¬ 
derea  realizării  păcii  generale. 

Ne-am  bucurat,  că  acţiunea  aceasta  sănătoasă  luptă 
pentru  realizări,  cari  au  vlăstărit  şi  ele  tot  din  iubirea  de 
pace.  Cuvântul  acestei  ligi  a  avut  răsunet  în  toată  lumea. 
Sufletul  ei  este  pastorul  Oliver  Dryer.  El  şi-a  părăsit  postul 
său  de  preot  din  Edinburg,  dedicându-se  exclusiv  chemării 
înalte  a  înfrăţirii  popoarelor  cu  puterea  religiei  creştine.  A 
fost  şi  în  România  după  răsboiu.  In  Braşov  s’a  ţinut,  sub 
conducerea  mea,  o  măreaţă  întrunire  desvoltându-se  şi  aci 
sublima  chemare  a  ligii. 

Cine  s’ar  putea  îndoi,  că  această  ligă  n’ar  reprezenta 
cu  organizaţia  ei  mondială,  o  putere  admirabilă  şi  cine  nu 
înţelege  rostul  ei  binefăcător?  Ea  nu  este  o  iniţiativă  cu 
scop  rafinat,  cum  sunt  cele  mai  multe  ale  francmasoneriei, 
ci  are  un  scop  curat,  formulat  din  realitatea  psihologică  şi 
sociologică  a  omului  sănătos  la  suflet. 

Noi  Românii,  cari  am  luptat  atâta  timp  pentru  dreptate, 
şi  în  fine  noi  am  fost  învredniciţi  de  Dumnezeu  de  înfăptuirea 
idealului  naţional,  avem  deplină  înţelegere  pentru  datoria 
de  a  colabora  pentru  întronarea  păcii  şi  deci  pentru  idealul 
acelei  ligi. 

Din  alt  stat  cult  şi  superior,  din  Belgia,  a  pornit  ini¬ 
ţiativa  înfiinţării  unei  alte  ligi  pentru  educaţia  familiară, 
desvălind  şi  ea  Steagul  unui  nou  ideal  pentru  îmbunătăţirea 
sufletului  omenesc,  cu  ajutorul  unei  educaţii  mai  conştiente 
şi  mai  intense  a  tinerimei,  începându-se  activitatea  sistema¬ 
tică  încă  în  familie. 

Azi  această  asociaţie  îmbrăţişează  deja  36  de  state,., 
având  şi'  un  organ  comun:  „Comisia  internaţională  de  edu¬ 
caţie  familiară”,  care  desvoltâ  o  activitate  lăudabilă,  urmă¬ 
rind  scopul  de-a  cerceta  şi  de-a  răspândi  metodele  pedago¬ 
gice  cele  mai  adecvate  —  teoretice  şi  practice  —  pentru  a 
promova  formarea  caracterului  tineretului.  Prîntr'un  progres 
realizat  în  educaţia  generaţiilor  viitoare,  speră  această  insti¬ 
tuţie  a  desvoltâ  spiritul  de  conciliâţhme  şi  de  asociaţie 
între  oameni  şi  deci  a  contribui  prin  aceasta  şi  la  cre¬ 
area  elementelor  morale  pentru  pregătirea  păcii  în  inte¬ 
riorul  statelor. 

Cine  dintre  noi  nu  se  va  încălzi  în  inima  sa  şi  nu  va 
simţi  un  spor  de  nădejde  şi  de  încredere  pentru  viitor  în 
urma  silinţelor  lăudabile  şi  măreţe  desfăşurate  în  mod  foarte 
înţelept  şi  cu  un  obiectiv  real  şi  de  această  ligă  din  Bru¬ 
xelles,  în  direcţiunea  desăvârşirii  vieţii  omeneşti? 

* 

Se  cere  deci,  ca  o  condiţie  de  bază  pentru  practicarea 
iubirii  şi  pentru  realizarea  păcii  în  primul  rând  inactivarea 
dreptăţii,  căci  nedreptăţile  provoacă  amărăciuni  între  oa¬ 
meni,  cultivă  moravuri  rele  şi  sporesc  puterea  imoralităţii 
peste  tot. 

O  tărie  stabilă  de  validitare  pronunţată  a  simţului  de 
drepteie  rezultă  numai  în  urma  dobândirii  unei  concepţii 
clare  de  viaţă  superioară,  în  urma  disciplinării,  a  deprin¬ 
derii  şi  a  culturii  omului,  puteri  greu  de  produs  însă  în  su¬ 
fletul  omenesc. 

Primul  filosof-jurist,  englezul  Hobbes,  ne  demonstrează 
acest  adevăr.  EI  adecă  susţine,  ca  omul  trebue  deprins  Ia 
traiul  social;  el  are  să  se  supună,  până  se  învaţă  a  prac¬ 
tica  regula,  ordinea  şi  dreptatea.  Pentru  atingerea  acestui 
scop  trebue  să  i  se  aplice  omului,  pe  lângă  o  bună  şi  clară 
învăţătură,  dresura  şi  mai  târziu  legi  obligatoare  şi  sanc¬ 
ţiuni.  Altcum  individul  nu  se  deprinde  să  respecte  şi  să 
practice  ordinea  şi  dreptatea.  Dacă  ne-am  închipui,  zice 
Hobbes,  că  s’ar  naşte,  ieşind  deodată  din  pământ,  pe  o  in¬ 
sulă  izolată,  o  ceata  de  oameni,  aceştia  în  salbătacia  lor 
firească  ar  începe  să  se  încaiere  unii  cu  alţii,  iscându-se 
între  ei  acel  „bellum  omnium  contra  omnes",  care  i-ar  pră¬ 
pădi  pe  toţi. 

Nedreptatea  e  o  putere  diavolească;  ea  poate  zădăr¬ 
nici  puterea  iubirii  şi  orice  închegare  sufletească  în  contra 
căreia  trebue  dată  o  luptă  energică. 

Familia,  şcoala.  Biserica,  societăţile,  organizaţia  de  stat, 
cu  întreg  aparatul  său,  toate  aceste  instituţiuni  reprezentând 
puteri  educative,  ar  avea  toate  să  colaboreze,  în  mod  siste¬ 
matic  şi  armonic,  la  cultivarea  dreptăţii,  atât  prin  suprave¬ 
gherea  şi  prin  îndemnurile  lor  directe,  cât  şi  prin  exem¬ 
plele  vii  ale  îndeplinirii  funcţiunilor  profesionale. 

Evanghelia  lui  Hristos  constituie  fără  îndoială  puterea 
dumnezeiască  de  aplicat  pentru  înfăptuirea  acestei  înalte 
desăvârşiri  a  vieţii  omeneşti. 

In  mod  firesc  urmează  acum  şi  întrebarea  următoare: 
Care  este  factorul  cel  mai  important  şi  deci  totdeodată  şi 
cel  mai  corăspunzător  pentru  afirmarea  dreptăţii  în  viaţa 
practică  a  omenirii? 

E  fapt  recunoscut,  că  factorul,  care  ţine  mai  mult  în 
mâna  sa  şi  dispune  mai  efectiv  de  puterea  dreptăţii  în  viaţa 
practică  este  statul,  cu  organele  sale  de  conducere. 

Se  înţelege  că  statele  sunt  diferite  în  privinţa  calităţii 
ce  reprezintă  azi  sub  acest  raport,  aceea  depinzând  de 
cultura,  civilizaţia,  firea  şi  trecutul  lor  istoric.  In  unele 
state  se  desfăşură  viaţa  condusă  în  măsură  mai  mare  de 
puterea  dreptăţii,  în  altele  mai  puţin,  ier  în  altele  foarte 
puţin. 

Nu  vedem  oare  noi,  cum  în  stat  se  calcă,  adeseori 
dreptatea,  de  către  cei  puternici  din  el?  Se  nesocoteşte, 
dreptatea  de  dragul  partidului,  ori  în  folosul  partizanilor 
particulari,  ori  spre  răul  aderenţilor  altor  partide.  Se  creiază 
ori  se  modifică  chiar  legi,  numai  şi  numai  de  dragul  ne¬ 
dreptăţii,  care  ar  putea  folosi  unora  şi  strica  altora.  Dar 
organele  în  subordine  nu  sunt  şi  ele  silite  să  lucreze  la  fel? 
Acest  fel  de  acţionare  însă  să  nu  fie  oare  simţit  de  oa¬ 
menii  cu  suflet?  Dar  mulţimea  de  funcţionari  necredincioşi 
chemării  lor,  nu  fac  ravagii  nemiloase,  unde  ei  ar  trebui 
să  fie  exemple  de  cinste  şi  de  dreptate  ?  Aceste  pilde  nu  au  să 
fie  oare  vecinice  îndemnuri  spre  destrăbălare,  păcate  şi  stri¬ 
căciuni  sufleteşti?  Oare  aceste  fărădelegi  să  nu  zguduie 
din  temelie  duhul  ordinei,  al  disciplinei,  al  dreptăţii  şi  al  iubirii, 
razimele  păcii? 

Dar  într’o  asemenea  atmosferă  şi  cu  asemenea  doctrine 
de  via|ă,  cum  se  va  prezenta  şi  cea  „de  a  treia  putere  din 
stat“:  presa,  cu  deosebire  presa  de  partid? 

Şi  în  faţa  acestei  triste  situaţii  reale,  înţelegând  ce  se 
întâmplă  la  noi,  urmează  să  ne  punem  apoi  şi  o  altă 
întrebare:  E  în  stare  Biserica,  chemată  să  propoveduîască 
adevărul,  dreptatea,  iubirea  şi  pacea,  ca  să  dreagă  ce  strică 
politicianismul  în  stat?  Ce  drege  Biserica  strică  doar  poli¬ 
ticianismul  sălbatec,  păgân. 

Biserica  lui  Hristos,  e  datoare  însă,  da,  să  lupte  în 
contra  răului,  de  orice  fel  ar  fi  el  şi  de  oriunde  ar  veni; 
Biserica,  da,  când  fixează  credinţa  vie  în  sufletul  omului, 
în  ea  se  dă  pe  faţă  şi  acea  dreptate  dela  Dumnezeu,  care 
vine  din  credinţă  şi  este  pentru  credinţă,  precum  este  scris : 
„dreptul  din  credinţă,  va  fi  viu*.  (Ap.  Pavel  către  Romani 
1,  17). 

Reprezentanţii  Bisericii,  în  lupta  lor  pentru  bine,  nu 
trebuie  să  despereze,  ci  să  fie  tot  mai  pasionaţi;  chiar  aşa, 
cum  spune  ap.  Pavel  că  erau  apostolii  odinioară  faţă  de 
cei  cari  se  credeau  mai  sus  puşi  în  poziţii  şi  mai  tari 
şi  deci  „semeţi*  de  ceeace  ei  reprezentau,  şi  anume  să 
răsune  şi  în  sufletul  lor  conştiinţa  trează: 

„Noi  suntem  nebuni  pentru  Hristos,  voi  însă  înţelepţi 
întru  Hristos;  noi  suniem  slabi,  voi  sunteţi  tari;  voi  sunteţi 
plini  de  slavă,  noi  suntem  încărcaţi  de  necinste.  Noi  cei 
ocărâţi  însă  binecuvântăm;  noi  cei  prigoniţi,  răbdăm;  noi 
cei  huliţi,  mângăiem*  (I  cătră  Cor.  IV,  10 — 14). 

Aşa  va  trebui  să  fie  Biserica,  cu  toţi  slujitorii  săi,  în 
lupta  sa  de  azi. 

In  legătură  cu  cele  expuse,  trebue  să  fie  recunoscui 
însă  adevărul,  că  învăţăturile  lui  Isus  Hristos  n’au  să  pă¬ 
trundă  numai  viaţa  bisericească.  E  fapt  că  în  timpul  de  azi 
Biserica  a  început  să-şi  tot  micşoreze  sfera  de  influinţă ; 
căci  aşa  ie  place  multor  bărbaţi  de  stat  să  se  întâmple  şi 
anume:  „ca  statul  să-şi  vadă  de  ale  sale  şi  Biserica  iarăşi 
de  ale  sale*.  Aceasta  însă  e  o  mare  rătăcire,  care  trebuie 
să  dispară.  Nu  se  pot  doar  susţine  două  concepţii  de  viaţă 
în  acelaş  stat. 

Biserica  ortodoxă  reprezentând  o  forţă  sublimă  spiri¬ 
tuală  şi  cuprinzând  în  noţiunea  sa  şi  idea  naţională,  nu  poate 
admite  nici  idea  separaţiei  ei  de  stat,  ceeace  în  urma  pre¬ 
siunii  francmasoneriei  s’a  întâmplat  în  Franţa,  unde  biserica 
este  catolică  şi  nu  are  şi  caracterul  naţional,  în  fiinţa  sa. 

Dar  ea  nici  nu  are  să  servească  de  instrument  politi¬ 
cianismului,  fiindcă  prin  aceasta  se  crează  mari  primejdii 
atât  pentru  tăria  statului,  cât  şi  pentru  a  Bisericii. 

Să  se  înţeleagă  deci  că  refacerea  şi  regenerarea  funda¬ 
mentală  a  statului  nu  se  poate  realiza  decât  prin  puterea 
dumnezeească  a  religiei  creştine,  care  trebuie  să  pătrundă 
azi  mai  adânc  şi  mai  răscolitor  toată  viaţa  noastră  româ¬ 
nească,  în  toate  mădulările  şi  să  se  mai  înţeleagă,  că 
statul  are  să  se  prelacă  şi  el,  odată  şi  pentru  totdeauna,  în 
adevărat  stat  creştinesc,  ortodox  român,  luând  şi  el  asupră-şi 
sarcina  de  cooperator  credincios  la  regenerarea  vieţii  publice 
româneşti,  alăturea  de  Biserică! 

Pentru  realizarea  acestui  scop  au  să  folosească  însă  de 
metodele  şi  puterile  înţelepte,  şi  nu  de  acele  „ale  nebuniei 
timpului",  cum  le  numeşte  învăţatul  profesor  Forster,  roade 
otrăvicioase  ale  minţilor  sucite,  ale  intelectualismului,  inter- 
confesionalismuîui,  internaţionalismului  şi  francmasoneriei,  - — 
toate  înrudite  cu  comunismul,  —  cari  ţin  într’un  fel  de  sclavie 
sufletele  multor  intelectuali  români. 

Dumnezeu  ne-a  mai  ajutat  acum,  să  dăm  şi  de  un  nou 
valoros  sprijin,  de  Frăţia  Ortodoxă  Română. 

Membrii  parlamentari  ai  acestei  organizaţii  au  datoria 
să-şi  ridice  cuvântul  apostolesc  şi  în  parlamentul  ţării,  unde 
încă  e  locul  să  se  vorbească  în  interesul  refacerii  morale  a 
statului  nostru. 

E  o  problemă  mare  şi  grea  aceasta,  dar  rezolvarea  ei 
se  impune.  Prin  ea  trebuie  să  se  ajungă  acolo  ca  la  cârma 
ţării  să  nu  se  mai  îngădue  decât  cei  mai  integri,  mai  morali 
şi  mai  pasionaţi  români  creştini. 

Prin  ei  se  va  ajunge  apoi  Ia  regenerarea  morală  a  sta¬ 
tului  în  care  se  va  putea  afirma  şi  puterea  dreptăţii  şi  a 
iubirii,  virtuţile  mântuitoare  de  căpetenie  ale  legii  noastre 
creştineşti.  Dr.  iosif  blaga 


N1GOLAE  BERDIAEV 

SUFERINŢA,  ASCETISMUL  ŞI 
DRAGOSTEA1 

Prelucrare  de 
lerod.  NICODEM  lONIŢĂ 

Atitudinea  creştină  fată  de  suferinţă  este  paradoxală. 
Suferinţa-i  urmarea  păcatului  şi  a  răului.  Dar  suferinţa 
este  şi  răscumpărare  şi  are  o  valoare  pozitivă.  Numai  cre¬ 
ştinismul  acceptă  provocarea  suferinţei  şi  are  o  ultimă  ati¬ 
tudine  omenească  faţă  de  ea.  Creştinismul  învaţă  să  nu  ne 
temem  de  suferinţă,  fiindcă  Dumnezeu  însuşi,  Fiul  lui  Dum¬ 
nezeu,  a  suferit.  Toate  celelalte  sisteme  se’ngrozesc  de  sufe¬ 
rinţă  şi  fug  de  ea.  Stoicismul  şi  budismul,  cari  sunt  înaltele 
tipuri  de  învăţătură  morală  necreştină,  se’nspăimântă  de 
suferinţă  şi  ne’nvaţă  cum  s’o  evităm,  cum  s’ajungem  impa¬ 
sibili  şi  cum  s’ajungem  într’o^  stare  de  nesuferinţă.  Budismul 
recunoaşte  compătimirea,  dar  n’are  loc  pentru  dragoste, 
fiindcă  compătimirea  poate  deveni  o  cale  de  ispăşire  de 
suferinţa  existenţii,  pe  când  dragostea  afirmă  existenţa  şi 
deci  suferinţa ;  iubirea  se  uneşte  cu  suferinţa  şi  năcazul. 

Pentru  budism  numai  răul  fizic  există,  nu  şi  cel  moral, 
care-i  numai  ceeace-i  privit  şi  văzut  acolo  unde-i  o  tăgadă 
de  libertate. 

Răul  este  greutate,  suferinţă.  Toată  existenţa  este  greutate 
şi  suferinţă ;  şi  creştinismul  are  curajul  s’o  primească.  Budismul 
rertunţă  la  acest  curaj  şi  prin  urmare  renunţă  îa  existenţă 
şi  sboară  în  non- existenţă.  Budismul  nu  cunoaşte  cât  poate 
viaţa  să  fie  de  insuportabilă,  câtă  vreme  nu  acceptă  suferinţa 
şî  nu  cunoaşte  misterul  Crucii.  Budismul  are  câteva  mari 

1  Dtn  „Destinul  omului",  lucrare  apărută  in  limba  rusă.  In  curând  apare  ia 
Ir  aduc  ere  engleză.  Prelucrarea  de  fată  e  făcută  după  un  mic  extras  din  marea 
operă,  publicat  in  The  Journal  of.  the  Felowshlp  St.  Alban  E.  St.  Sergius, 
London,  Nr.  26,  Dec.  1934,  p.  19—24. 

învăţături  despre  izbăvirea  de  necaz  şi  suferinţă  fără  Mân¬ 
tuitorul.  Este  salvarea  prin  cunoaşterea  adevărului  că  toată 
viaţa-i  suferinţă.  Aceasta  însemnează  însă  numai  salvarea 
unora,  a  câtorva  cari  ştiu  aceasta.  Confuciu,  Budha  stoicii 
şi  foţi  înţelepţii  lumii  au  căutat  pacea  omului  şi  s’au 
silit  să-l  libereze  de  suferinţă,  de  supărare.  Problema  su- 
ferinţii  şi  a  izbăvirii  de  aceasta  a  ocupat  totdeauna  centrul 
eticelor  religioase  şi  filosofice.  Stoicii  sunt  de  mare  interes 
în  această  privinţă  în  lumea  pre-creştină.  Stoicismul  este  anume 
învăţătura  care  arată  omului  cum  să  scape  de  suferinţă  şi 
s’ajungă  într'o  stare  de  pace  impasibilă.  Etica  stoicismului 
mărturiseşte  înaltul  efort  moral  de  care-i  capabil  omul,  dar 
ea  este  etica  unui  pesimism  decadent,  care  a  pierdut 
cârma  către  sensul  vieţii  şi  s’a  aruncat  înaintea  desnădejdei. 
Aceasta-i  o  etică  de  frică  în  faţa  suferinţelor  vieţii  şi  a  morţii. 
Omul  trebue  să  piardă  orice  sentiment  al  suferinţii,  să 
devină  indiferent  —  aceas1a*i  singura  soluţie.  In  afară  stoi¬ 
cismul  profesează  o  filosofie  optimistă,  el  crede  că  orice 
este  raţional  şi  doreşte  să’ntoarcă  pe  om  la  acest  raţionalism 
universal,  încât  să  evite  suferinţa;  acesta  pare  a  crede  în 
bunătatea  ordinei  naturale.  Dar  blamarea  acesteia  falsifică 
răul  şi  aruncă  orice  putere  de  rezistenţă,  fiindcă  el  se  teme 
de  ce-i  mai  raţional  în  lume  şi  de  ordinea  naturii.  In  această 
privinţă  cartea  lui  Marcu  Aureliu  este  deosebit  de  semnifi¬ 
cativă;  este  unul  din  cele  mai  mişcătoare  documente  ome¬ 
neşti,  care  relevă  naiura  interioară  a  stoicismului.  Optimismul 
stoicismului  este  artificial.  Dar  budismul  şi  stoicismul  sunt 
interesanţi,  fiindcă  au  simţit  faptul  că  viaţa-i  suferinţă.  Bu¬ 
dismul  direct,  stoicismul  indirect. 

Problema  sensului  suferinţii  este  problema  fundamentală 
a  tuturor  eticelor  şi  suferinţa  este  tema  principală  a  creşti¬ 
nismului.  Suferinţa  este  esenţa  cea  mai  profundă  a  existenţii. 
Tot  ce  viază  se  lurbură  şi  suferă.  In  această  privinţă  pesi¬ 
mismul  este  pur  metafizic.  Toate  metafizicele  optimiste  sunt 
transparente  şi  superficiale.  Dar  aiiludinea  noastră  faţă  de 
viaţă  nu-i  determinată  de  sensul  că  viaţa  ar  fi  o  suferinţă 
şi  necaz. 

Pesimismul  este  o  decădere,  fiindcă  se’ngrozeşte  de 
suferinţă,  el  trădează  viaţa,  fuge  din  câmpul  de  bătae  ca 
un  trădător  al  vieţii.  Să  se  constate  că  viaţa-i  suferinţă  şi’n 

acelaş  timp  să  se  accepte  viata,  să  se  primească  suferinţa 
vieţii  şi  astfel  s’ajungă  la  pătrunderea  şi  înţelegerea  suferinţii. 
Şi  numai  creştinismul  face  cu  putinţă  aceasta. 

Sunt  două  feluri  de  suferinţă,  una  luminoasă,  răscum¬ 
părătoare,  o  suferinţă  în  viaţă  —  şi  alta  întunecoasă,  infernală 
suferinţa  în  moarte.  Prin  suferinţă  omul  poate  ajunge 
într’o  stare  de  iluminare  şi  poate  fi  renăscut  la  o  nouă  viaţa 
prin  suferinţa  îndurată.  Toate  suferinţele  trimise  omului  — 
moartea  celor  apropiaţi  şi  scumpi  nouă,  boala,  sărăcia, 
apăsarea  şi  decepţia  —  pot  fi  purificatoare  şi  producătoare  de 
experienţe  înalte.  Dar  suferinţa  poate  şi  nimici  pe  om,  poate 
slăbi  şi  distruge  viaţa  din  el,  poate  ucide  într’însul  orice 
sentiment  al  sensului  vieţii.  Nietzsche  zice  ca  nu-i  atât  de 
rău  că  omul  nu  poate  îndura  suferinţa,  cât  că  el  nu-şi 
poate  explica  lipsa  ei  de  raţiune.  Omul  poate  îndura  cea 
mai  teribilă  suferinţă,  dacă  vede  un  sens  în  ea,  fiindcă 
puterile  omului  sunt  enorme. 

Creştinismul  dă  un  sens  suferinţii  şi  o  face  suporta¬ 
bilă.  El  dă  suferinţii  un  sens  prin  misterul  Crucii.  Omul  în¬ 
dură  suferinţa  de  două  ori.  El  suferă  de  judecăţile  trimise 
lui,  de  nenorocirile  care-i  vin  în  viaţă,  de  moarte,  boală, 
trebuinţă,  desiluzie,  nesinceritate,  solitudine,  izolare  amăgirea 
celorlalţi  oameni  etc.  etc.  Dar  suferă  şi  din  cauza  revoltei 
împotriva  suferinţii  vieţii,  pentru  faptul  că  el  nu  vrea  să  su¬ 
fere,  că  o  condamnă.  Aceasta  este  o  nouă  şi  mai  grea 
suferinţă.  Dar  când  omul  consimte  să’ndure  suferinţa,  când 
îi  acceptă  înţelesul  ei,  suferinţa  devine  mai  suportabilă,  e 
mai  uşor  de  purtat,  că-i  iluminată.  Suterinţa  care  nu-i 
iluminată  este  cea  mai  teribilă  din  toate  ;  este  suferinţa  care 
nu-i  acceptată  de  om  şi  împotriva  căreia  el  se  revoltă  cu 
furie.  Suferinţa  iluminată  e  cea  primită  de  om  şi  în  care 
el  vede  un  motiv,  o  cauză  mai  înaltă.  In  aceasta  stă  înţe¬ 
lesul  Crucii.  „la-ţi  crucea  şi-mi  urmează".  Aceasta  însemnează, 
„acceptă  suferinţa,  înţelege-i  semnificaţia,  învaţă-te  s’o  bea¬ 
tifici".  Când  ţi  s’a  dat  o  Cruce  nu  mai  faci  comparaţie  între 
aceasta  şi  ceeace  s’a  dat  altuia. 

A  evita  suferinţa  şi  a  fugi  de  ea  înseamnă  să  ne 
amăgim  singuri  şi  să  cădem  într’o  mare  iluzie  despre  viaţă. 
Suferinţa  se  ţine  chiar  şi  după  cei  mai  norocoşi  din  noi.  O 
singură  cale-i  deschisă  omului,  calea  iluminării  şi  a  renaşterii. 

primirea  suferinzii  ca  o  Cruce  pe  care  fiecare  trebue  s’o 
poarte  urmând  celui  Răstignit.  Aici  stă  cel  mai  mere  mister* 
cea  mai  de  seamă  iaină  a  creştinismului  şi  a  eticii  creştine. 
Suferinţa  esie  legată  de  păcat  şi  de  rău,  precum  şi  de  moarte, 
care-i  ultima  judecată  a  omului.  Dar  suferinţa  este  şi  o 
cale  spre  răscumpărare,  o  iluminare  şi  o  renaşiere.  Acesta-i 
paradoxul  creştin  despre  suferinţă  şi  noi  trebue  să-l  primim 
şi  să  trăim  prin  el.  O  suferinţă  creştină  este  o  acceptare 
voluntară  şi  o  luare  a  Crucii.  Suferinţa  silită  trebue  să  fie 
transformată  în  suferinţă  de  bună  voe.  Ea  este  strâns  legată 
de  libertate.  Căutarea  unei  vieţi  în  care  să  nu  mai  fie  su¬ 
ferinţă  este  căutarea  unei  vieţi  în  care  nu  mai  este  libertate. 

Pentru  acest  motiv  toate  eticele  evdemoniste  se  opun 
libertăţii.  In  această  privinţă  creştinismul  are  o  atitudine 
complect  diferită  de  cea  a  budismului.  Suferinţa  în  budism 
este  o  dorinţă  de  non-existenţă  pentru  celce  suferă,  e 
un  refuz  de  a  primi  suferinţa,  nu  numai  pentru  sine  ci 
şi  pentru  ceilalţi.  Compătimirea  in  creştinism  este  o  dorinţă 
de  o  renaştere  şi  o  existenţă  iluminată  pentru  suferind. 
Compătimirea  poate  fi  o  negare  a  vieţii  sau  o  afirmare  a  ei. 
întreaga  viaţă  în  lume  este  o  purtare  a  Crucii,  dar  eu  trebue 
sa-mi  duc  nu  numai  Crucea  mea,  ci  şi  a  altora.  Crucea 
aproapelui  meu.  Mai  mult,  trebue  să  caut,  să  mă  interesez 
nu  numai  de  suferinţa  altora,  ci  şi  de  purtarea  Crucii  lor. 
Compătimirea  umanistă  trăieşte  din  iluzia  că  noi  putem 
libera  complect  pe  toţi  oamenii  de  suferinţă  şi  le  putem  da 
fericire;  el  nu  acceptă  suferinţa,  ci  luptă  împotriva  ei.  De 
aceea  concepţia  creştinismului  care  neagă  compătimirea 
pentru  sensul  regenerator  al  suferinţă,  pentru  cauza  iubirii 
lui  Dumnezeu,  este  falsă,  detestabilă  şi  neumană. 

Compătimirea  este  o  experienţă  a  uitării  lui  Dumnezeu 
de  creaţia  Sa  şi  acest  sentiment  de  uitare  a  lui  Dumnezeu 
cuprinde  un  mare  adevăr  în  sine,  fiindcă  însuşi  Hristos  a 
trecut  prin  această  experienţă  ca  fiind  uitat  de  Dumnezeu. 

Totuşi,  nici  decum  nu  poate  fi  transformai  într’o  negare 
a  lui  Dumnezeu.  Din  cauza  milei  de  suferinţa  şi  încercările 
grele  ale  creaturii  se  întâmplă  să  mă  revolt  împotriva  Creatorului 
şi  să  renunţ  la  el.  Aceasia  este  problema  lui  Ivan  Kara- 
mazov,  problemă  care  l-a  obsedat  pe  Dostoievschi.  Expe¬ 
rienţa  compătimirii  şi  a  milei  esie  una  din  cele  mai  trans- 

cendentale  şi  zdrobitoare  experienţe  omeneşti.  Ea  poate 
duce  până  la  deprimare  toată  natura  noastră  umana,  poate 
duce  la  o  negare  a  lui  Dumnezeu,  a  lumii,  a  omului  însuşi. 
Dar  totodată  compătimirea  este  cea  mai  puternică  dovadă 
a  faptului  că  omul  aparţine  altei  lumi.  Mila  şi  compătimirea 
pot  da  un  rezultat  negativ,  dacă  nu  sunt  coordonate  cu  liber¬ 
tatea  şi  demnitatea  omului.  Mila  mea  de  un  alt  om  mă 
poate  duce  la  negarea  libertăţii  şi  valorii  sale  umane. 

Deci  compătimirea,  starea  cea  mai  nobilă  a  omului, 
mai  muit  decât  orice,  are  puterea  a  se  transforma  însăşi 
în  ceva  extrem  de  negativ  —  în  negarea  lui  Dumnezeu  şi  a 
omului.  Aici  stă  paradoxul  eticei  creştine.  Dragostea  unui 
aproape,  care  inevitabil  este  asociată  cu  mila  şi  compăti¬ 
mirea,  cere  o  uşurare  a  suferintii  aproapelui  nostru  şi  chiar 
complecta  Iui  liberare  de  suferinţă.  Dar  in  acelaş  timp  su- 
ferinţa-i  trebuitoare  omului  pentru  regenerare,  răscumpărare, 
iluminare  şi  mântuire.  Trebue  să  iubim  pe  aproapele  şi 
s’avem  milă  de  dânsul,  trebue  să-i  uşurăm  suferinţele  şi  în 
acelaş  timp  să  considerăm  aceste  suferinţe  ca  rezultat  al 
păcatului.  Drept  rezultat  al  acestui  paradox,  pe  care,  ca 
totdeauna,  oamenii  sunt  capabili  să-l  rezolve  pe  o  cale  le- 
galistă,  adeseori  aflăm  că  iar  şi  iar  creşiinii  sunt  compăti¬ 
mitori  faţă  de  oameni,  condamnând  pe  aproapele  lor,  denun¬ 
ţând  păcatul  pentru  care  au  fost  trimise  suferinţele.  Deseori  o 
asemenea  tărie  de  inimă  se  întâlneşte  în  „ascetismul  monahal" 
faţă  de  oameni  şi  faţă  de  suferinţa  umană.  Ascetismul  este 
o  sabie  periculoasă  cu  două  tăişuri.  EI  poate  ucide,  fiindcă 
el  este  limita  compătimirii  naturale,  umane  pentru  oameni, 
fără  să  evoce  iubirea  lui  Hristos.  încât  sufletul  nu  ră¬ 
mâne  decât  cu  puterea  de  a  condamna  pe  cei  păcătoşi, 
fără  compătimire  şi  fără  dragoste.  Păcătoşii  să  sufere,  se 
zice,  aceasta  le  serveşle  spre  îndreptarea  lor,  este  pentru 
binele  lor  dacă  suferă.  Dar  aceasta  este  un  pur  sofism 
moral,  bun  să  justifice  numai  un  creştinism  fariseic  şi 
legalist.  Şi’n  aceasta  stă  sofismul.  Dar  aceasta  însem¬ 
nează  că  eu  doresc  a-i  spori  suferinţa  lui,  ca  el  să 
sufere  cât  se  poate  de  mult  şi  eu  să  stau  gata  a  adăoga 
suferintii  Iui?  Nici  decum.  Este  tocmai  invers.  Dorinţa  Crucii 
pentru  aproapele  meu  este  dorinţa  de  a-i  uşura  şi  a-i  ilumina 
suferinţa,  o  dorinţă  de  a  i-o  face  să  fie  mai  suportabilă  şi 

mai  luminoasă.  Viaţa,  oricum,  este  suferinţă  şi  totdeauna 
plina  de  judecăţi,  dar  eu  nu  trebue  să  fiu  o  sursă  de  sufe¬ 
rinţă  şi  de  judecare  a  aproapelui  meu.  Creştinii  cari  doresc 
mai  multă  suferinţă  aproapelui  lor  şi  cari  sunt  gata  să-l 
răstignească  pentru  mântuirea  lui,  sunt  foarte  asemenea  celor 
cari  au  răstignit  pe  Hristos. 

inchiziţia  a  fost  bazată  întocmai  pe  această  falsă  înţe¬ 
legere  a  puterii  tămăduitoare  a  suferinţii.  Eu  trebue  s’ajut 
pe  aproapele  să-şi  poarte  Crucea,  nu  să-l  răstignesc.  Dorinţa 
unui  om  de  a-şi  lua  Crucea  nu*i  tot  una  cu  dorinţa  de  a  pune  o 
Cruce  grea  pe  un  om  şi  apoi  a-I  răstigni  pentru  mântuirea  lui. 

Primirea  Crucii  poate  fi  numai  voluntară  şi  trebue  să 
cuprindă  o  uşurare  a  suferinţii,  nu  o  creştere ;  mai  bine 
o  iluminare  decât  întunerecul.  Ascetismul  fals,  legalist  poate 
provoca  un  desgust.  El  pune  sarcini  intolerabile  pe  oameni. 
Mai  mult,  această  falsă  atitudine  creştină  de  a  compătimi 
este  proiectată  în  eternitate.  Pentru  atari  creştini  iubitori 
suferinţa  temporală  şi  pământească  nu-i  deajuns,  ei  vor 
o  suferinţă  eternă. 

Eu  luminez  şi  iluminez  sarcina  mea  prin  faptul  că  o 
primesc  voluntar  drept  o  Cruce  a  vieţii  şi  fac  acelaş  lucru 
cu  sarcina  aproapelui  împărjind-o  cu  el;  oferindu-i  compă¬ 
timirea  îi  uşurez  suferinţa  lui,  o  iau  ca  pe  a  mea  însumi. 
Atitudinea  creştină  faţă  de  orice  om  trebue  să  fie  cea  în 
care  îl  privim  ca  şi  când  ar  fi  pe  patul  de  moarte,  ca  şi  când 
propria  noastră  atitudine  ar  fi  determinată  în  faţa  morţii, 
pentru  el  şi  pentru  noi  înşine. 

Ierodiacon  N1CODEM  ÎONIŢĂ 

DE  UN  PRIETIN  AL  OASTE! 

Viaţa  bisericească  a  fost  tulburată  în  timpul  din  urmă 
de  un  caz  fără  precedent  In  istoria  Ardealului  ortodox. 
Cazul  e  cunoscut  îndeobşte  sub  numirea  pusă  în  fruntea 
acestor  rânduri. 

Iată  scurta  istorie  a  acestui  caz. 

Vrând  să  trezească  o  mai  adâncă  şi  o  mai  vioaie 
viaţă  religioasă  în  sufletul  poporului  pe  care  era  chemat 
de  curând  să-l  păstorească,  I.  P.  S.  Mitropolit  Nicolae,  a 
întemeiat,  în  1922,  o  foaie  populară  pentru  zidirea  sufletească 
a  credincioşilor:  „Lumina  Satelor".  La  conducerea  acestei 
foi  a  aşezat  pe  preotul  losif  Trifa  din  Vidra.  Fireşte  —  mai 
e  nevoe  s’o  spunem?  —  părintele  I.  Trifa  pentru  treaba  cu 
care  a  fost  însărcinat  îşi  primea  răsplata  cuvenită:  casă, 
masă  şi  salar. 

In  scurtă  vreme  noua  gazetă  şi-a  făcut  vad,  ajungând 
la  un  tiraj  pe  care-1  puteau  invidia  până  şi  marile  cotidiane 
din  capitală.  De  sigur  că  răspândirea  „Luminii  Satelor"  nu 
se  datoria  numai  iscusinţii  cu  care  era  condusă  această 
foaie  de  părintele  losif  şi  de  ajutătorii  lui,  ci  şi  îndrumării 
înţelepte  şi  stăruitoare  a  ctitorului  ei,  ca  şi  concursului  de¬ 
votat  pe  care  această  salutară  întreprindere  misionară  î-a 
găsit  în  mijlocul  preoţimii  noastre. 

Foaia  a  creiat  un  îmbucurător  curent  de  înviorare  re¬ 
ligioasă  şi  morală.  Aderenţilor  lui  le  trebuiau  obiective  con¬ 
crete,  spre  care  să-şi  îndrepte  silinţele.  Li  s’au  dat  de  păr.  I. 
Trifa,  în  „Lumina  Satelor".  La’nceput  aceste  obiective  erau 
puţine  şi  modeste :  Să  nu  sudui,  să  nu  beai  rachiu  sau  altă 
băutură  ameţitoare,  să  nu  fumezi!  Ceice  s’au  hotărât  să 
păzească  aceste  porunci  s’au  numit  „ostaşii  Domnului",  iar 
obştia  lor  „Oastea  Domnului".  Mai  târziu,  programul  de 
viaţă  al  „ostaşilor"  s’a  lărgit,  hrănit  şi  lămurit  fiind  săptă¬ 
mânal  mai  ales  prin  „Oastea  Domnului",  foaie  redactată, 
tot  de  păr.  I.  Trifa,  ca  supliment  Ia  „Lumina  Satelor". 

In  1930  redactorul  celor  două  foi  cumpără  o  tipo¬ 
grafie  cu  un  milion  şi  jumătate  Lei.  Ii  zice  „Mireasa  Vân¬ 
tului".  Preful  acestei  tipografii  l-a  plătit  din  venitul  celor 
două  foi  ale  Bisericii,  din  darurile  benevole  ale  instituţiilor 
şi  particularilor  şi  din  contribuţia  sa  personală. 

Inire  timp  păr.  I.  Trifa  se  îmbolnăveşte.  Se  duce  la 
Davos  (Elveţia)  şi  la  Geoagiu  să  se  lecuiască  şi  să  se  re- 
întremeze.  I.  P.  S.  Mitropolit  îi  scrie  la  Davos  şi-l  mângăe ; 
îl  cercetează  la  Geoagiu  şi-l  întăreşte.  De  scris  păr.  I  Trifa 
scrie  puţin  sau  deloc.  Foile  şi  oastea  Ie  conduc  alţii.  Dar 
lucrul  Domnului  merge  înainte. 

In  ajunul  Crăciunului  din  1933,  fără  să  anunţe  pe 
ierarhul  sub  a  cărui  canonică  oblăduire  steţea  şi  din  a  cărui 
însărcinare  conducea  (de  asfădată  mai  mult  cu  numele) 
[cile,  a  pus  la  cale  mutarea  tipografiei  şi  a  foii  „Oastea  Dom¬ 
nului"  la  Bucureşti. 

Asta-i  prima  bombă.  Detunăturile  ei  nu  s’au  auzit  de¬ 
parte  şi  pagube  n’a  făcut.  Ier  celcea  slobozit-o  a  mărtu¬ 
risit  că  i-a  scăpat  numai  din  greşală.  „Greşala"  i  $’a  iertat. 
Şi  „oastea"  cu  gheneral  cu  tot  părea  că-şi  vedea  de  treabă 
mai  departe.  Părea  numai.  De  fapt  păr.  1.  Trifa  îşi  vedea  mai 
nuilt  de  treburi  decât  de  treabă.  Fiindcă  Sf.  Sa  şi-a  înscris 
între  timp  tipografia  pe  numele  său.  Tipografia  care  la  în¬ 
ceput  era  a  „Oastei  Domnului",  iar  mai  apoi  măcar  a 
„Domnului". 

La  Crăciunul  anului  1934  explodează  a  doua  bombă : 
Păr.  1.  Trifa  îşi  reclamă  dela  I.  P.  S.  Mitropolit  completă 
independenţă  în  conducerea  „oastei",  precum  şi  recunoa- 
ş!erea  proprietăţii  foii  şi  tipografiei  acestei  „oşii". 

Imposibilitatea  cerută  i  se  refuză  net,  dar  părinteşte  şi 
documeniat.  Părintele  1.  Trifa  îşi  dă  demisia  din  slujba  bise¬ 
ricească  pe  care  a  ocupat-o,  pe  motiv  de  boală.  Demisia 
i  se  primeşte  şi  e  invitai  să-şi  dea  seama  de  gospodărirea 
foilor  pe  care  Ie-a  condus  din  însărcinarea  înalt  Prea  Sfin¬ 
ţitului  Mitropolit.  Sf.  Sa  refuză  să  prezinte  cuiva  vre-o  dare 
de  seamă,  motivându-şi  refuzul  prin  declaraţia  că  n’a  primii 
dela  nime  nici  o  însărcinare.  Numai  „dela  Domnul".  In 
schimb,  ca  să  arele  cât  de  sincer  a  fost  în  demisia  ce 
şi-a  dat-o  pe  motiv  de  boală,  a  doua  zi  scoate  primul  număr 
tipărit  al  foii  „Isus  Biruitorul". 

I.  P.  S.  Mitropolit  îi  trimite  un  larg  şi  limpede  şi 
părintesc  «cuvânt  de  învăţă  tură",  arătându-i  că  prin  atitudinea 
sa  de  rSsvrătire  s’a  aşezat  în  afară  de  Biserică  şi  che- 
mându-1  la  observarea  canonicitătii  în  cele  duhovniceşti  şi 
la  respectarea  bunei  cuviinţe  şi  a  moralităţii  în  cele  pur  şi 
simplu  omeneşti.  Păr.  I.  Trifa  răspunde  în  «Ostaşul  Dom¬ 
nului"  din  Bucureşti,  prin  minciuni  şi  insulte  la  adresa 
ierarhului  său  şi  prin  apoteoza  ce  şi-o  face  ca  prim  martir 
al  „oastei".  Iar  mai  târziu,  în  foaia  „Isus  Biruitorul", 
părintele.  Trifa  îşi  sporeşte  insultele  atât  la  adresa  înalt  Prea 
Sfinţitului  Mitropolit,  care-i  prezentat  ca  un  fel  de  călău,  cât 
şi  la  adresa  Bisericii  şi  a  aşezămintelor  ei,  care-s,  când 
«marea  moartă",  când  «nori  fără  ploaie",  când  altceva. 
Câtă  vreme  sfinţia  sa  se  înfăţişează  onoratului  public 
ca  un  sfânt,  ca  „trimisul  Domnului",  neînţelegând  să 
se  asemene  decât  cu  Moise,  David,  Daniil,  loan  Botezătorul, 
Sf.  Pavel,  Sf.  Ioan  Gură  de  Aur,  ori  cel  puţin  cu  Migne. . . 

Aci  se  termină  cazul  şi  începe  procesul.  Fiindcă  pentru 
grava  sa  abatere  canonică,  disciplinară  şi  penală,  păr.  Trifa 
este  dat  în  judecata  forurilor  bisericeşti  şi  a  celor  civile 
deopotrivă. 


Care-i,  în  concluzie,  substratul  acestui  proces  ?  El  constă 
într’o  serie  de  culpe  izvorâte  din  trufia  luată  de  braţ  cu 
iubirea  de  argint. 

Iată-le,  ca  să  zicem  aşa,  în  ordine  cronologică: 

a)  Părintele  Trifa  a  vrut  să-şi  însuşiască  tipografia 
„Oastei",  tipografie  care  fiind  plătită  în  mare  parte  din  ve¬ 
nitul  celor  două  foi  şi  din  danii,  nu  era  şi  nu  poate  fi  a 
Sf.  Sale;  ori,  ca  să  fim  cât  mai  drepţi,  nu  numai  a  Sf. 
Sale.  b)  Acelaş  preot  a  vrut  să-şi  însuşiască  foaia  „Oastea 
Domnului",  care  fiind  dela  început  suplimentul  „Luminii 
Satelor",  este  şi  trebue  să  rămână  legată  de  aceasta. 
c)  El  a  vrut  să  se  stăpânească  integral  şi  exclusiv  asupra 
mişcării  religioase  „Oastea  Domnului",  rupându-se  din  ca¬ 
nonica  legătură  a  atârnării  de  ierarhul  său,  exteritoriali- 
zându-se  deci  pe  sine  şi  exteritorializând  din  Biserică  obştia 
credincioasă  încadrată  în  numita  mişcare.  A  vrut  să  facă 
din  „Oaste"  o  moşie  a  sa,  izolată  din  comunitatea  indivi- 

;zibilă  a  Bisericii,  să  rupă  o  ciosvârlă  din  irupu!  mistic  al 
lui  Hristos.  Oricum  i-ar  fi  zis  părintele  I.  Trifa  acestei  frân¬ 
turi  —  în  fond  ea  nu  ar  fi  fost  decât  pur  şi  simplu  sectă. 

Să  mai  adăogăm  că  Sf.  Sa  a  dovedit  o  cruntă  lipsă 
de  bun  simţ  şi  că  a  fost  de-o  feroce  nerecunoştinţa  faţă  de 
ierarhul  său  care  l-a  scos  din  anonimat,  l-a  sfătuit  In  toată 
bună  vremea,  mângăindu-1  şi  ajutându-1  în  clipele  de  năca¬ 
zuri  ale  vieţii?  Să  mai  amintim  —  că  împotriva  bănuielilor 
ce  i  s’au  semnalat  —  acest  ierarh  a  onorat  constant  pe 
părintele  L  Trifa  cu  o  încredere  cu  care  n’a  mai  onorat  pe 
nici  un  preot  de  sub  canonica  sa  oblăduire  ?  Este  de  prisos, 
fiindcă  toată  lumea  ştie  cum  stau  lucrurile  în  această  privinţă. 

Prin  urmare  în  chip  firesc  părintele  I.  Trifa  ar  trebui 
să  renunţe  la  pretenţia  de  a  fi  stăpânul  exclusiv  al  tipo¬ 
grafiei  plătite  şi  din  alte  parale  decât  ale  Sf.  Sale.  Sf.  Sa 
are  cel  mult  dreptul  să-şi  ceară  partea.  Atâta  câtă  i  se  cuvine. 
Şi  de  sigur  Biserica  nu-i  va  refuza  această  parte.  Dimpotrivă, 
mai  curând  îi  va  da  peste  ceeace  i  se  cuvine. 

In  acelaş  timp  Sf.  Sa,  va  trebui  să  renunţe  la  pretenţia 
complectei  sale  independenţe  şi  la  stăpânirea  exclusivă  a 
mişcării  „Oastei  Domnului".  Fiindcă  în  Biserica  ortodoxă 
nu  există  noţiunea  de  exteritorialitate.  Şi  această  Biserică  nu 
are  credincioşi  de  dat  în  arendă. 

Biserica  are  o  rânduială.  Cine  nu  o  observă  „îşi  adună 
'lui-şi  mănie".  Şi  în  cazul  că  nu  se  îndreptează,  se  exclude 
din  comunitatea  ei. 

Bunul  Dumnezeu  să  ferească  pe  părintele  Trifa  de  a 
ajunge  aici.  Să-i  dea  duhul  căinţei  curate,  ca  să  revină  la 
cunoştinţa  adevărului.  Să  facă  această  minune  cu  celce 
astăzi,  crede  mai  mult  în  biruinţa  „Isusului"  său  (gazeta), 
decât  în  biruinţa  Bisericii  lui  Hristos. 

UN  PRIETIN  AL  OASTEI 

R.  P.  Sanson :  MARiE-MADELEINE,  celle  qui  a  beaucoup  aime. 
Ed.  Aibin  Michel,  1934  Paris,  225  pag.  10  fr. 

In  zbuciumul  sufletesc  al  veacului  nostru,  literatura  marilor 
convertit!  este  necondiţionat  necesară.  Sunt  suflete  desechilibrate  prin 
necredinţă,  prin  nepăsare  sau  prin  robia  patimilor,  cari  mai  păstrează 
în  adâncul  lor  urme  de  credinţă  şi  evlavie.  Ele  aşteaptă  numai  oca- 
ziunea  fericită,  ca  o  certe  bună  sau  un  prieten  bun  să  le  întindă 
mâna  de  ajutor,  ca  să  se  întoarcă  din  rătăcire  la  calea  mântuirii. 

Cărţile  marilor  convertiţi  sunt  ca  nişte  duhovnici  cari  deschid 
sufletele  prin  iubire,  ca  In  ele  să  intre  graţia  divină.  O  astfel  de 
carte  este  lucrarea  oratorianului  R.  P.  Sanson  asupra  convertirii 
vestitei  păcătoase;  Maria  Magdatena. 

'  Nu  avem  multe  informaţiuni  asupra  vieţii  ei  destrăbălate.  Ştim 
atâta,  că  era  din  Magdala  şi  că  în  trupul  ei  aflaseră  cuib  caid  şapte 
păcate,  şapte  demoni.  Aprinsă  de  dragoste  faţă  de  Isus,  se  apropie 
de  El  în  casa  fariseului  Simon,  plânge,  varsă  la  lacrimile  pocăinţei, 
îi  udă  picioarele  cu  lacrimi  şi  le  şterge  cu  părul  capului.  Ie  sărută 
şi  le  unge  cu  mir.  Pentru  iubirea  ei  cea  mare,  Isus  ii  iariă  păcatele 
„cele  multe".  —  O  mai  întâlnim  stând  lângă  crucea  Mântuitorului, 
la  mormântul  Lui,  apoi  martoră  şi  apostol  al  învierii  Lui. 

In  legătură  cu  convertirea  şi  cu  evenimentele  cunoscute  din 
via|a  ei,  autorul  face  o  serie  întreagă  de  reflexii,  în  cari  cuprinde 
iubirea,  pocăinţa,  iertarea,  credinţa,  pacea,  curajul  şi  fraternitatea 
creştină.  Toate  aceste  virtuţi,  stări  şi  lucrări  duhovniceşti,  alcătuesc 
elementele  unei  convertiri  adevărate.  Ele  ne  duc  la  concluzia,  că 
orice  om  păcătos  poate  deveni  prin  graţia  Iui  Dumnezeu  un  aposfol 
al  iubirii  ca  şi  Maria  Magdalena,  care  mult  a  iubit  păcaiul,  dar 
a  putut  să  se  birue  pe  sine  şi  să  iubească  şi  mai  mult  pe  Celce 
iartă  şi  mântue  de  păcat.  ]L  V.  FELEA 

* 

Pr.  Gh.  Cotoşman:  DIN  TRECUTUL  BANATULUI;  COMUNA 
$1  BISERICILE  DIN  SÂNNICOLAUL-MARE,  cartea  II.  COMUNA  ŞI 
BISERICILE  DIN  COMLOŞUL-MARE  SI  LUNGA,  cartea  III.  MONO¬ 
GRAFII  ISTORICE,  Timişoara  1934.  Pag.  133 — 390.  Cartea  50  Lei. 

La  un  inierval  relaiiv  scurt  după  apariţia  primei  cărţi  „Din 
trecutul  Banatului",  despre  care  am  făcut  o  dare  de  seamă  în  Nr. 
9 — 10/1934  al  Revistei  Teologice,  —  părintele  Gh.  Cotoşman  din 
Jimbolia  publică  —  în  continuare  —  încă  două  cărţi,  cari  cuprind 
monografiile  istorice  a  trei  dintre  cele  mai  mari  şi  fruntaşe  comune  • 

din  Banat:  Comuna  şi  bisericile  din  Comloşul-Mare  şi  Lunga,  şi 
Comuna  şi  bisericile  din  Sânnicolaul-Mare. 

Ca  şi  în  cariea  I,  păr.  Cotoşman  se  dovedeşte  un  bun  şi  do¬ 
cumentai  cercetător  al  cărţilor  şi  al  bisericilor,  cari  privesc  istoria 
comunelor  ortodoxe  de  pe  graniţa  de  vest  a  ţării.  Găsim  în  cărţile 
Si.  Sale  bogate  informatiuni  cu  privire  la  situaţia  topografică  a  co¬ 
munelor  şt  istoricul  lor,  bisericile  şi  preoţii  lor  din  trecut  până 
astăzi;  dări  de  seamă  şi  tablouri  despre  cârjile,  şcolile  şi  monu¬ 
mentele  lor,  despre  toată  zestrea  bisericilor  şi  tot  ce  poate  fi  de 
interes  în  viata  şi  istoria  unei  comune. 

In  acest  sens  lucrate,  cârjile  păr.  Cotoşman  serversc  de  model 
şi  altor  lucrători  din  câmpul  monografiilor.  Când  vor  fi  completate 
cu  cete  încă  şapte  monografii  pe  cari  le  anunţă  părintele  Gheorghe, 
ele  vor  fi  o  bucurie  aleasă  pentru  autorul  lor  şi  o  justificată  mân¬ 
drie  pentru  întreg  protopopiatul  B.  Comloş.  Pr.  îl.  v.  F. 

♦ 

Dr.  Nieolae  Balcă :  CRIZA  SPIRITUALĂ  MODERNĂ  ŞI  CAU¬ 
ZELE  El.  Ed.  Tip.  Arhidiecezane.  Sibiu. 

Că  există  o  criză  spirituală  prin  care  trece  întreagă  omenirea, 
nu  se  poate  făgădui.  Dar  în  acelaş  timp  nu  s’ar  putea  tăgădui  nici 
necesitatea  ei.  Criza  e  un  fenomen  spiritual  ce  se  produce  inde¬ 
pendent  de  voinţa  şi  calculul  omenesc,  întotdeauna,  atenei  când  viata 
omenească  în  revărsările  et,  pare  că  ajunge  pe  punctul  de  a  ieşi 
din  alvia  ei  originală  care  îi  dă  „forma",  „unitatea"  şi  „finalitatea". 
Crizele  spirituale  nu  întotdeauna  pot  fî  semne  de  decadenta,  cî  uneori 
sunt  procese  de  adunare,  regrupare  şi  regenerare  a  forjelor  sufle¬ 
teşti  pentru  a  croi  perspective  noui,  a  sonda  domenii  noui  şi  a  căuta 
forme  noui  spirituale,  pe  care  viata  în  procesul  ei  de  devenire  de 
desăvârşire  —  te  cere  necontenit  şi  cu  nesaţ.  Arfh.  Liebert  spune 
că  „o  epocă  lipsită  de  crize  ar  fi  o  epocă  moartă,  că  un  om  lipsit 
de  crize  este  un  om  mort,  un  burtă  verde  nesimţitor  şi  inactiv,  un 
oro  care-şi  trăieşte  pasiv  zilele  lui".  Deci,  crizele  de  orice  speţă  îşi 
au  originea  în  natura  omenească.  Omul,  fiinţa  empirică,  sortit  să-şi 
depene  firul  vieţii  într’o  lume  contingenţă,  este  în  acelaş  limp  şi  un 
însetat  după  posesiunea  tuturor  luminilor  spirituale  absolute.  La 
această  posesiune  liniştitoare  nu  poate  ajunge  printr’un  singur  efort 
şi  în  întregime,  ci  parţial  şi  prin  eforturi  uriaşe  şi  dupăce  a  încercat 
deziluzia  tuturor  concepţiilor  despre  lume  şi  viată  —  omeneşti  — 
sub  scutul  cărora  s’a  adăpostit  cu  convingerea  de  a-şi  găsi  binele 
—  fericirea  —  şi  adevărul. 

Ceeace  a  produs  criza  spirituală  a  lumii  moderne  —  precum 
ne  demonstrează  şi  autorul  acestei  broşuri  —  a  fost:  individualismul 
şi  humanfsmul,  liberalismul  şi  democratismul,  imperalismul  politic, 
capitalismul  şi  industrialismul,  raţionalismul  şi  ateismul.  Tot  atâtea 
„concepţii",  cari  $’a«  interpus  ca  un  nour  greu,  între  suflet  şi  culmile 
de  lumina  ale  adevărului  dumnezeesc.  O  inundaţie  de  noţiuni, 
idei  şi  sugestii  raţionale,  cari  au  rupt  puntea  de  lumină  — 

credinţa  —  ce  leagă  pământul  de  cer,  omul  de  Dumnezeu,  trans¬ 
plantând  in  sufletul  omului  sămânfa  mândriei  luciferice,  de  a  fi' 
el  însuşi  ordonatorul  vieţii  lui,  disprefuind  sancţiunile  divine  şi  va¬ 
lorile  transcendente. 

Momentul  când  omul  a  ajuns  să  rupă  legătura  sfântă  cu  Dum¬ 
nezeu,  când  se  revoltă  împotriva  Creatorului,  când  îl  izgoneşte  din 
hotarele  vieţii  lui,  crezând  că  binele,  fericirea  şi  mântuirea  sunt 
numai  în  puterile  lui,  acesta  e  momentul  desfăşurării  crizei.  Atunci 
omul  încetează  de  a  mai  fi  om  după  „chipul  şi  asemănarea  lui  Dum¬ 
nezeu*.  Devine  un  prizonier  nemernic  al  poftelor  naturale  ce  călă¬ 
toreşte  în  barca  lui  fără  cârmă,  pe  marea  înfuriată  a  lor,  isbindu-se 
de  stâncile  colţuroase  ale  păcatului  până  îl  vor  înghiţi  valurile  ilu¬ 
ziilor  lui,  pierzându-se  în  neant. 

Deci,  putem  spune  că  atunci,  când  omenirea  s’a  contaminat 
de  păcatul  încrederii  în  sine,  căzând  într’un  desfrâu  spiritual,  negând 
formele  originale  ale  spiritului,  criza  este  inevitabilă.  Iar  necesitatea 
ei,  ca  moment  de  adunare  şi  regenerare  a  forjelor  sufleteşti,  numai 
alunei  e  valabilă  şi  folositoare,  când  „făclierii  spiritualităţii  integrale* 
tor  fi  pururea  trezi,  isbutind  să  cheme  la  credinţă  şi  pocăinţă 
în  fata  Iui  Dumnezeu,  omenirea  veacului  nostru  luciferic.  Altfel 
ajungem  la  cataclism. 

Broşura  dlui  Dr.  N.  Balcă,  scrisă  într’un  stil  clar  şi  precis  este 
de  un  neprejuit  belşug  de  idet  şi  sugestii  în  legătură  cu  această 
problemă. 

Nu  pot  încheia,  fără  a  evidenţia  abilitatea  autorului  de  a  nu, 
se  lăsa  sedus  de  diferitele  concepţii  filosofice  pe  care  şi  le-a 
însuşit  cu  temeiu;  el  găseşte  în  fiecare,  cu  uşurinţă,  firul  de 
lumină  pe  care-1  leagă  de  bolia  singurei  concepţii  valabile  despre 
hime  şi  viată,  ce  ne-o  oferă  creştinismul,  evanghelia  şi  Sfânta  Bi¬ 
serică  a  lui  Hristos.  Pr.  C.  ZOICAN 

& 

Preotul  Petru  Chirica :  LĂMURIRI  BUNE  PENTRU  ŢINEREA 
CALENDARULUI  ÎNDREPTAT  DE  SF.  SINOD,  laşi  1935.  Pag.  32. 
Lei  5. 

Este  în  deobşte  cunoscui  considerabilul  bucluc  pe  care-1  pri- 
cinuesc  vieţii  bisericeşti  „stiliştii*  din  Moldova,  Basarabia  şi  în  parte 
din  Bucovina.  Dând  un  sens  dogmatic  problemei  calendaristice,  o 
parte  din  credincioşii  Bisericii  noastre  din  aceste  (inuiuri  nu  renunţă 
odată  cu  capul  la  prăznuirea  zilelor  de  sărbători  după  vechea  rân- 
duială  a  Bisericii  şi  nu  se  supun  dispoziţiilor  nouă  luate  de  autori¬ 
tatea  ecleziastică. 

Broşura  părintelui  Pefru  Chirica  dela  biserica  Barnovschi  din 
laşi  are  darul  de  a  lămuri  problema  calendaristică  pentru  mintea  ori 
cărui  credincios,  fie  el  cât  de  simplist  în  înţelegerea  lucrurilor.  Fiindcă 
Sfinfia  Sa  nu  purcede  la  deslegarea  problemei  prin  expuneri  doctorale 
sau  prin  analize  ştiinţifice,  ci  prin  pilduiri  populare  de  o  irezistibilă 
elocvenţă.  Acest  fel  de  a  lumina  eroarea  „stiiismului*  îi  împrumută 

broşurii  o  valoare  remarcabilă,  recomandându*o  unei  cât  mai  largi 
răspândiri. 

Dr.  Gh.  Ciuhandu ;  SCHIŢE  DIN  TRECUTUL  ROMÂNILOR  ARA- 
DANI.  Editura  Ateneul  popular.  Arad  1934.  Pag.  83.  Lei  60. 

Neobositul  cercetător  al  trecutului  nostru  bisericesc  şi  naţional, 
părintele  Dr.  G.  Ciuhandu  a  dat  la  lumină  o  nouă  broşură.  Ea  cu¬ 
prinde  o  serie  de  conferinje  tratând  diferite  probleme  ale  istoriei 
Românilor  din  ţinutul  arădan,  îndeosebi  din  veacul  al  XVUI-iea.  Aceste 
probleme,  cercetate  cu  înalta  competentă  şfienfifică  a  autorului  ne 
desvalue  o  întreagă  serie  de  crâmpee  din  trecutul  religios  şi  naţional 
al  neamului  nostru  din  {inutul  apusean  al  Ardealului,  crâmpee  cari 
vor  fi  de  un  incontestabil  folos  pentru  cercetătorul  care-şi  va  lua  sarcina 
de  a  face  vreodată  ampla  sinteză  istorică  a  pomenitului  {inul. 

De  sigur,  părintelui  Dr.  Gh.  Ciuhandu  i  se  cuvine  toată  lauda 
pentru  inepuisabila  sa  râvnă  întru  a  lumina  trecutul  nostru  naţional 
şi  bisericesc. 

4> 

Preotul  A.  V.  Hodoroabâ:  MONOGRAFIA  PAROHIEI  SFÂNTUL 
ATANASIE  ŞI  CIRIL  CU  BISERICA  FILIALA  „VULPE"  din  Iaşi.  1934. 
Pagini  157.  Lei  50. 

Autorul  acestei  lucrări  este  destul  de  cunoscut  nu  numai  ca  un 
distins  slujitor  al  altarului,  ci  şi  ca  unul  dintre  cei  mai  de  seamă 
scriitori  bisericeşti  ai  Moldovei.  Anul  trecut  sfinţia  sa  a  împlinit  25 
de  ani  de  activitate  publicistică.  Sfinţia  sa  a  finut  să-şi  cinstească 
această  personală  sărbătoare  jubilară  cu  o  nouă  lucrare,  în  care  ne 
înfăţişează  istoria  şi  starea  acluală  a  uneia  dintre  cele  mai  vechi  pa¬ 
rohii  ale  laşilor,  cu  biserică  din  veacul  al  XVM-lea.  Alcătuirea  unei 
asemenea  monografii  reclamă  şi  multă  alergare  după  informajii  şi 
documente  şi  o  apreciabilă  muncă  de  coordonare  şi  de  interpretare  a 
acestui  material  istoric,  iar  tipărirea  unei  asemenea  lucrări  reclamă 
mai  ales  jertfe  materiale,  pe  care  nu  orice  preot  şi  le  poate  îngădui. 
Părintele  A.  V.  Hodoroabă  nu  a  cruţat  nici  osteneală  nici  jertfe  bă¬ 
neşti  pentru  a  închega  înfr’o  carte  tot  ce  a  putut  afla  cu  privire  la 
trecutul  parohiei  „Sfântul  Atanasie  şi  Ciril“  şi  pentru  a  da  în  felul 
acesta  un  frumos  exemplu  de  cinstire  a  osârdiei  celorce  au  iubit 
după  cuviinjă  casa  Domnului.  Cartea  e  împodobită  cu  o  mulţime  de 
ilustraţii. 

Preotul  Petru  Chirica:  PE  URMELE  LUI  ISUS  ŞI  ALE  SFIN¬ 
ŢILOR  SAL  laşi  4931.  Pagini  164.  Lei  60. 

O  carte  sosită  tardiv  la  redac|ia  unei  reviste  nu  înseamnă  că  e 
nevrednică  de  o  elogioasă  dare  de  seama.  Esie  cazul  cerţii  cu  titlul 
de  mai  sus,  datorita  râvnei  aposioliceşii  a  părintelui  P.  Chirica  dela 
Iaşi.  Volumul  cuprinde  în  deosebi  predici  in  cari  se  scot  la  lumină 
faptele  minunat  ale  sfinţilor  Bisericii  noastre  şi  în  cari  se  arată  da¬ 
toria  fiecărui  creştin  de  a  proslăvi  piiduiloarea  viată  a  acestora,  că- 

rora  se  cuvine  a  le  cere  ajutorul  în  vreme  de  necaz.  De  sigur  lumi¬ 
noasele  predici  ale  părintelui  Chirica  sunt  folositoare  ori  cui  le  va 
ceti.  Ele  sunt  însă  mai  folositoare  creştinilor  ieşiţi  din  alvia  credinfei 
celei  drepte  şi  intraţi  în  tabăra  diferitelor  secte  cari  nu  cinstesc  pe 
sfinţi,  nu  le  invocă  ajutorul  şi  nu-şi  îndrumează  viaţa  după  pilda 
faptelor  lor. 

Autorul  a  scris  pe  coperta  cărţii  „ Volumul  I“.  Ceeace  însem¬ 
nează  ca  îi  vor  urma  alie  volume.  Dumnezeu  să-i  ajute  să  le  scoată 
şi  pe  acestea  la  lumină.  N.  C. 

GÂNDIREA.  Cu  anul  1935  Gândirea,  cea  mai  bună  revistă  lite¬ 
rara  din  ţara  noastră,  redactată  în  condiţii  ireproşabile  de  poetul  şi 
profesorul  universitar  Niehifor  Crainic,  întră  într’al  patrusprezecelea 
an  de  apariţie,  urmând  o  linie  mereu  ascendentă.  In  acest  interval  de 
timp  a  trebuit  uneori  să-şi  suspende  apariţia,  ca  după  liniştirea  vre¬ 
murilor  să  reapară  în  lupta  ideilor,  cu  toată  vigoarea  tinereţei  sale. 
Suspendarea  a  fost  totdeauna  un  prilej  de  durere  pentru  cetitorii  şi 
admiratorii  ei.  In  schimb  apariţia  ei  a  fost  o  sărbătoare  a  spiritului 
românesc. 

Numărul  din  Ianuarie,  pe  lângă  contribuţiile  literare  ale  cola¬ 
boratorilor  ei  cunoscuţi,  ne  aduce  două  articole  semnate  de  dl 
Lucian  Blaga:  Temele  sacrale  şi  spiritul  etnic,  în  care  arată  că 
poporul  nostru  a  asimilat  în  chip  organic  şi  creator  temele  culturii 
biblice  şi  bisericeşti,  dând  dovadă  de  „un  original,  profund  şi'  ex¬ 
cepţional  simţ  metafizic",  —  şi  prologul  dramei  Aoram  lancu,  a 
cărei  apariţie  este  anunţată  deja. 

Cu  numărul  din  Februarie  Gândirea  a  bătut  recordul  cuge¬ 
tării  creştine  în  România.  Am  ajuns  la  grad  optim,  la  un  punct 
de  hotar.  Nu  mai  suntem  tributarii  apusului.  Avem  cugetători  şi  scrii¬ 
tori  cari  satisfac  perfect  exigenţele  cele  mai  pretenţioase  ale  intelec¬ 
tualităţii  române.  Spiritul  românesc  şi-a  proclamat  independenţa  in 
chipul  cel  mai  onorabil.  A  pornit  pe  picioare  proprii,  îmbrăcat  în 
haină  proprie,  hrănit  cu  cele  mai  alese  substanţe  pe  cari  i  le  oferă 
harurile  sufletului  nostru  străbun.  —  Iată  o  biruinţă  care  trebue 
menţionată,  strigată  în  lumea  mare  şi  sărbătorită  cu  fot  elanul,  din 
tot  sufletul. 

Închinai  problemelor :  Rasă  şi  Religiune,  Naţionalism  şi  orto¬ 
doxie,  Nr.  2,  1935  al  Gândirii  este  un  cap  de  operă,  o  culme  de 
lumină  la  care  s’a  ridicat  gândirea  teologică  şi  literară  a  spiritului 
românesc.  Cele  patru  articole  semnate  de  dnii  N.  Crainic  (Rasă  şi 
Religiune),  L.  Blaga  (Despre  rasă  ca  stil),  D.  Stăniloae  (Ortodoxie 
şi  naţiune)  şi  L  Băncilă  (Etnicul  şi  logica  modernă),  prezintă  o  sin¬ 
teză  a  unor  probleme  cari  stau  ca  patru  stâlpi  de  granit  la  temelia 
românismului.  Nu  mă  încumet  să  rezum  pe  nici  unul  din  ele  din  motivul 
binecuvântat,  că  pentru  a  gusta  frumuseţea  şi  puterea  lor,  trebuesre 
integral  şi  pe  îndelete  citite.  Nu  avem  în  ele  nişte  eseuri  scrise  în 
fuga  condeiului,  ci  sunt  studii  cari  rămân  în  istoria  directivelor  cul¬ 
turale  ale  neamului  românesc. 

Nuvela  dlui  V.  Papilian  „Ura"  şi  poeziile  publicate  de  d.  V.  Voicu- 
lescu  şi  Radu  Gyr,  sunt  scrise  în  acelaş  duh  gândirisf,  în  care  caută 
sa  se  înfiripeze  specificul  nostru  nafional  şi  religios. 

Numărul  din  3  Martie  1955  este  îmbrăcat  în  aceeaş  haină  de 
sărbătoare,  ca  şl  numerile  anterioare.  Pe  lângă  admiraţia  pe  care 
ne-o  menţine  în  suflet  forma  ei  aleasă  şi  cuprinsul  ei  sănătos  şt 
bogat,  —  acest  ultim  număr  ne  mai  prilejueşte  o  bucurie,  pe  care 
de  altfel  ne-a  prevesiit-o  şi  prin  alte  articole  publicate  în  Gândirea 
şi  Viaţa  Ilustrată  dl  Emil  Cioran :  Dsa  a  părăsit  culmile  disperării, 
pentru  a  se  încadra,  plin  de  idealism  şi  entusiasm  în  doctrina  naţio¬ 
nalistă  şi  spiritualistă  a  generaţiei  noastre  tinere. 

* 

Cititorii  Revistei  teologice  să  nu  uite  că  în  toate  idealurile  şi 
luptele  ei  Gândirea  este  revista  ortodoxiei  române,  iar  scriitorii  ei 
sunt  apologeţii  acestei  ortodoxii  sub  formele  ei  religioase,  naţionale 
şi  artistice.  Aici  se  frământa  aluatul  spiritualităţii  româneşti.  De  aici 
aşteptăm  descătuşarea  şi  triumful  integrai  şi  definitiv  al  sufletului 
unitar  şi  indestructibil  a!  României,  aşa  precum  îl  visăm  totdeauna 
când  citim  scrierile  profeţilor  cari  ne  grăesc  in  limba  inimii  şi  a 
sângelui  cuvântul  adevărului  mântuitor.  II.  v.  FELEA 

COMEMORAREA  LUI  HORIA,  CLOŞCA  Şî  CRIŞAN.  In  28 
Februarie  a.  c.  s’a  împlinit  un  veac  şi  jumătate  dela  moartea  muce- 
nicească  a  celor  doi  crainici  ai  libertăţii  noastre  naţionale  Horia  şi 
Cloşca  (Crişan  îşi  curmase  firul  vieţii  ceva  mai  nainte).  Întreaga 
naţie  românească  a  prăznuit  după  cuviinţă  amintirea  marilor  săi  fii» 
cari  prin  jertfa  vieţii  lor,  în  cea  mal  neagră  epocă  de  şerbie  a  nea¬ 
mului  nostru  de  dincoace  de  Carpaţi  au  deschis  drum  de  luminoase 
nădejdi  spre  zorile  libertăţii  ce  era  să  vină. 

In  câniul  de  slăvire  a  celor  irei  mucenici  s’a  înfrăţii  toată  su¬ 
flarea  românească,  dela  Vlădică  până  Ia  opincă,  dela  Rege  până  la 
cel  din  urmă  român.  Fireşte,  Biserica  neamului  a  dat  şi  de 
astădată  pildă  mult  grăitoare  de  felul  în  care  trebuie  să  cinstim  jertfa 
marilor  noştri  înaintaşi.  In  toate  bisericile  ţării  s’au  săvârşii  slujbe 
de  cucernică  pomenire  a  slăviţilor  Moţi,  pentru  a  căror  odihnă  sau 
rugat  preoţii  şi  poporul  credincios  deopotrivă. 

La  serviciul  divin  dela  Biserica  Domniţa  Balaşa  din  Bucureşti. 
Cuvântul  de  pomenire  l-a  rostit  însuş  Patriarhul  Ţării,  iar  la  cea 
dela  Sibiu  P.  S.  Arhiereu  Vasile,  vicarul  Mitropoliei  Ardealului. 

Cu  acest  prilej  politicienii  s’au  înduioşat  din  nou  de  soartea 
urmaşilor  lui  Horia,  Cloşca  şi  Crişan  şi  le-au  făgăduit  drumuri  bune 
şi  cucuruz. . .  Numai  să  nu  rămână  din  toată  însufleţirea  • —  doar  un 
foc  de  paie  şi  o  anchetă  gratuită  (dar  cu  diurne  grase)  în  plus... 

ÎNSCĂUNAREA  1.  P.  SFINŢITULUI  MITROPOLIT  NICODIM. 
Duminecă  3  Februarie  a.  c.  glorioasa  capitală  a  Moldovei  s’a  în¬ 
vrednicit  de-o  zi  de  praznic  escepţional.  I.  P.  S.  Mitropolit  Nicodim 
a  fost  aşezat  cu  toată  solemnitatea  cuvenită  în  scaunul  arhipăstoresc, 
pentru  care  a  fost  ales  cu  o  însufleţire  care  a  umplut  de  bucurie 
întreaga  obşte  creştinească  din  cuprinsul  ţării.  La  solemnitatea  desfă¬ 
şurată  în  cadre  impresionante  a  participat  un  întreg  sobor  de  vlădici 
din  toate  provinciile  pământului  românesc,  in  frunte  cu  1.  P.  S.  Pa¬ 
triarh  Miron.  Din  partea  Ardealului  a  fost  de  faţă  I.  P.  S.  Sa  mitro¬ 
politul  Nicolee,  însoţit  de  Părintele  Nicolae  Colan,  rectorul  Acade¬ 
miei  teologice  „Andreiane".  Festivitafea  bisericească  a  fost  onorată 
şi  de  prezenţa  alor  doi  miniştri:  d.  Al.  Lapedatu  şi  Victor  lamandi, 
de  a  unei  numeroase  oştiri  de  preoţi  şi  a  unei  mari  mulţimi  de  mi¬ 
reni  intelectuali  din  Iaşi  ca  şi  din  alte  părţi  ale  ţării.  După  Sf.  Li¬ 
turghie,  săvârşită  în  catedrala  mitropolitană  a  vorbit  I.  P.  S.  Patriarh 
Miron,  d.  Ministru  Lapedatu,  I.  P.  S.  Mitropolit  Nicolae  şi  I.  P.  S. 
Mitropolit  Nicodim  al  Moldovei.  Cu  acest  prilej  1.  P.  S.  Mitropolit 
Nicolae  a  dăruit  noului  ierarh  înscăunat  un  exemplar  din  Noul  Te~ 
slament  al  Mitropolitului  Simion  Ştefan,  tipărit  în  Bălgradu!  Ardea- 

lului  Ia  1648.  Era  semnificativul  omagiu  al  Ardealului  adus  I.  P.  Sfin¬ 
ţitului  Nicodim  şi  prin  el  glorioasei  mitropolii  a  Moldovei. 

La  ora  unu  a  avut  loc  un  banchet  cu  multe  cuvântări  de  pro- 
slăvire  a  noului  Mitropolit  şi  a  Bisericii  noastre,  care  după  gloriosul- 
ei  trecut  e  chemată  să  fie  şi’n  viitor  scutul  puternic  al  sufletului 
neamului  nostru.  Iar  seara  d.  profesor  N.  D.  Ştefănescu  a  ţinut  la 
Teatrul  National  o  conferinţă  încadrată  în  program  artistic. 

MOARTEA  MITROPOLITULUI  VASILE  AL  BLAJULUI.  In  ziua. 
de  25  Ianuarie  a.  c.  a  încetat  din  viaţă,  la  reşedinţa  sa,  I.  P.  Mitro¬ 
polit  Dr.  Vasile  Suciu,  al  Blajului.  înaltul  ierarh  era  bolnav  de  maţ 
mulţi  ani,  trecând  şi  prin  câteva  operaţii  dintre  cele  mai  grele,  pe 
urma  cărora  şi-a  pierdut  un  picior. 

Mitropolitul  Vasile  a  păstorit  biserica  Blajului  15  ani,  cu  vred-r 
nicia  şi  devotamentul  pentru  care  l-a  cinstit  şi  obştia  credincioşilor 
săi  şi  ţara.  El  este  ctitorul  mai  multor  instituţii  culturale  şi  filantro¬ 
pice  izvorâte  din  inima  lui  creştinească  şi  românească. 

Ca  scriitor  bisericesc  defunctul  ierarh  este  cunoscut  mai  ales 
prin  cele  patru  volume  de  Teologie  dogmatică,  întocmită  în  duhul 
Bisericii  catolice. 

La  trista  solemnitate  a  înmormântării  Mitropolitului  Dr.  Vasile 
Suciu,  1.  P.  S.  nostru  Mitropolit  Nicolae  a  fost  reprezentat  printr’o 
delegaţie  în  fruntea  căreia  se  găsea  P.  S.  Arhiereu  Vasile  RăştnăreanuL 

«I» 

FUNDAŢ1UNEA  GOJDU  $1  ACORDUL  CU  VATICANUL.  La 
începutul  lunii  trecute  o  delegaţie  a  fruntaşilor  ardeleni  condusă  de 
cele  mai  cu  vază  personalităţi  ale  vieţii  publice  româneşti  în  frunte 
cu  I.  P.  S.  Mitropolit  Nicolae  şi  cu  d.  prof.  univ.  Sextil  Puşcariu; 
preşedintele  „Frăţiei  ortodoxe  române*  s’a  prezentat  dlui  prim  ministru 
Gh.  Tătărăscu  şi  a  cerut  două  lucruri: 

Repatrierea  Fundaţiunii  Em.  Gojdu  şi  Desfacerea  „Acordului 
cu  Vaticanul*. 

Demersul  fruntaşilor  noştri  s’a  desfăşurat  pe  temeiul  volulur 
obştesc  al  Ardealului  românesc. 

Peste  o  jumătate  de  milion  de  iscălituri  se  rostesc  împotriva 
Acordului  amintit  şi-l  osândesc,  ca  pe  un  act  dăunător  şi  primejdios 
ţării  şi  neamului  nostru. 

Memoriul,  înaintat  prim-ministrului  ţării  cu  privire  la  Fundaţia 
Gojdu  şi  Acordul  cu  Vaticanul,  este  semnal  de  dl  profesor  universitar 
Sextil  Puşcariu,  preşedintele  Frăţiei  Ortodoxe  Române. 

Cu  privire  la  repatrierea  fundaţiunii  Gojdu,  reţinute  pe  nedrept 
la  Budapesta,  memoriul  insistă  ca  soluţiunea  să  fie  dată  neîntârziat,, 
cu  atât  mai  mult,  cu  cât,  după  informajiunile  din  urmă,  şi  din  partea 1 
maghiară  există  bunăvoinţa  de  a  lichida  acest  litigiu. 

In  chestiunea  Stafusului  romano-catolic  ardelean,  memoriul  con¬ 
stată  următoarele: 

„S’a  săvârşit  greşala  de  a  se  încheia  în  1932  cu  privire  ia  Sta- 

fusul  catolic  un  acord  cu  Vaticanul  prin  care  Statului  catolic  i  s'a 
dat  sub  astă  denumire  recunoaşterea  legală  pe  care  vechea  Ungarie 
i-a  refuzat-o  consecvent,  iar  bunurile  administrate  de  el  în  mod  tem¬ 
porar,  din  încredinţarea  Statului,  au  fost  date  exclusiv  catolicismului 
unguresc. 

Dar  conştiinfa  publică  românească  a  refuzat  în  mod  consecvent 
ratificarea  acestui  atentat  ia  adresa  Statului  român.  Astfel  ministerul 
de  instrucţie  şi  culte,  ministerul  de  agricultură,  ministerul  sănătăţii 
publice,  universitatea  din  Cluj,  —  toate  interesate  în  chestiunea  bu¬ 
nurilor  dejinute  de  Statul  catolic,  —  precum  şi  justiţia  ţării,  printr’o 
întreagă  serie  de  sentinje  executorii  şi  printr’o  cercetare  penală  de 
proporţii  neobişnuite,  s'a  opus  şi  continuă  să  se  opuie  în  mod  cate¬ 
goric  Acordului  cu  Vaticanul.  Chestiunea  se  găseşte,  de  aproape 
doi  ani  de  zile,  în  fata  înaltei  Curfi  de  casaţie,  unde  cinci  procese 
între  Statul  român  şi  Statul  catolic  aşteaptă,  conexate,  să  fie  des- 
bătufe.  Desbaterea  aşteptată  n’a  avut  încă  loc  nici  până  în  ziua  de 
azi;  ea  s’a  amânat  de  6  ori  una  după  alta“. 

Conştiinţa  publică  românească,  în  fa}a  acestei  situaţii,  cere  în 
mod  hotărât  autorităţilor  superioare  de  stai  să-şi  facă  fără  şovăire 
datoria. 

Menţinerea  şi  întărirea  „statusului"  în  statul  român,  şi  ocrotirea  lui 
prin  acorduri  nefaste,  este  cu  desăvârşire  contrară  intereselor  româ¬ 
neşti  şi  în  acelaş  timp  bine  venit  şi  cu  însufleţire  salutat  în  tabăra 
iredentişttîor  revizionişti. 

In  modul  cel  mat  documentat,  memoriul  arată  că: 

1.  Problema  Statului  catolic  nu  este  problemă  catolică,  ci 
o  problemă  de  Stat. 

2.  Că  ea  nu  este  o  problemă  de  politica  externă,  ci  de  po¬ 
litică  internă. 

5.  Guvernului  român  —  singur  —  ii  revine  dreptul  şi  datoria  de 
a  rezolvi  problema  Statului  catolic  în  conformitate  cu  interesele  de  Stat. 

In  interesul  dreptăţii  şi  al  linişte!  tării,  cei  560  mii  de  cetăţeni 
ortodocşi  ai  Transilvaniei  cer  cu  toată  hotărârea  luarea  de  măsuri 
în  consecinfă ;  în  special: 

Onor.  guvern  să  declare  nul  Acordul  cu  Vaticanul,  atribuind 
imobilele  deţinute  de  acesta  organelor  în  drept  să  le  poseadă,  adecă 
Universităţii  din  Cluj,  Sfatului  român  şi  Eparhiei  romano-catoiice  de 
Alba-Iulia,  şi  să  dea  curs  urmăririi  penale  împotriva  vinovaţilor;  — 
să  prezinte  chestiunea  Statului  catolic,  respectiv  a  Acordului  cu  Vati¬ 
canul,  dimpreună  cu  întreg  materialul  istoric  şi  juridic  parlamentului, 
care  suntem  siguri  va  refuza  ratificarea ;  —  să  lase  ca  înalta  Curte 
de  casaţie,  suprema  instanţă  judecătorească  a  ţârii,  sa-şi  spună  cu¬ 
vântul  său  atât  cu  privire  Ia  Statul  catolic,  cât  şi  la  Acordul  cu 
Vaticanul. 

Biserica  noastră  ortodoxă  face  declaraţia  solemnă,  că  nu  se 
va  odihni  până  ce  nu  va  vedea  realizarea  acestor  îndreptăţite  dezi¬ 
derate  ale  et.  NECULCE 


NOTE  ŞI  INFORMAŢII 


SF.  SINOD  a  dat  L  P.  C.  Sale 
Părintelui  Policarp  Moruşca,  sta¬ 
reţul  sfintei  Mănăstiri  a  Bodro- 
gului,  delegaţia  de  a  organiza 
pe  fra|ii  noştri  din  America 
inir'o  episcopie.  Inait  Prea  C.  Sa 
va  fi  sfinţit  întru  arhiereu  şi  apoi 
va  pleca  peste  Ocean  pentru 
a-şi  împlini  greaua  misiune  pe 
care  a  primif-o. 

Numirea  vrednicului  stareţ  al 
mănstirii  Bodrogului  în  înalla 
slujbă  a  fost  întâmpinată  pretu¬ 
tindeni  cu  o  justificată  bucurie. 
Fiindcă  noului  vlădică  nu-i  lip¬ 
seşte  nici  pregătirea  culturală, 
nici  experienţa  pastorală,  nici 
prestigiul  personal  pentru  însăr¬ 
cinarea  ce  i  s  a  dat. 

Fireşte  bucuria  noastră  este, 
poate,  mai  mare  decât  a  altora. 
Pentrucă  noi  suntem  sufleteşte 
legaţi  de  I.  P.  C.  Părinte  Poli¬ 
carp  şi  prin  împreună  lucrarea 
la  această  revistă,  pe  care  câţiva 
ani  a  condus-o  efectiv  şi  pe  care 
o  ajută  şi  aslazi  cu  scrisul  său 
limpede  şi  înţelept. 

De  aceea  rugăm  pe  bunul 
Dumnezeu  să-l  însoţească  şi  în 
drumul  ce-1  întreprinde  peste 
Ocean,  să-l  aibă’n  pază  şi  să-i 
ajute  şi  aici  a-şi  face  slujba 
depiin. 

♦O 

PĂRINTELE  Petre  Chlricufă 
are  ce  are  cu  Ardealul.  Fiind- 
că-l  acuză  de-o  vreme  încoace 
pentru  tot  răul  —  cât  este  — 
în  viaţa  noastră  bisericească.  11 


acuză  şi-l  ceartă  dela  înălţi¬ 
mea  unui  infailibil  judecător  a 
toţi  şi  a  toate. 

In  fimpui  vacanţei  scaunului 
mitropolitan  al  Moldovei  Sf.  Sa 
acuza  Ardealul  că  vrea  să  ocupe 
şi  acest  scaun  vlădicesc.  S’a  în¬ 
şelat  însă,  fiindcă  reprezentanţii 
legiuiţi  ai  acesiei  provincii  s’au 
arătat  mai  entuziaşti  pentru  ale¬ 
gerea  i.  P.  S.  Mitropolit  Nico- 
dim  decât  însuşi  Sf.  Sa  păr. 
Petre  Chiricuţă.  Si  b  P.  S.  Ni- 
codim  n’am  auzit  să  fie  ardelean. 

Alegerea  de  mitropolit  a  tre¬ 
cut,  dar  supărarea  părintelui  P. 
Chiricuţă  pe  Ardeal  a  rămas. 
Dovadă  seria  de  articole  pe 
care  a  publicat-o  în  ziarul  „Na¬ 
ţionalul  nou“  în  legătură  cu 
atitudinea  partidelor  politice  faţă 
de  cultele  din  România  şi'n 
speciei  faţă  de  Biserica  or¬ 
todoxă. 

Sf.  Sa  constată  că  istoria  re¬ 
centă  a  Bisericii  noastre  este 
o  emanaţie  a  partidului  liberai. 
Prin  acest  partid  şi-a  impus 
Ardealul  punctul  său  de  vedere 
şi  în  noua  lege  de  organizare 
bisericească,  lege  prin  care 
Statul  a  acordat  Bisericii  stră¬ 
moşeşti  autonomia  „abando¬ 
nând"  instituţia  sacră  „unei 
conduceri  proprii,  arbitrare  şi 
uneori  silnice".  Şi’n  concluzie, 
admiră  hotărârea  partidului  na- 
ţional-ţărănesc  de  a  „restaura 
interdependenţa,  (dintre  Bise¬ 
rică  şi  Stat)  ceeace  va  să  zică : 
subsistenţă,  reciprocitate  de  ser- 

vicii  şi  dacă  vreji  autonomie 
dirijată,  controlată,  sancţionată". 

Pe  noi  nu  ne  interesează  ce 
părere  are  păr.  P.  Chiricufă 
despre  partidele  politice,  nici 
in  ce  fel  îşi  repartizează  admi¬ 
raţiile.  Pe  noi  ne  interesează  de 
ostădală  eronata  opinie  ce-o  are 
Sf.  Sa  despre  autonomia  Bisericii 
şi  despre  drepturile  Statului  de 
a  o  dădăci.  Mărturisim  că  noi 
avem  o  altă  părere  despre  ace¬ 
ste  chestiuni. 

Autonomia  Bisericii  nu  de¬ 
rivă  din  vr’o  lege  omenească, 
ct  din  originea  ei  dumnezeească 
şi  din  destinaţia  supra  terestră 
a  sufletelor  pe  cari  ea  le  că¬ 
lăuzeşte.  Statul  îşi  are  idealu¬ 
rile  sale  şi  rosturile  sale  mai 
strâmte  decât  ale  Bisericii.  El 
şi  le  împlineşte  după  autonomia 
sa.  Biserica  îl  poate  sfătui  în 
drumurile  lui  şi-i  este  de  mare 
ajutor.  Statul  nu  poate  îndruma 
Biserica,  fiindcă  adeseori  nici 
nu-i  cunoaşte  măcar  idealurile  ,* 
cu  toate  că-i  poate  fi  de  folos, 
«dar  nu  prin  dădăcire.  Elemen¬ 
tar  spus:  slujitorii  Bisericii  sunt 
—  toţi  —  şi  cetăţenii  Statului, 
dar  nu  to{i  cetăţenii  Statului  sunt 
şi  slujitori  consacraţi  ai  Bi¬ 
sericii. 

Prin  urmare  o  anume  reci¬ 
procitate  de  servicii,  da.  Auto¬ 
nomie  bisericească  dirijată,  con¬ 
trolata  şi  sancjionafă  de  Sfat 
însă  nu.  Fiindcă  —  dogmatic  şi 
canonic  vorbind  —  este  absurdă 
şi  păgubitoare  pentru  stat  şi 
;Biserică  deopotrivă. 

♦ 

—  Ai  citit  sensajia  zilei? 

—  Ce  sensatie? 

—  A  examenelor  de  capaci¬ 
tate.  A  apărut  lista  cadidafilor 

reuşiji  la  examenul  în  scris  dela 
religia  ortodoxă.  Ei  bine,  în 
această  listă  nici  cu  microscopul 
nu  po{i  descoperi  numele  vr’unui 
ardelean  1 

—  Te’nşeli:  există  totuşi  şi 
un  candidat  care  a  răuşit,  împo¬ 
triva  originii  sale  ardeleneşti. 

—  Ai  dreptate.  Dar  numai  el 
ştie  cum  a  scăpai.  Căci  dupăce 
mai  avea  un  examen  de  capaci¬ 
tate  dat  la  filosofie,  i-a  trebuit 
totuşi  intervenţii  tari.  Şi-apoi,  o 
rândunică  nu  ’nsemnează  încă 
primăvară.  Dar  ceilalţi  patruzeci 
şi  câţiva  de  ardeleni,  cari  au 
fost  respinşi  fiecare’n  parte  şi 
cu  toţii  în  bloc  ? ! 

—  Păi,  te  pomeneşti  că  ace¬ 
ştia  au  fost  absolvenţi  de  Aca¬ 
demii  teologice  şi  Părintele  P. 
Mălăeşti  vrând  să  le  vină  de 
hac  a  dictat  exclusiv  jidoveşte 
subiectele  tezelor,  iar  ei  —  can¬ 
didaţii  ardeleni  —  antisemifi  cum 
sunt,  au  părăsit  sala  iscălind 
hârtia’n  alb.  Văzând  unele  ca 
aceştia  preşedintele  comisiei  îşi 
va  fi  spus  eu  satisfacţie:  ,Tot 
am  avut  eu  dreptate  când  am 
afirmat  că  „ardelenii  e  proşti  !“ 
—  şi-i  va  fi  trecut  frumuşel  pe 
lista  neagră. 

Dar  să  lăsăm  gluma,  fiindcă-i 
vorba  de  un  lucru  trist. 

Candidaţii  ardeleni  au  fost 
cu  fofii  licenţiaţi  ai  facultăţilor 
de  teologie.  $i  cei  mai  mulţi 
cu  note  mari.  Căderea  lor  se 
daloreşte  în  cea  mai  mare  parte 
prejudecăţilor  şi  urei  cu  care 
părintele  P.  Mălăeşti  s’a  deprins 
să  judece  pe  orice  Român  or¬ 
todox  de  dincoace  de  Carpaji. 

De  aceea  sf.  Sinod  e  dator 
să  se  sesizeze  şi  să  ceară  Mini¬ 
sterului  reexaminarea  candida¬ 
ţilor  ardeleni  de  către  o  comisie 

prezidată  de  un  profesor  de  teo¬ 
logie,  căruia  nu  i  se  împăienje¬ 
nesc  ochii  când  vede  un  candidat 
ardelean. 

•O- 

DISTINSUL  nostru  colaborator 
părintele  II.  V.  Felea  dela  Arad, 
ne-a  făcut  o  plăcută  surpriză 
trimitându-ne  „Calea  Mântuirii*, 
foaia  duminicală  pentru  vestirea 
credinjli  ortodoxe  şi  îndreptarea 
vieţii  creştine,  pe  care  o  scoate 
de  câteva  săptămâni.  Sub  titlul 
acestei  foi  sintetizează  minunat 
programul  de  aposlolie  pe  care 
e  chemată  să-l  înfăptuiască  orice 
publicafle  a  Bisericii  noastre. 
Pentru  noi  iscusinţa  şi  tinereasca 
râvnă  a  părintelui  11.  V.  Felea 
este  o  suficientă  garanţie,  că 
noua  foaie  duminicală  care 
apare  la  Arad  va  fi  un  înţe¬ 
lept  îndreptar  al  viejii  creştinilor 
cari  îi  vor  ispiti  coloanele.  Foaia 
e  scrisă  îngrijit  şi  cu  însufle¬ 
ţire.  Ne  bucurăm  îndeosebi  că 
ea  vădeşte  o  pronunţată  notă 
bisericească,  un  caracter  de  or¬ 
todoxie  tradiţionalistă  care  fe¬ 
reşte  pe  cetitori  de  rătăciri  pe 
alte  holde  decât  ale  Bisericii 
noastre  dreptmăritoare.  Felici¬ 
tăm  pe  redactor  şi-i  admirăm 
curajul. 

ÎN  TIMPUL  din  urmă  întreaga 
noastră  presă  bisericească  a  fost 
intens  preocupată  de  problema 
pensionării  preoţilor.  Şi  cu  drep¬ 
tate,  căci  pensionarea  preoţilor 
este  chestiune  în  strânsă  legă- 
iură  cu  însuşi  bunul  mers  a  vieţii 
noastre  bisericeşti. 

Ca  orice  om,  preotul  încă 
ajunge  la  o  vârstă  când  nu-şi 
mai  poate  face  slujba  deplin, 
când  puterile  sale  trupeşti  şi 


uneori  şi  sufleteşti  nu-i  mai  în- 
găduesc  să  poarte  greaua  sar¬ 
cină  a  apostolatului.  In  aseme¬ 
nea  împrejurări  preotul  dejine 
de  drept  un  loc  pe  care  de  fapt 
nu-1  mai  poate  umplea,  ocupă 
o  slujbă  pe  care  totuşi  nu  o 
poate  face.  Situaţia  nu  e  decât 
în  paguba  Bisericii.  Şi  ea  trebue 
remediată,  desigur  nu  lăsând  pe 
drumuri  pe  preoţii  cari  nu-şi 
mai  poi  face  slujba,  ci  creându-le 
prin  pensionare  putinfa  unui 
trai  liniştit  şi  modest  şi  aşezând 
în  locui  lor,  la  treabă  misio¬ 
nară,  puteri  tinere  şi  entuziaste. 
Dacă  Bisericii  i-ar  lipsi  aceste 
puteri  tinere,  problema  fatal  ar 
trebui  amânafă.  Dar  din  fericire 
ele  nu-i  lipsesc.  Unii  au  găsit 
că  pensionarea  preoţilor  ar  fi  anti- 
canonică,  antidogmatică  chiar. 
Aceştia  spun  că  preotul  nu  poate 
fi  pensionat,  înţelegând  prin  acea¬ 
sta  că  darul  preoţiei  nu  i  se 
poaie  lua  nimănui.  Da,  însă  i  se 
poate  lua  sarcina  păstoririi  unei 
parohii,  când  se  dovedeşte  că 
nu  o  mai  poate  purta.  E  un  lu¬ 
cru  atât  de  simplu  şi  atât  de 
clar,  încât  pentru  deslegarea 
problemei  nu  e  necesar  să  ne 
perdem  în  consultarea  canoa¬ 
nelor. 

Prin  pensionarea  preoţilor  ar 
câştiga  mai  întâi  Biserica  prin- 
tr’o  mai  bună  păstorire  a  cre¬ 
dincioşilor,  ar  câştiga  preoţii  ne¬ 
putincioşi  care  ar  fi  dispensaţi 
de  slujba  pe  care  nu  mai  sunt 
în  stare  să  şi-o  îndeplinească 
şi  ar  câştiga  în  sfârşit  tinerii 
cari  pregătiţi  fiind  pentru  che¬ 
marea  apostoliceascâ,  suni  siliţi 
totuşi  până  asiăzi  să-şi  izidească 
puterile,  aşa  fără  nici  o  treabă, 
sau  sunt  ispitiţi  sa  şi  le  chelhi- 

iască  pe  tărâmuri  unde  nu  sunt 
chemaţi. 

►O 

•NU  se  găseşte  să  lipsească 
Mărie  din  post.  Nici  părintele 
profesor  Popescu-Mălăeşti  din 
discuţia  cu  privire  la  reorgani¬ 
zarea  învăţământului  teologic. 

Sf.  Sa  a  scris  trei  articole 
in  două  ziare  din  capitală,  ară- 
tându-şi  încă  odată  (mai  era 
nevoe?)  vechea  sa  ură  fată  de 
Academiile  teologice  din  Ardeal 
şi  încercând  să  dovedească  ab¬ 
surditatea  că  numai  Statul  are 
dreptul  şi  datoria  de  a  con¬ 
duce  şcoaleie  menite  să  pre¬ 
gătească  pe  viitorii  slujitorii  ai... 
Bisericii. 

Noi  renun}ăm  de  asiădată  la 
întreprinderea  de  a  converti  pe 
per.  Popescu-Mălăeşti  la  înţe¬ 
legerea  ortodoxă  a  acestei  che¬ 
stiuni.  Fiindcă  Sf.  Sa  este  ro¬ 
bul  aceloraş  erezii  pe  care  le-a 
expus  acum  câţiva  ani  în  fai¬ 
moasa  broşură  de  domeniul  bo¬ 
tanic  :  „Despre  bureţi1*  (care, 
întreacă!  fie  zis,  nu  i-a  deschis 
autorului  por|ile  Academiei). 

Cel  ce  vrea  să  cunoască 
rectificarea  acestor  erezii,  să 
citească  luminoasele  şi  temei¬ 
nicele  expuneri  ale  P.  C  Păr. 
Dr.  D.  Stăniloae,  profesor  la 
Academia  teologică  din  Sibiu, 
făcute  în  „Telegraful  Român" 
din  3  Martie  1935,  sau  răspun¬ 
sul  nostru  din  „Revista  Teo¬ 
logică*  a  anului  1928,  pag. 


289—304.  H  asigurăm  că  va 
rămânea  cu  un  sentiment  de 
milă  creştinească  faţa  de  Păr. 
P.  Mălaeşfi,  care  oridecâteOri 
aude  de  Academiile  teologice 
din  Ardeal,  vede  roşu  şi  sare 
pe  pereji 

*0- 

ADUCEM  la  cunoştinţa  citi¬ 
torilor  noştri,  că  eruditul  scriitor 
bisericesc,  Proî.  Dr.  Gh.  Ciu- 
handu,  consilier  eparhial  în  Arad, 
are  gata  de  tipar  o  nouă  lu¬ 
crare,  tratând  frământările  reli¬ 
gioase  al  căror  teairu  a  fost 
ţinutul  Aradului  între  anii 
1830 — 1840,  desvelind  în  spe¬ 
cial  manevrele  unioniste  ale  epi¬ 
scopului  S.  Vulcan  şi  arătând 
reacţia  ortodoxă  de  sub  con¬ 
ducerea  episcopului  Gherasim 
Raţ. 

Cartea  ua  avea  o  mărime 
de  peste  500  pagini  şi  va  costa 
aproximativ  500  Lei.  Tipări¬ 
rea  ei  atârnă  însă  de  numărul 
celorce  se  angajează  anticipat 
s’o  cumpere. 

Dată  fiind  autoritatea  ştien- 
ţificâ  a  autorului,  suntem  con¬ 
vinşi  că  aşezămintele  Bisericii 
noastre  şi  preoţii  ei  devotaţi 
vor  face  cu  putinţă  apariţia 
importantei  lucrări. 

Ceice  doresc  să  aibă  acea¬ 
stă  carte,  să  se  adreseze  Pâr. 
Prot.  Dr.  Gh.  Ciuhandu,  Arad, 
Consiliul  eparhial. 

N.  C. 

